މޭކަޕް ކުރާ ބުރުސް ފަދަ ތަކެތި ބަދަލު ކުރަން ޖެހެނީ ކިހާ އަވަހަކަށް؟\nއަޅުގަނޑުމެންގެ ތެރެއިން ގިނަ ބޭފުޅުންނަކީ ކޮންމެ ދުވަހަކުވެސް މޭކަޕްގެ ކޮންމެވެސް މިންވަރެއް ބޭނުންކުރާ ބޭފުޅުންނެވެ. މިކަމުގައި ފިރިހެން ބޭފުޅުންނަށް ވުރެ އިސް ރޯލެއް އަންހެން ބޭފުޅުން އަދާކުރެޔޭ ބުނުމަކީ ދޮގަކަށް ނުވާނެއެވެ.\nތަފާތު އެކި ޙަފްލާ ތަކަށާއި ޙާއްސަކޮށް ޕާޓީތަކަށް ދިޔުމަށް ޒީނަތްތެރިވުމަކީ އަޅުގަނޑުމެންގެ ތެރޭގައި، ޚާއްސަކޮށް އަންހެން ކަނބަލުންގެ މެދުގައި ވަރަށް އިސްކަމެއް ދީގެން ކުރަމުން އަންނަ ކަމެކެވެ. ފަރި ހެދުންތަކާއި ގުޅޭގޮތަަށް އެންމެ އެކަށީގެންވާ މޭކަޕެއް ކުރެވޭތޯ އަޅުގަނޑުމެން އަބަދުވެސް ބަލަމެވެ. ނަމަވެސް މޭކަޕް ކުރުމުގައި ސަމާލުކަންދޭންޖެހޭ ކަންތައްތަކަކީ ކޮބައިކަން އެނގެނީ އަޅުގަނޑުމެންގެ ތެރެއިން ކިތައް ބޭފުޅުންނަށް ތޯއެވެ؟ މޭކަޕް ކުރުމަށް ބޭނުންކުރާ ސާމާނު އެއީ ކިހާ ދުވަހެއްވީ ތަކެތިތޯ ބަލަނީ އަޅުގަނޑުމެންގެ ތެރެއިން ކިތައް ބޭފުޅުން ތޯއެވެ؟\nލިޔުމުގެ މިހިސާބުން މިގެނެސްދެނީ އާންމު ގޮތެއްގައި ރީތިވުމަށް ބޭނުންކުރާތަކެތި ބޭނުންކުރުމަށް އެންމެ ރަނގަޅު މުއްދަތު ތަކާއި، މި ތަކެއްޗާއި ބެހޭގޮތުން ކޮށްފައިވާ ބައެއް ދިރާސާ ތަކުގެ މައުލޫމާތެވެ.\nލޮލަކީ އިންސާނާގެ ހަށިިިގަނޑުގައިވާ އެންމެ ނާޒުކު އެއްގުނަވަނެވެ. ނަމަވެސް ލޮލުގައި އެޅުމަށް ބޭނުންކުރާ މަސްކަރާއާއި ބެހޭ ގޮތުން އަޅުގަނޑުމެންނަށް އެނގެނީ ކިހާ މަޢުލޫމާތެއްތޯއެވެ. މަސްކަރާއެއް ބޭނުންކުރަން ފެށުމަށްފަހު ތިން މަސްވުމުން އެ ބަދަލުކުރަމަކީ ވަރަށް މުހިންމު ކަމެކެވެ. ސަބަބަކީ މަސްކަރާއަކީ ލޮލުގެ އިންފެކްޝަން އަށް މަގުފަހިކޮށްދޭ ވަރަށް ގިނަ ޖަރާސީމު ތަކެއް އޭގައި ހިމެނޭ އެއްޗަކަށް ވުމުންނެވެ. މަސްކަރާއެއް ބޭނުން ކުރުމަށް މަތިނެގޭ ކޮންމެ ފަހަރަކު މި ޖަރާސީމުތައް އޭގެ ތެރެއަށް ވަދެއެވެ.\nއައިލައިނަރ އަކީ މަދުވެގެން6މަހުން ބަދަލުކުރަންޖެހޭ އެއްޗެކެވެ. ނަމަވެސް މިއާއި ޚިލާފަށް އަނދުން އެޅުމަށް ބޭނުންކުރާ ފަންސުރު2އަހަރު ދުވަހަށް ބޭނުންކުރެވިދާނެއެވެ. ނަމަވެސް ބޭނުންކުރާ ކޮންމެ ފަހަރަކު ކުޑަކޮށް ތުނޑު ޖަހާލުމުން އެންމެ ފުރިހަމައަށް އަނދުން އެޅުމުގެ އިތުރުން ލޮލަށް ލިބޭ ގެއްލުންވެސް ކުޑަވެގެންދެއެވެ.\nހާއްސަ ޙަފްލާތަކަށް ނޫންކަމުގައި ވިޔަސް ގިނަ އަންހެންކުދިންނަކީ އާންމު ދިރިއުޅުމުގައިވެސް ފައުންޑޭޝަން ބޭނުންކުރާ ބޭފުޅުންނެވެ. ފައުންޑޭޝަންއެއް އެންމެ ދިގު މުއްތަކަށް ބޭނުން ކުރުމަށް އެންމެ އެކަށީގެންވާ މުއްދަތަކީ ގިނަވެގެން އަހަރު ދުވަހެވެ. ނަމަވެސް ފައުންޑޭޝަންގެ ކުލަޔަށް ނުވަތަ ވަހަށް ނަމަވެސް އެއްވެސް ބަދަލެއް އަތުވެއްޖެ ނަމަ، ވީއެންމެ އަވަހަކަށް އެ ބަދަލު ކުރުމަކީ ވަރަށް މުހިއްމު ކަމެކެވެ.\nލިޕް ގްލޮސް/ލިޕް ބާމް\nލިޕް ގްލޮސް / ލިޕް ބާމް އަކީ އެއާއި ދާދި އެއް ރޯލެއް ކުޅޭ ލިޕްސްޓިކްއަށްވުރެ އަވަސް އަވަހަށް ބަދަލު ކުރަންޖެހޭ އެއްޗެކެވެ. ލިޕް ގްލޮސް / ލިޕް ބާމް އެއް ގެންގުޅުމަށް އެންމެ ރަނގަޅު މުއްދަތަކީ ގިނަވެގެން 12 މަސްދުވަހެވެ.\nސެލޫން ތަކަށް މޭކަޕް ކުރަންދާ ބޭފުޅުން ވިސްނާލަންވީ އެންމެ މުހިންމު ކަމަކީ މޭކްއަޕް ކުރަން ބޭނުންކުރާ ފިހި ތަކަކީ ކޮންމެ ކަސްޓަމަރަކު ބޭނުންކުރުމަށްފަހު ރަނގަޅަށް ދޮވެފައިވާ ތަކެތިތޯ ބެލުމެވެ. ގިނަ ފަހަރަށް އަޅުގަނޑުމެންނަށް މި ސުވާލުކޮށްލުން ވެސް ވެފައިވަނީ ލަދުވެތި ނުވަތަ ހަޑި ކަމަކަށެވެ. ނަމަވެސް އެކަކު ބޭނުންކޮށްފައި އަނެކަކު ބޭނުންކުރާ މިފަދަ ތަކެތި މީ އެންމެ ސާފްތާހިރު ތަކެތިތޯ ބެލުމަކީ އަޅުގަނޑުމެންގެ ނާޒުކު ހަންގަނޑަށް ވަރަށް މުހިންމު ކަމެކެވެ. މީގެ އިތުރުންވެސް ގޭގައި ބޭނުންކުރާ މިފަދަ ފިހިތައް ދުވަސް ދުވަސްކޮޅުން ދޮވެލުމަށް ހަނދާންކޮށްލާށެވެ.\nކިތަންމެ ކުޑަހެން ހީވިކަމުގައި ވިޔަސް މި ބަޔާންކޮށްލެވުނު ކަންތަކަކީ އަޅުގަނޑުމެންގެ ތެރެއިން ކޮންމެ ބޭފުޅަކުވެސް ވިސްނާލަން ވަރަށް މުހިންމު ކަމެކެވެ.\nސިއްހަތް ޒުވާނުން ހެލްތް ޒީނަތްތެރިވުން\nMarch 26, 2019 10:54:47\nދިވެހީންގެ މާޒީއާއި ގުޅިފައިވާ ކޫސަނި ބައެއް ކެއުންތައް\nMarch 16, 2019 10:05:33\nއަނގައިން ނިޔަފަތި ކަނޑަންތަ، އަވަހަށް ފަރުވާ ހޯދާ!


Dr. Shaheem, idhikolhu coalition ge advisor akah hamajassaifi | Mihaaru\nއިދިކޮޅު ކޯލިޝަންގެ އެޑްވައިޒަރަކަށް ހަމަޖެއްސެވި، ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވާހަކަދައްކަވަނީ.-- ފޮޓޯ: އަހުމަދު އަވްޝަން/ މިހާރު\nޑރ. ޝަހީމް، އިދިކޮޅު އެޑްވައިޒަރަކަށް ހަމަޖައްސައިފި\n24 ސެޕްޓެމްބަރ 2020 - 18:34 76 comments\nއިދިކޮޅު ކޯލިޝަންގެ އެޑްވައިޒަރަކަށް، ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު މިއަދު ހަމަޖައްސައިފި އެވެ. އަދި އެ މަގާމާ އެކު، ކުރީގެ ރައީސް އަބްދުﷲ ޔާމީނަށް އޭނާ ވަރަށް ބޮޑަށް ތައުރީފްކުރައްވައިފި އެވެ.\nއެންމެ ފަހުން، 2018 ގައި ބޭއްވި ރިޔާސީ އިންތިހާބުގައި ޔާމީންގެ ރަނިންމޭޓް ވިދާޅުވީ ޔާމީނަކީ ދިވެހިންނާއި ގައުމު ދެކެ ލޯބިވާ، ވަތަނީ ފިކުރުގެ ވަރަށް މަތިވެރި އަޒުމެއްގައި ހުންނެވި ބޭފުޅެއް ކަމަށެވެ. އެ މަނިކުފާނު ވަނީ ގައުމަށްޓަކައި މަތިވެރި ގުރުބާނީއެއް ވެވަޑައިގެންފައި ކަމަށް ވެސް ވިދާޅުވި އެވެ.\nރިޔާސީ އިންތިހާބަށް ފަހު ސިޔާސީ ހަރަކާތްތަކުގައި ޝަހީމް އަމަލީ ގޮތުން ހަރަކާތްތެރިވެވަޑައެއް ނުގަންނަވަ އެވެ. އޭނާ ހުންނެވީ އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) ގެ ސެކްރެޓަރީ ޖެނެރަލްގެ އެޑްވައިޒަރަކަށް، ޖިއްދާގަ އެވެ.\nމިއަދު އޮތް ރަސްމިއްޔާތުގައި ޝަހީމް ވިދާޅުވި ގޮތުގައި ޔާމީންގެ ހިދުމަތް ރާއްޖޭގެ އުތުރާއި ދެކުނުން އަދި މާލެ އާއި ހުޅުލެއާ ދެމެދު އަޅާފައިިވާ ބްރިޖާއި ބޮޑެތި ބިނާތަކާއި އެއާޕޯޓުތަކުން ފެނެ އެވެ. އެ ތަންތަނުން ދޭހަކޮށްދެނީ، އޭނާ ވިދާޅުވި ގޮތުގައި، އެ އިމާރާތްތައް ބިނާކޮށްދެއްވި މުއައްސިސްގެ އުއްމީދުގެ ވަރުގަދަކަމާއި އަޒުމާއި ތަސައްވުރެވެ.\nޑރ. ޝަހީމް ވިދާޅުވީ 2013 އާއި 2018 ގައި ގައުމު ބޭނުންވި ވަރަށް ވުރެ އިތުރަށް މިހާރު ޔާމީންގެ ހިދުމަތް ރާއްޖެއަށް ބޭނުންވާ ކަމަށެވެ. އެއީ އިޖުތިމާއީ ގޮތުންނާއި އިގުތިސޯދީ ގޮތުން ރާއްޖޭގެ ސިޔާދަތަށް، ދީނަށް ކުރިމަތިވަމުންދާ ގޮންޖެހުންތަކުން އަރައިގަތުމަށް ދވެހިންގެ ޒައާމަތަށް ވަރަށް ވަރުގަދަ ޝަހުސިއްޔަތެއް ބޭނުންވާތީ ކަމަށާއި ރާއްޖޭގެ ވުޖޫދުން، ޔާމީން ފިޔަވައި އެ ނޫން ސިޔާސީ ބޭފުޅަކު ފެނިވަޑައިނުގަންނަވާ ކަމަށް ވެސް ވިދާޅުވި އެވެ.\nއެކަމަކު މަނީ ލޯންޑަރިންގެ ކުށް ސާބިތުވެ މިހާރު ފަސް އަހަރުގެ ޖަލު ހުކުމެއް ތަންފީޒްކުރައްވަމުން ޔާމީން ގެންދެވި ނަމަވެސް، ޑރ. ޝަހީމް ވިދާޅުވި ގޮތުގައި މިއީ މާޔޫސް ވާންވީ ވަގުތެއް ނޫނެވެ. އޭގެ ބަދަލުގައި މިއީ އެކަކު އަނެކެއްގެ ކިބައިން ހިތްވަރު ލިބިގަނެ ހިތްވަރާއި އަޒުމުގައި ގައުމަށްޓަކައި ކުރިއަށް ދާންވީ ވަގުތު ކަމަށް އޭނާ ވިދާޅުވި އެވެ.\n"އެކަކު އަނެކަކުގެ އަތުގައި ހިފައިގެން އަޅުގަނޑުމެން އެއްބައިވަންތަކަމާއި އެކުވެރިކަމުގައި އަޅުގަނޑުމެންގެ ސަފުތައް ތުރާކުނުން ފެށިގެން ހިތަދު އަށް ރުކުރުވާލަން ޖެހޭ ވަގުތެއް،" ޝަހީމް ވިދާޅުވި އެވެ.\n"އެހެންވީމާ އަޅުގަނޑުމެން އެބަ ޖެހޭ އެ އަޒުމުގައި ތިބެން. އެ ލީޑަޝިޕާ އެކު."\nމިއީީ މިއަދުގެ ޖީލުން ކުރިމަގުގެ ޖީލަށް އަދާކުރަން ޖެހޭ ވަރަށް މަތިވެރި މަސައްކަތެއްކަން ފާހަގަކޮށް، އެކަން ކުރުމުގެ އެންމެ މުހިއްމު ޒިންމާ އެޅިފައި ވަނީ ޕީޕީއެމް/ޕީއެންސީގެ ކޯލިޝަންގެ ލީޑަޝިޕްގައި ތިއްބެވި ބޭފުޅުންގެ އިސްތަށިފުޅުގައި ކަމަށް ވިދާޅުވި އެވެ.\nއިދިކޮޅު ކޯލިޝަންގެ އެޑްވައިޒަރުންގެ ގޮތުގައި އިތުރު ދެ ބޭފުޅުން މިހާރު ވެސް އެބަ ތިއްބެވެ. އެއީ ކުރީގެ ރައީސް ޑރ. މުހައްމަދު ވަހީދާއި ޔާމީންގެ ފުރަތަމަ ނައިބު ރައީސް ޑރ. މުހައްމަދު ޖަމީލް އަހުމަދެވެ.\nއިތުރު ލިޔުންތައް އިދިކޮޅު ފަރާތްތައް ޑރ. މުހައްމަދު ޝަހީމް އަލީ ސައީދު ޕީޕީއެމް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު


Covid ge case thah ithuruve, Raajje ge recovery rate dhashah | Jazeera\tކޮވިޑް ކޭސްތައް އިތުރުވެ، ރާއްޖޭގެ ރިކަވަރީ ރޭޓް ވެސް ދަށަށް - Jazeera\nކޮވިޑް ކޭސްތައް އިތުރުވެ، ރާއްޖޭގެ ރިކަވަރީ ރޭޓް ވެސް ދަށަށް\nޖަވިޔަނި January 28, 2021 113 views0\nރާއްޖެއިން ރިޕޯޓުކުރާ ކޮވިޑް-19 ގެ ކޭސްތައް އިތުރުވެ، ރިކަވަރީ ރޭޓް ދަށްވެއްޖެއެވެ.\nހެލްތު މިނިސްޓްރީގެ ޑޭޝްބޯޑުން ދައްކާގޮތުގައި ރާއްޖޭގައި ކޮވިޑު ޖެހުނު 15,390 މީހުންގެ ތެރެއިން 13,917 މީހުންގެ ބަލިވަނީ ފަސޭހަވެފައެވެ. އެއާއި އެކު އެކްޓިވް ކޭސްތަކުގެ އަދަދު ވަނީ 1,414 ށް އަރާފައެވެ. ހޮސްޕިޓަލުގައި ފަރުވާ ހޯދަމުންދާ މީހުންގެ އަދަދުވެސް 100 ށް ވުރެ މައްޗަށް އަރާފައިވާއިރު ރިކަވަރީ ރޭޓްވަނީ 90 އިންސައްތައަށް ވެއްޓިފައެވެ.\nރިކަވަަރީ ރޭޓް ދަަަށަށް ގޮސްފައިމިވަނީ ކޭސްތައް އިތުރުވެ، ބަލިން ފަސޭހަވާ މީހުންގެ އަދަދު މަދުވުމާއި ގުޅިގެންނެވެ. މިދިޔަ ހަފްތާގައި ބަލިން ފަސޭހަވާ މީހުންގެ ރޭޓް ހުރީ 93 އިންސައްތައިގައެވެ. އަދި މިދިޔަ ޑިސެމްބަރު މަހު މި ރޭޓް ހުރީ 95 އިންސައްތައިގައެވެ.\nޑޭޝްބޯޑުން އިތުރަށް ފެންނަން ހުރި ތަފާސްހިސާބުތަކަށް ބަލާލާއިރު މިހާތަނަށް ރާއްޖެއިން ޕޮޒިޓިވްވި މީހުންގެ ތެރެއިން 9,676 މީހުންނަކީ ދިވެހިންނެވެ. އެއީ ރާއްޖެއިން ރިޕޯޓުކޮށްފައިވާ ކޭސްތަކުގެ 62.87 އިންސައްތައެވެ. ބާކީ 37.13 އިންސައްތައަކީ ބިދޭސީންނެވެ.\nއޭގެ ތެރެއިން 3,570 ށް ވުރެ ގިނަ މީހުންނަކީ ބަންގްލަދޭޝް ރައްޔިތުންނެވެ. އެއީ ރާއްޖެއިން ރިޕޯޓްކޮށްފައިވާ ކޭސްތަކުގެ 23.20 އިންސައްތައެވެ. އަދި އިންޑިއާގެ 897 މީހުން ކޮވިޑަށް ޕޮޒިޓިވްވި ކަމަށް އެޗްޕީއޭގެ ތަފާސްހިސާބުތަކުން ދައްކާއިރު އެއީ ރާއްޖެއިން ޕޮޒިޓިވްވި މީހުންގެ 5.83 އިންސައްތައެވެ.\nރާއްޖެއިން މިހާތަނަށް ޕޮޒިޓިވްވި މީހުންގެ ތެރެއިން 10,429 މީހުންނަކީ ފިރިހެނުންނެވެ. އަދި ޕޮޒިޓިވްވި އަންހެނުންގެ އަދަދަކީ 4,941 އެވެ. އުމުރުފުރާތަކަށް ބަލާއިރު ރާއްޖެއިން އެންމެ ގިނައިން ޕޮޒިޓިވްވީ 30-21 އަހަރާ ދެމެދުގެ ޒުވާނުންނެވެ. އެ އުމުރުފުރާގެ 3949 މީހުން މި ބައްޔަށް ޕޮޒިޓިވްވެފައިވެއެވެ.\nރިޕޯޓުކުރަމުން އަންނަ ކޭސްތައް އިތުރުވުމާއި އެކު، އެއްވުންތައް ބޭއްވުމާއި އާއްމު ހިދުމަތްދޭ ތަންތަން ހުޅުވާފައި ބެހެއްޓޭ ގަޑިތަކަށް ވެސް ވަނީ ބަދަލު ގެނެސްފައެވެ.


Inthikhaabu obeserve kuran hushahelhey muhdhathu ithuru koffi | Mihaaru\nކުރިން ބޭއްވި އިންތިހާބެއްގައި ވޯޓު ގުނަނީ: ކައުންސިލްތަކުގެ އިންތިހާބު އޮބްޒާވް ކުރަން ހުށަހެޅުމުގެ މުއްދަތު މި ފަހަރު އިތުރުކުރީ ދެވަނަ ފަހަރަށް.--- ފޮޓޯ: އިލެކްޝަންސް\nއިންތިޚާބު އޮބްޒާވް ކުރަން ހުށަހެޅުމުގެ މުއްދަތު އަނެއްކާވެސް އިތުރުކޮށްފި\n06 ޑިސެމްބަރ 2016 - 18:052comments\nކައުންސިލްތަކުގެ އިންތިޚާބުގައި އޮބްޒާވަރުންނާއި މޮނީޓަރުންނަށް ވުމަށް ހުށަހެޅުމުގެ މުއްދަތު މި ފަހަރު އިތުރުކުރީ އަންނަ ޖެނުއަރީ މަހު ބާއްވަން ނިންމި އެ އިންތިޚާބު އިތުރު ދެ މަހަށް ފަސްކުރުމަށް ސިވިލް ކޯޓުން މިދިޔަ ހަފުތާގައި އަމުރު ނެރެފައި ވަނިކޮށެވެ.\nއޮބްޒާވަރުންނާއި މޮނީޓަރުންނަށް ވުމަށް ހުށަހެޅުމުގެ މުއްދަތު މިއަދު ހަމަވާ ގޮތަށް ކުރިން ހަމަޖައްސާފައި ވަނިކޮށް، އެ މުއްދަތު މި ފަހަރު އިތުރުކުރީ މި މަހުގެ 14 ވަނަ ދުވަހުގެ ނިޔަލަށެވެ. އެންމެ ފުރަތަމަ ކޮމިޝަނުން އިއުލާންކުރީ މިދިޔަ މަހުގެ 24 ވަނަ ދުވަހު އެ ފުރުސަތު ބަންދުވާ ގޮތަށެވެ.\nއޮބްޒާވަރުންނާއި މޮނީޓަރުންނަށް ވުމަށް ހުށަހެޅުމުގެ މުއްދަތު އިތުރު ކުރުމުގެ އިތުރުން، އިންތިޚާބުގައި ވާދަކުރާ ކެންޑިޑޭޓުންގެ މަންދޫބުންނަށް ހުށަހެޅުމުގެ ފުރުސަތު މިއަދު ވަނީ ފުރަތަމަ ފަހަރަށް ހުޅުވާލައިފަ އެވެ. އެ ފުރުސަތު ބަންދުވާނީ މި މަހުގެ 14 ވަނަ ދުވަހުގެ ހަވީރު 4:00 ގަ އެވެ.\nއަންނަ ޖެނުއަރީ، 14 ގައި ލޯކަލް ކައުންސިލްތަކުގެ އިންތިޚާބު ބާއްވަން ނިންމާފައި ވަނިކޮށް، އިތުރު ދެ މަހަށް އިންތިޚާބު ފަސްކުރަން ކޯޓުން އަމުރު ކުރުމާ އެކު، އިންތިޚާބުގެ ގިނަ ކަންކަމަށް ވަނީ ބަދަލު އައިސްފަ އެވެ. އެގޮތުން ރީ-ރަޖިސްޓްރީ ކުރުމުގެ މުއްދަތު އިތުރު ކުރުމާއި އޮބްޒާވް ކުރުމުގެ ފުރުސަތު ވެސް ވަނީ އިތުރުކޮށްފަ އެވެ.\nއިންތިޚާބު ފަސްކުރަން ސިވިލް ކޯޓުން އަމުރުކުރީ، ޕީޕީއެމް އެތެރޭގެ މައްސަލަތަކާ ހެދި އިންތިޚާބަށް ތައްޔާރު ނުވެވޭ ކަމަށް ބުނެ، އިންތިޚާބު ފަސްކުރަން އެ ޕާޓީން ހުށަހެޅުމުންނެވެ. އެ މައްސަލަ އިސްތިއުނާފް ކުރަން އިލެކްޝަންސް އިން ވަނީ ހުށަހަޅައިފަ އެވެ.\nއިތުރު ލިޔުންތައް ލޯކަލް އިންތިހާބު އިލެކްޝަންސް ކޮމިޝަން ލޯކަލް ކައުންސިލްތައް\nސިޓީ ކައުންސިލްތަކުގެ ބޮޑު އަޣުލަބިއްޔަތު އެމްޑީޕީއަށް


Community fund ge dhashun Felidhoo adhi Henbadhoo ah ehee - vNews.mv\nކޮމިއުނިޓީ ފަންޑުގެ ދަށުން ފެލިދޫ އަދި ހެނބަދޫއަށް އެހީ\nމަރްޔަމް ލީން 12 April 2022, 14:56\nދެމެހެއްޓެނެވި ގޮތެއްގައި ރަށްރަށުގައި ހިންގުމަށް ބޭނުންވާ ޕްރޮޖެކްޓްތަކަށް އެހީތެރިވުމުގެ ގޮތުން ބޭންކް އޮފް މޯލްޑިވްސް އިން ހިންގާ 'ބީއެމްއެލް ކޮމިއުނިޓީ ފަންޑު' ގެ ދަށުން ވ. ލ ފެލިދޫ އަދި ނ. ހެނބަދޫގައި ކުރިޔަށްދިޔަ ދެ ޕްރޮޖެކްޓް ކާމިޔާބު ކަމާއެކީ ނިންމާލައިފިއެވެ.\nފެލިދޫ ޒުވާން އެކުވެރިންގެ ދިރުން ޖަމިއްޔާއިން ވަނީ ވ. ފެލިދޫގައި ކޮމިއުނިޓީ ޕިކްނިކް ސަރަހައްދެއް ތަރައްގީކޮށްފައެވެ.\nމި ސަރަހައްދު ތަރައްގީކޮށްފައިވަނީ ރަށުގެ ރައްޔިތުންގެ އިތުރުން ރަށަށް ޒިޔާރަތް ކުރާ ޓުއަރިސްޓުންނާއި ކައިރި ރަށްރަށުން މި ރަށަށް ޒިޔާރަތް ކުރާ ފަރާތްތަކަށް ވެސް ބޭނުންކުރެވޭނެހެނެވެ. މި ސަރަހައްދު ބޭނުންކުރާ ފަރާތްތަކަށް ފަސޭހަވާނެހެން މި ސަރަހައްދުގައި ވަނީ ޖޯލި، އުނދޯލި، ބާބަކިއު ސްޓޭންޑް އަދި އައުޓްޑޯ ޝަވަރެއް ބަހައްޓާފައެވެ.\nކޮމިއުނިޓީ ފަންޑުގެ ދަށުން ޕްރޮޖެކްޓް ކާމިޔާބު ކުރި ހާމިދު ރަޝީދު ވަނީ ނ. ހެނބަދޫގައި ވެސް ބާބަކިއު ސަރަހައްދެއް ގާއިމްކޮށްފައެވެ. މި ސަރަހައްދު ގައި ބާބަކިއު ސްޓޭންޑް، ޖޯލި ފަތި، ހޮޅުއަށި ބަހައްޓައި ކުޑަ ލައިބްރަރީ އަކާއި މަސްކެނޑުމަށް ބޭނުންކުރާނެ އަށްޓެއް ހަދައި ތަކެތި ރައްކާކުރުމަށް ސްޓޯރެއްވެސް ގާއިމްކޮށްފައެވެ.\nމި ސަރަހައްދު މިހާރު ވަނީ އާންމުންނަށް ހުޅުވާލާފައެވެ.


REPORT: Border hulhuvumuge hihvarun umeedhuge hulhukolhu!\nތޮއްޑޫއަށް ދިޔަ ޓޫރިސްޓުން ތަކެއް މަޑުކޮށްލައިގެން: ޓޫރިޒަމް ދަނީ ރަނގަޅު ވަމުން -- ފޮޓޯ: ކަރަމް\nރާއްޖޭގެ އިގްތިސޯދުގެ މައި ދޮރޯށި ކަމަށްވާ ޓޫރިޒަމްގައި "ބޮޑުތަޅު" އެޅުވީ މާޗް 15ގަ އެވެ. ކޮވިޑް-19 ގެ ބަލި ރާއްޖޭގެ ބޯޑަރުން އެތެރެވުމާއެކު ރައްކާތެރިކަމުގެ ފިޔަވަޅެއްގެ ގޮތުން ސަރުކާރުން ނެގި މި ބޮޑު ފިޔަވަޅުވީ ދިވެހިންގެ ދިރިއުޅުން އެފުއް މި ފުށަށް ޖެހިގެން ދިޔަ ބަދަލަކަށެވެ. މީގެ ސަބަބުން އާމްދަނީ ލިބެމުން ހުރި ގިނަ ދޮރުތަކެއް ބަންދު ވެގެން ދިޔަ އެވެ. ނަމަވެސް ޖުލައި 15 ގައި ބޯޑަރު ހުޅުވުމާއެކު ކުރިއަށް ދާނެ މަގެއް ފެނިގެން ދިޔަ އެވެ. ސަރުކާރުގެ މި ހިތްވަރުގަދަ ފިޔަވަޅު ނެގިއިރު ދުނިޔެ އޮތީ ވަރަށް ހާލުގަ އެވެ. ވާނުވާގަ އެވެ. ނަމަވެސް ރާއްޖޭގެ ބޯޑަރު ހުޅުވިތާ ތިން މަސް ވީއިރު މިހާރު ފެންނަމުން ދަނީ އުންމީދީ މަންޒަރު ތަކެވެ. ރާއްޖޭގެ އަނަރޫފަވެފައިވާ އިގްތިސޯދު ރަނގަޅުވެދާނެ ކަމުގެ ހެކިތައް ފެންނަން ފަށައިފި އެވެ.\n"މިއީ ރައީސް އިބްރާހިމް މުހައްމަދު ސޯލިހު ނެންގެވި ވަރަށް ހިތްވަރު ގަދަ ފިޔަވަޅެއް. އިރާދުކުރެއްވިއްޔާ މިހާރު ފެންނަމުން ދަނީ އުންމީދީ މަންޒަރު ތަކެއް،" ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވި އެވެ.\nޓޫރިޒަމް ހުޅުވިތާ ތިން މަސް ވެގެން ދިޔައިރު މިހާތަނަށް އައިސްފައިވަނީ 27،000 ޓޫރިސްޓުންނެވެ. މި އަހަރަށް 100،000 ޓޫރިސްޓުންގެ ޓާގެޓެއް ކަނޑައަޅާފައިވާއިރު މިއީ ރާއްޖޭގެ އިގްތިސޯދަށް އެކަށީގެންވާ އަދަދެއް ނޫނެވެ. ނަމަވެސް ރަނގަޅު ފެށުމެކެވެ. އަދުގެ ހާލަތަށް ބަލާއިރު މިހާރު އެވެރެޖު ގޮތެއްގައި ދުވާލެއްގެ މައްޗަށް 1،000 ޓޫރިސްޓުން އާދެ އެވެ. މިއީ ރަނގަޅު ފެށުމެވެ. މިނިސްޓަރު މައުސޫމް ވިދާޅުވި ގޮތުގައި މި ކުރިއެރުން އައިނަމަވެސް އެންމެ އުފާވާނީ "ބޯކޮށް" ޓޫރިސްޓުން އަންނަތަން ފެނުން ކަމަށާއި، މަސައްކަތް ކުރައްވަނީ އެޓާކެޓަށް ކަމަށެވެ. "އިރާދުކުރެއްވިއްޔާ ހުރިހާ މީހުންގެ މަސައްކަތުން މިކަން ހާސިލްވާނެ،"\nތިން މަސްތެރޭގައި ރާއްޖޭން ކުރި މަސައްކަތް ތަކަށް މިނިސްޓަރުގެ އެންމެ ބޮޑު ޝުކުރެއް އަދާކުރީ ރާއްޖޭގެ ހާރިޖިއްޔާއަށެވެ. ފޮރިން މިނިސްޓަރު އަބްދުﷲ ޝާހިދު އާއި އެ މަނިކުފާނުގެ ޓީމް އަށެވެ.\nޑރ. މައުސޫމް އަދި ރައީސް އިބްރާހިމް މުހައްމަދު ސޯލިހު -- ފޮޓޯ: ރައީސް އޮފީސް\nރާއްޖޭގެ ޓޫރިޒަމް ރަނގަޅުކޮށް އަންނަ މީހުންގެ އަދަދު އިތުރު ކުރުމަށްޓަކައި ފޮރިން މިނިސްޓްރީން ގިނަ މަސައްކަތްތަކެއް ދިޔައީ ކުރަމުންނެވެ. މީގެ ނަތީޖާ ވެސް ވަނީ ފެންނަން ފަށައިފި އެވެ. ރާއްޖެ އަށް ޓޫރިސްޓުން އަންނަ މުހިންމު މާކެޓުތަކުގެ ރައްކާތެރި ލިސްޓުގައި ރާއްޖެ ހިމަނަން ފަށައިފި އެވެ. ރާއްޖޭގައި ކޮވިޑް-19 އިގެ ބަލި ކޮންޓްރޯލްވުމުގެ ޔަގީންކަން ލިބެން ފެށުމާއެކު އެ ގައުމުތަކުގެ ރައްކާތެރި ލިސްޓުގައި ރާއްޖެ ހިމަނަން ފަށައިފި އެވެ.\nމާފުއްޓަށް ޒިޔާރަތް ކުރި ޓޫރިސްޓުންނަށް މަރުހަބާ ކިޔަނީ -- ފޮޓޯ: ކާނި\nރާއްޖެ ރައްކާތެރި ލިސްޓަށްލީ އެންމެ މުހިންމު އެއް ގައުމަކީ އިނގިރޭސިވިލާތެވެ. ކުރިން އެ ގައުމުން އަންނަ ޓޫރިސްޓުން ރާއްޖެ އައިސް ގޮސް 14 ދުވަހުގެ ކަރަންޓީއެއް ފުރިހަމަ ކުރަން ޖެހެ އެވެ. ނަމަވެސް މިހާރު އެކަން ކުރާކަށް ނުޖެހޭނެ އެވެ. އެ ގައުމުން ލުއި ދިނުމާއެކު އިނގިރޭސިވިލާތުން އަންނަ މީހުން 14 ދުވަސް ފުރިހަމަނުކޮށް އެމީހުންގެ ގައުމަށް ގޮސް ދިރިއުޅުމުގެ މަސައްކަތްތަކާއިގެން އުޅެން ފެށޭނެ އެވެ.\nމި ބަދަލާ ބެހޭ ގޮތުން އިނގިރޭސިވިލާތުން އެންމެ ގިނައިން ޓޫރިސްޓުން ގެންނަ އެއް ޓުއާ އޮޕަރޭޓަރު ކަމަށްވާ ކޯނީ އިން ބުނެފައިވާ ގޮތުގައި އެ މީހުން މި ދުވަހަށް އިންތިޒާރު ކުރާތާ ލައްކަ ދުވަސް ވެއްޖެ އެވެ. މިއީ އިނގިރޭސިވިލާތުން އަންނަ ޓޫރިސްޓުންނަށް އެންމެ އުންމީދީ ވާހަކަ ކަމަށް އެ ކުންފުނިން ބުނެފައިވެ އެވެ.\nމާފުއްޓަށް ފޭބި ޓޫރިސްޓުންތަކެއް -- ފޮޓޯ: ކާނި\nމިހާރުގެ ހާލަތަށް ބަލާއިރު ލިބޭ އެންމެ ބޮޑު ހިތްހަމަ ޖެހުމަކީ ޑައިރެކްޓް ފްލައިޓްތައް އިތުރު ކުރަމުން ދިއުމެވެ. މިއީ ޓޫރިޒަމް ސިނާއަތުން އެންމެ އުފާވާ އެއް ބަދަލެވެ. މިއީ އުންމީދުގެ މަންޒަރެއްގެ ގޮތުގައި އެމީހުން ސިފަ ކުރެ އެވެ. މިހާރު 11 ފްލައިޓެއް ރާއްޖެ އަށް ދަތުރު ކުރެ އެވެ. އަދި ދުނިޔޭގެ މަޝްރޫއު އެއާލައިންތަކުން ކަނެކްޓިވިޓީ އިތުރު ކުރަން ފެށުން ވެސް މިއީ އުންމީދީ މަންޒަރެކެވެ.\n"ފްރިކްއެންސީ އިތުރު ކުރުމުން ދައްކުވައިދެނީ ޑިމާންޑް މަތިވާކަން. ޓުއާ އޮޕަރޭޓަރުންނާ ވާހަކަ ދެކެވިގެން މާކެޓް ރިސާޗް ހަދާފަ އެ ބޭފުޅުން [އެއާލައިންތަކުން] ފްރިކްއެންސީ [ފްލައިޓް] އިތުރު ކުރާނީ. އެހެންވެ މިއީ އުންމީދުން ފުރިގެންވާ ކަމެއް،" ޓޫރިޒަމް ސިނާއަތުގައި މަސައްކަތް ކުރާތާ ގިނަ ދުވަސްވީ ބޭފުޅަކު ނަން ނުޖެހުމަށް އެދި ވިދާޅުވި އެވެ.\nބޯޑަރު ހުޅުވިގެން ދިޔައިރު، މިހާރު ޓޫރިޒަމަށް އޮތް އެންމެ ބޮޑު އަނެއް އުންމީދަކީ ގެސްޓްހައުސް އޮޕަރޭޝަނަށް ގެނެވިފައިވުމެވެ. ބަޖެޓް ޓޫރިސްޓުންގެ ޝައުގުވެރިކަން ހުންނަ މި މާކެޓު ހުޅުވުމާއެކު ގިނަ ބުކިން ތަކެއް ދަނީ ލިބެން ފަށާފަ އެވެ. މިއީ އާއްމުންގެ އަތްމަތި ތަނަވަސް ވެގެންދާނެ ބަދަލެކެވެ.\n"މިހާރު އުންމީދު ކުރަނީ ނޮވެމްބަރު މަސް ވަރަށް ރަނގަޅު ވެގެދާނެ ކަމަށް. ގިނަ އަދަދެއްގެ ބުކިން ނޮވެމްބަރުމަހާއި ޑިސެމްބަރު މަހަށް އެބަލިބޭ،" ރާއްޖޭގައި އެންމެ ފުޅާކޮށް ގެސްޓްހައުސް ހިންގާ، މާފުށީ ގެސްޓްހައުސްއެއްގެ ވެރިއަކު ބުންޏެވެ.\nމި ހުރިހާ ކަމަކާއެކު ޓޫރިޒަމަށް މިހާރު ފެންނަނީ އުންމީދީ މަންޒަރު ތަކެކެވެ. މިއަދު މި މަންޒަރު ފެންނަމުންދަނީ ބޯޑަރު ހުޅުވުމުގެ ހިތްވަރުންނެވެ. ކުރިއަށް ލަފާކުރުން ނެތް ކަމެއްގައި ސަރުކާރުން ނެގި ބޮޑު މި ފިޔަވަޅުން މިއަދު ފެންނަނީ އުންމީދުގެ މަންޒަރު ތަކެވެ.\nގެސްޓް ހައުސް ވިޔަފާރި ޓޫރިޒަމް ޓޫރިސްޓް އެރައިވަލް + މިނިސްޓްރީ އޮފް ޓޫރިޒަމް ކޮވިޑް-19


Deepika Ah Beyvafaathervi Loabiveri Akaai Gulhey Vaahakathakeh - Vaguthu\nދިޕިކާއަށް ބޭވަފާތެރިވި ލޯބިވެރިއަކާއި ގުޅޭ ވާހަކަތަކެއް\nބޮލީވުޑްގެ އެކްޓްސް ދިޕިކާ ޕަދުކޯން މިހާރު ކައިވެނިކޮށްގެން އުޅެނީ އެކްޓަރ ރަންވީރް ސިންގާއެވެ. ދިޕިކާ މިހާރު އުފަލުގައި އުޅެމުން އައި ނަމަވެސް، އޭނާގެ ދިރިއުޅުމުގައި ވަރަަށް އުނދަގޫ ހިތްދަތި ދުވަސްތަކެއް އައެވެ.\nކުރިން އެކްޓަރ ރަންބީރު ކަޕޫރް އާ ލޯބީގެ ގޮތުން ގުޅިގެން އުޅުނު ދިޕިކާ ވަަނީ ދާދި ފަހުން ވަނީ އޭނާ ދުވަހަކުވެސް ބޭވަފާ ތެރިނުވާކަމުގެ ޔަގީންކަން ދީފައެވެ.\n"އަހަރެން ރިލޭޝަންޝިޕެއްގައި އުޅުނުއިރު ދުވަހަކުވެސް މީހަކަށް ބޭވަފާތެރިއެއް ނުވަން، އަހަރެން އެކަން ކުރާނަމަ ކީއްކުރަންތޯ ރިލޭޝަންޝިޕެއްގައި އުޅެންވީ، އެއަށްވުރެ މާ ރަނގަޅުވާނެ އަހަރެން ސިންގަލްކޮށް ހުރެމަޖާ ކުރުން، އެހެން ނަމަވެސް އެންމެން މިިގޮތަށް ނުވިސްނާ". އޭނާ ބުނެފައި ވެއެވެ.\nއެއްވެސް މީހެއްގެ ނަން ހާމަ ނުކޮށް ދިޕިކާ ވަނީ، އޭނާ ކުރިން ލޯބީގެ ގޮތުން ގުޅިގެން އުޅުނު މީހަކު އޭނާއަށް ބޭވަފާތެެރިވިކަން ހާމަކޮށްފައެވެ.\n"އެހެންވެ ކަންނޭނގެ އަހަރެންނަށް މީގެ ކުރިން "ހާޓް"ވެފައި ހުރީ، އަހަރެންނަށް އޭނައަށް ދެވަނަ ފުރުސަތެއް ދެވުނީ، އެކަން ކުރީވެސް އޭނާ ރޮއެ އާދޭސް ކުރުމުން، އޭގެ ފަހުން އަހަރެން އޭނާ ރެޑް ހޭންޑްކޮށް ހިފިން".\nދިޕިކާ ބުނެފައިވާގޮތުގައި، އޭނާ އެކަމުން ދުރަށްދާން ގިނަ ދުވަސްތަކެއް ވިއެވެ. އެހެން ނަަވެސް އެކަން ކޮށްފި ކަމަށާއި، އޭނާ އެނބުރި ދިއުމަށް އެއްވެސް ކަމެއް ނުކުރެވޭނެ ކަމަށް ދިޕިކާ ވަނީ ބުނެފައެވެ.\nއޭނާ އިތުރަށް ބުނެފައިވާގޮތުގައި، ފުރަތަމަ ފަހަރަށް އެ މީހާ އޭނާއަށް ބޭވަފާތެރިވުމުން އޭނާ ހީކުރީ ރިލޭޝަންގައި މައްސަލައެއް އުޅެނީ ކަމަށެވެ.\n"ނަމަވެސް އެކަން ތަކުރާރުވުމުން، އެއީ އެ މީހާގެ މައްސަލައެއްކަން ޔަގީންވާނެ، ހުރިހާ ދޮގާއި އޮޅުވާލުން".\nދިޕިކާ ރަންބީރު އާ ލޯބީގެ ގޮތުން ދެ އަހަރު ވަންދެން އުޅުނެވެ. އެ ގުޅުން ކެނޑި، ދިޕިކާ ދެން ލޯބީގެ ގޮތުން ގުޅިގެން އުޅެން ފެށީ ރަންވީރު އާއެވެ. އަދި 2018 ވަނަ އަހަރު ތެރޭގައި ދެ މީހުން ވަނީ ކައިވެނިކޮށްފައެވެ.\nދީޕިކާއާއި ވައްތަރު ޕާކިސްތާން ފިރިހެނެއް، މިއީ އެކްޓަރެއް\nމާޗް 15, 2020 10:17\nއައަ ލަވް ދީޕިކާ ަަ ލޮޓް


Biden kaamiyaabeeaa dhimaalah, Trump court ah – Iru\nގަތަރާއެކު ހާރިޖީ ގުޅުން ގާއިމު ކުރަން ނިންމައިފި\nގޭސްފުޅިއެއް ގޮވައިގެން ދެ މީހަކު ފިހިއްޖެ\nހިޔާނާތުގެ މައްސަލައަކާ ގުޅިގެން މީހަކު ހޯދަނީ\nސަމާ·5ނޮވެމްބަރ 2020\nއެމެރިކާގެ ރިޔާސީ އިންތިޚާބު ކުރަން ބޭނުންވާ 270 އިލެކްޓޯރަލް ވޯޓު ކާމިޔާބު ކުރުމުގެ ފުރުސަތު ޑިމޮކްރެޓިކް ކެންޑިޑޭޓް ޖޯ ބައިޑަން ބޮޑުކޮށްފައިވާ އިރު ރައީސް ޑޮނަލްޑް ޓްރަމްޕް ގެންދަވަނީ ވޯޓުގައި އޮޅުވާލާފައިވާ ކަމަށް ވިދާޅުވެ ޝަކުވާ ކުރައްވައި، ބައެއް ސްޓޭޓްތަކުގެ ވޯޓު އަލުން ގުނުމަށް ޑިމާންޑް ކުރައްވަމުންނެވެ.\nއިންތިޚާބުގައި ވޯޓުލާ ނިމުނުތާ 12 ގަޑިއިރުވީ އިރު ވެސް ކާމިޔާބުކުރި ކެންޑިޑޭޓެއް ރަސްމީކޮށް އިއުލާންކޮށްފައި ނުވި ނަމަވެސް ވިސްކޮންސިންގެ 98 ޕަސެންޓް ވޯޓު ގުނާ ނިމުނުއިރު ބައިޑަން، 77، އުޅުއްވަނީ އެ ސްޓޭޓުން 20،000 ވޯޓު ކުރީގަ އެވެ. އިލެކްޓޯރަލް ކޮލެޖް 10 ވޯޓު ހިމެނޭ ވިސްކޮންސިން 2016 ވަނަ އަހަރު ޓްރަމްޕް ކާމިޔާބު ކުރައްވާފައި ވަނީ ވެސް 20،000 ވޯޓުންނެވެ.\nއިންތިޙާބުގައި މޮޅުވާނެކަމަށް ޖޯ ބައިޑަން ވިދާޅުވަމުން ގެންދަވާއިރު ޓްރަންޕު ގެންދަވަނީ ވޯޓް އޮޅުވާލާކަމަށް ބުނެ ޝަކުވާތައް ކުރައްވަމުންނެވެ. އަދި ދެ ސިޓީއެއް ގެ ވޯޓް ގުނުން ހުއްޓުވުމަށް ޓްރަންޕު ވަނީ އެ މައްސަލަ ކޯޓަށްވެސް ހުށައަޅުއްވާފައެވެ. ޓްރަންޕާއި އޭނާގެ ސަޕޯޓަރުން ޑިމާންޑަކީ ވޯޓް އަލުން ގުނުމެވެ.\nއިންތިޚާބުގެ މިހާރުގެ ނަތީޖާތައް ދައްކާގޮތުން ވޯޓްލީ މީހުންގެ ތެރެއިން 71.5 މިލިއަން މީހުން ވޯޓްދީފައިވަނީ ބައިޑަން އަށެވެ. މީ ވޯޓްލީމުންގެ 51 އިންސައްތަ އެވެ. އަދި މީ އެމެރިކާގެ ތާރީހުގައިވެސް ރިޔާސީ އިންތިހާބެއްގައި ކެނޑިޑޭޓަކު އެންމެ ގިނައިން ވޯޓް ހޯއްދެވި ފަހަރެވެ.\nރައީސް ޓްރަންޕަށް ލިބިވަޑައިގެންފައިވަނީ 68 މިލިއަން މީހުންގެ ވޯޓެވެ. މީ ވޯޓްލީ މީހުންގެ 48.18 އިންސައްތައެވެ. އިންތިޚާބު ކާމިޔާބުކުރުމަށް އެންމެ ހަ ވޯޓް ބައިޑަން ބޭނުންވާއިރު މިހާތަނަށް ނަތީޖާ ނުލިބި އޮތީ ނެވޭޑާ، ނޯތު ކެރޮލީނާގެ އިތުރުން ޕެންސަލްވޭނިއާއި ޖޯޖިއާއެވެ.\nއިންތިޙާބުގެ ނަތީޖާތައް ދައްކާގޮތުން 2016ގެ އިންތިހާބުގައި ޓްރަންޕަށް ބޮޑު ތާއިދެއް ލިބުނު ސިޓީތަކުން މިފަހަރުވަނީ ބައިޑަންއަށް ތާއީދުކޮށްފައެވެ. މިގޮތުން މިދިޔަ ފަސް ދައުރުގައިވެސް ޑިމޮކްރެޓުންނަށް ކާމިޔާބު ލިބިފައިނުވާ އެރިޒޯނާވެސް ނެގީ ބައިޑަންއެވެ. އަދި މިދިޔަ ދައުރުގައި ޓްރަންޕަށް ބޮޑު ތާއީދެއް ދިން ވިސްކޮންސިން މިފަހަރު ޓްރަންޕަށް ބުނީ ނޫނެކޭއެވެ.\nއިންތިޚާބުގެ ވޯޓްތައް އަލުން ގުނާދިނުމަށް ޓްރަންޕު އެދިވަޑައިގެންފައިވާއިރު އެނާގެ ސަޕޯޓަރުން މިހާރު އަންނަނީ މަގުމަތީގައި މުޒާހަރާކުރަމުންނެވެ.\nއެމެރިކާގެ އިންތިޚާބުގައި މި ފަހަރު 160 މިލިއަން މީހުން ވޯޓުލާފައިވާ ކަމަށް ލަފާކުރެވެ އެވެ. އޭގެ ތެރޭން 101.1 މިލިއަން މީހުން ވޯޓުލާފައި ވަނީ އާލީ ވޯޓިންގެ ގޮތުގަ އެވެ. އާލީ ވޯޓިންގެ 65.2 މިލިއަން މީހުން ވޯޓުލާފައި ވަނީ ޕޯސްޓުންނެވެ.


Covid-19: Colombia In Fassivee Meehun Ge Adhadhu Million Akah Araifi - Vaguthu\nހަލުވިކަމާއެކު ދުނިޔޭގެ އެކި ކަންކޮޅުތަކުގައި ފެތުރެމުން އަންނަ ނުރައްކާތެރި ކޮވިޑް-19 އަށް ކޮލަމްބިއާ އިން ފައްސިވި މީހުންގެ އަދަދު މިލިއަނަކަށް އަރައިފިއެވެ.\nއެޤައުމުން ކޮވިޑް-19 ޖެހުނު މީހުންގެ އަދަދު މިލިއަނަކަށް އަރާފައި މިވަނީ ފާއިތުވެދިޔަ ދުވަސްތަކުގައި އެޤައުމުގައި ބަލި ފެތުރޭ މިންވަރު އިންތިހާއަށް އިތޔުރުވަމުން އަންނަ ދަނޑިވަޅެއްގައެވެ. ކޮލަމްބިއާ އިން ފައްސިވި މީހުންގެ އަދަދު މިލިއަނަކަށް އެރުމުން، ކޮވިޑް-19 އަށް މިލިއަނަކަށްވުރެ ގިނަ މީހުން ފައްސިވީ ޤައުމުތަކުގެ އަދަދު 8 އަށް އެރީއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިއްޔެ އެކަނިވެސް ކޮލަމްބިއާ އިން އިތުރު 8,769 މީހަކަށް ކޮވިޑް-19 ޖެހިފައި ވެއެވެ. މިއާއެކު އެޤައުމުން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު އުޅެނީ 1,007,711 ގައެވެ.\nއެޤައުމުގައި ކޮވިޑް-19 ފެތުރޭ މިންވަރު އިންތިހާއަށް އިތުރުވަމުން އަންނައިރު، ބަލީގައި މަރުވާ މީހުންގެ އަދަދުތަކަށްވެސް ހިފެހެއްޓުމެއް ނާދެއެވެ. މިގޮތުން އިއްޔެވެސް އިތުރު 200 އެއްހައި މީހުން ހިމެނޭހެން މިހާތަނަށް ޖުމްލަ 30,000 މީހަކު އެޤައުމުން ވަނީ މަރުވެފައެވެ.\nކޮލަމްބިއާއަކީ މިވަގުތު ދުނިޔެއިން 8 ވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެ، މި ބަލީގައި ދުނިޔެއިން 11 ވަނައަށް އެންމެ ގިނަ ބަޔަކު މަރުވި ޤައުމެވެ.\nކޮލަމްބިއާގެ ހާލަތު ދުވަހެއް ދުވަހަކަށް ގޯސްވަމުން އަންނައިރު އެޤައުމަށް މިވަގުތު ވަނީ ބަލީގެ ކުރީކޮޅާއި އަޅާބަލާއިރު، ނުރައްކާ ދެގުނައަށް ބޮޑުވެފައެވެ.\nއިދާރާތަކުން ނެރެފައިވާ މަޢުލޫމާތުތަކަށް ބަލާއިރު ކޮލަމްބިއާ އިން ކޮވިޑް-19 އަށް ފައްސިވީ މީހުންގެ ތެރެއިން މިހާތަނަށް ރަނގަޅުވެފައި ވަނީ 907,379 މީހެކެވެ. އަދި މިވަގުތު އެޤައުމުގައި 2200 އަށްވުރެ ގިނަ މީހުންނަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައި ކަމަށް އިދާރާތަކުން ބުނެއެވެ.\nކޮލަމްބިއާ ހިމެނޭހެން މިހާތަނަށް ދުނިޔޭގެ 215 ޤައުމަކުން ނުވަތަ ސަރަޙައްދަކުން ކޮވިޑް-19 އަށް ޖުމްލަ 42.8 މިލިއަން މީހަކު ވަނީ ފައްސިވެފައެވެ. އޭގެތެރެއިން މިހާތަނަށް 1.1 މިލިއަން މީހަކު މަރުވެފައި ވެއެވެ.\nކޮވިޑް-19: ގިނަ ގައުމުތައް ބޮޑު ބިރުވެރިކަމެއްގެ ތެރެއަށް!\nކޮވިޑް-19 ފެތުރުން އެންމެ ދުވަހަކުން ހުއްޓުވާލާ ބޭހެއް ދެނެގަނެވިއްޖެ\nކޮވިޑް-19: އިޓަލީވިލާތުން މިއަދު 814 މަރު


އުފަންވެލި ޝޮޕްތަކުން ގިނަ ބާވަތްތަކެއްގެ ކާބޯތަކެތި ބޮޑުތަނުން އަގުހެޔްކޮށްފި!\nއާރޓިކަލްކިޔުމަށް ހޭދަވާނެކަމަށް ބެލެވެނީ :0މިނެޓް, 44 ސިކުންތު\nރަމަޟާން މަހު ވީހައި ހެޔޮ އަގުގައި ކާބޯތަކެތި ކަސްޓަމަރުންނަށް ފޯރުކޮށްދޭން އުފަންވެލި ޝޮޕްތަކުން ކުރަމުން ގެންދާ މަސައްކަތްތަކުގެ ތެރެއިން ވަރަށް ގިނަބާވަތުގެ ތަކެތި އަގުހެޔޮކޮށް ހެޔޮ އަގުގައި ވިކަން ފަށައިފިއެވެ.\nއަގުހެޔޮކުރި ތަކެތީގެ ތެރެއިން ފިޔާ ކިލޯއެއް 8 ރުފިޔާއަށް ވިއްކާއިރު ކެރެޓްކިލޯއެއް ވިއްކަނީ އެންމެ 12 ރުފިޔާއަށެވެ. ފަނިގިރާލަން ގިނަބައަކު ބޭނުންކުރާ މެންޑަރިން ކިލޯއެއް 21 ރުފިޔާއަށް ހޯލްސޭލްކުރާއިރު ވަކިން ކިލޯއެއް ވިއްކަނީ އެންމެ 25 ރުފިޔާއަށެވެ.\nމަޑިހާ ބަނާނާ ކިލޯއެއް 40 ރުފިޔާއަށްވިއްކާއިރު ކަރާކިލޯއެއް ވިއްކަނީ 20 ރުފިޔާއަށެވެ. މިޞުރު އަދި ޕާކިސްތާން ފޭރުކިލޯއެއް 100 ރުފިޔާއަށެވެ.\nއުފަންވެލި ފިހާރަތަކުން ހޯލްސޭލްކޮށް ތަކެތި ބައްލަވައި ގަތުމަށް ގުޅުއްވާނީ : 3328883 ރީޓޭލްކޮށް ބައްލަވައިގަތުމަށް: 3008883، އުފަންވެލި ބާޒާރު ފިހާރައަށް ގުޅުއްވުމަށް 3348883، އުފަންވެލި ޝޮޕް ހުޅުމާލެއަށް ގުޅުއްވަން 3358883، އޮޑިދޯނިފަހަރަށް ޑެލިވަރީ ކުރަން: 3323628\nކުރިއަށް3ދުވަހަށް އުފަންވެލި ޝޮޕްތަކުގެ ޚާއްޞަ ހަދިޔާ- ކުކުޅުބިހެއް އެންމެ ރުފިޔާއަކަށް! ޕެއާރސްކިލޯއެއް އެންމެ 20 ރުފިޔާ!\nއުފަންވެލި ޝޮޕްތަކުން ހަމައެކަނި މިއަދަށް އެއްް ކިލޯ ތިންސަތޭކަ ގްރާމްގެ ބޮޑު ކުކުޅެއް އެންމެ ތިރީސް ރުފިޔާއަށް!\nގިނަބައެއްގެ އެދުމުގެމަތިން އުފަންވެލި ފިހާރަތަކުން އިތުރު2ދުވަހަށް ފިޔާ، ކެރެޓް ކިލޯއެއް5ރުފިޔާއަށް ވިއްކާނެ!\nއުފަންވެލި ޝޮޕްތަކުން ޚާއްޞައަގުތަކެއް!! ކެރެޓް ކިލޯއެއް5ރުފިޔާ، ފިޔާ ކިލޯއެއް5ރުފިޔާއަށް ވިއްކާވާހަކަ ބުނީމާ ޙައިރާންނުވާނީ ކާކު؟\nއުފަންވެލި ޝޮޕްތަކުން ފިޔައާ ގިނަ ބާވަތްތަކެއް ބޮޑުތަނުން އަގުހެޔޮކޮށްފި\n19 އޭޕްރީލް 2021


ދިވެހި ::البروج - އަލް ބުރޫޖް\n﴿١﴾ وَالسَّمَاءِ ذَاتِ الْبُرُوجِ برج ތަކުގެވެރި އުޑު ގަންދެއްވަމެވެ.\n﴿٢﴾ وَالْيَوْمِ الْمَوْعُودِ އަދި وعد ކުރައްވާފައިވާ ދުވަސް ގަންދެއްވަމެވެ.\n﴿٣﴾ وَشَاهِدٍ وَمَشْهُودٍ އަދި ހެކިދޭ ފަރާތާއި، ހެކިދެވޭ ފަރާތް ގަންދެއްވަމެވެ.\n﴿٤﴾ قُتِلَ أَصْحَابُ الْأُخْدُودِ ވަޅުގަނޑުގެ އެކުވެރިންނަށް لعنة ލެއްވިއެވެ.\n﴿٥﴾ النَّارِ ذَاتِ الْوَقُودِ (އެ ވަޅުގަނޑަކީ) ދަރުއަޅައި ރޯކޮށްފައިވާ އަލިފާންގަނޑެވެ.\n﴿٦﴾ إِذْ هُمْ عَلَيْهَا قُعُودٌ އެއުރެން އޭގެކައިރީގައި އިށީނދެ ތިބިހިނދެވެ.\n﴿٧﴾ وَهُمْ عَلَىٰ مَا يَفْعَلُونَ بِالْمُؤْمِنِينَ شُهُودٌ مؤمن ންނަށް އެއުރެން ކަންތައްކުރާގޮތް، އެއުރެން ދެކޭންތިބި حال ގައެވެ.\n﴿٨﴾ وَمَا نَقَمُوا مِنْهُمْ إِلَّا أَن يُؤْمِنُوا بِاللَّهِ الْعَزِيزِ الْحَمِيدِ އަދި عزيز ވަންތަ، ގިނަގިނައިން حمد ލިބިވޮޑިގެންވާ اللَّه އަށް އެއުރެން إيمان ވާކަމަށްޓަކައި މެނުވީ، އެ كافر ން އެއުރެންނާމެދު ނުރުހުންތެރިއެއް ނުވެތެވެ.\n﴿٩﴾ الَّذِي لَهُ مُلْكُ السَّمَاوَاتِ وَالْأَرْضِ ۚ وَاللَّهُ عَلَىٰ كُلِّ شَيْءٍ شَهِيدٌ އެކަލާނގެއީ، އުޑުތަކާއި، ބިމުގެ ވެރިކަން އެކަލާނގެއަށް މިލްކުވެގެންވާ ރަސްކަލާނގެއެވެ. اللَّه އީ، ކޮންމެ ކަމެއްގެ މައްޗަށް ހެކިވެވޮޑިގެންވާ ރަސްކަލާނގެއެވެ.\n﴿١٠﴾ إِنَّ الَّذِينَ فَتَنُوا الْمُؤْمِنِينَ وَالْمُؤْمِنَاتِ ثُمَّ لَمْ يَتُوبُوا فَلَهُمْ عَذَابُ جَهَنَّمَ وَلَهُمْ عَذَابُ الْحَرِيقِ ހަމަކަށަވަރުން، مؤمن ފިރިހެނުންނާއި، مؤمن އަންހެނުން، دين ން އެއްކިބާކުރުމަށް އަނިޔާދީ އުނދަގޫކޮށް، ދެން توبة ނުވި މީހުން (ދަންނާށެވެ!) ފަހެ، އެއުރެންނަށް ނަރަކައިގެ عذاب ހުށްޓެވެ. އަދި އެއުރެންނަށް އަނދައަނދާ ހުންނަ އަލިފާނުގެ عذاب ހުށްޓެވެ.\n﴿١١﴾ إِنَّ الَّذِينَ آمَنُوا وَعَمِلُوا الصَّالِحَاتِ لَهُمْ جَنَّاتٌ تَجْرِي مِن تَحْتِهَا الْأَنْهَارُ ۚ ذَٰلِكَ الْفَوْزُ الْكَبِيرُ ހަމަކަށަވަރުން، إيمان ވެ صالح عمل ތައްކުޅަމީހުންނަށް، އެތާނގެ ދަށުން ކޯރުތައް ހިނގަހިނގާ ހުންނަ ސުވަރުގެތައް ހުށްޓެވެ. ބޮޑުވެގެންވާ نصيب ލިބުމަކީ އެއީއެވެ.\n﴿١٢﴾ إِنَّ بَطْشَ رَبِّكَ لَشَدِيدٌ ހަމަކަށަވަރުން، ކަލޭގެފާނުގެ ވެރިރަސްކަލާނގެ ހިއްޕަވާ ހިއްޕެވުމަކީ، ގަދަފަދަވެގެންވާ ހިއްޕެވުމެއްކަން ކަށަވަރެވެ.\n﴿١٣﴾ إِنَّهُ هُوَ يُبْدِئُ وَيُعِيدُ ހަމަކަށަވަރުން، ފުރަތަމަ އުފައްދަވަނީވެސް، އަދި އަލުން (ދިރުއްވައި) إعادة ކުރައްވާނީވެސް ހަމަ އެކަލާނގެއެވެ.\n﴿١٤﴾ وَهُوَ الْغَفُورُ الْوَدُودُ އަދި އެކަލާނގެއީ، ގިނަގިނައިން ފާފަފުއްސަވާ، ނުހަނު އޯގާވަންތަ ރަސްކަލާނގެއެވެ.\n﴿١٥﴾ ذُو الْعَرْشِ الْمَجِيدُ عرش ގެ ވެރި، މާތްވަންތަ ރަސްކަލާނގެއެވެ.\n﴿١٦﴾ فَعَّالٌ لِّمَا يُرِيدُ އިރާދަކުރައްވާ ކޮންމެ ކަމެއް ކުރައްވާ ރަސްކަލާނގެއެވެ.\n﴿١٧﴾ هَلْ أَتَاكَ حَدِيثُ الْجُنُودِ އިރާދަކުރައްވާ ކޮންމެ ކަމެއް ކުރައްވާ ރަސްކަލާނގެއެވެ.\n﴿١٨﴾ فِرْعَوْنَ وَثَمُودَ فرعون އާއި، ثمود ބާގައިގެ لشكر ގެ ވާހަކަ، ކަލޭގެފާނާ ހަމަޔަށް އައިސްފައިވޭތޯއެވެ؟\n﴿١٩﴾ بَلِ الَّذِينَ كَفَرُوا فِي تَكْذِيبٍ އަދި ކިއެއްތަ! كافر ވިމީހުން ވަނީ، ދޮގުކުރުމެއްގައެވެ.\n﴿٢٠﴾ وَاللَّهُ مِن وَرَائِهِم مُّحِيطٌ اللَّه އެއުރެންގެ ހުރިހާކަމެއް ފުރިހަމަޔަށް ދެނެވޮޑިގެންވެތެވެ.\n﴿٢١﴾ بَلْ هُوَ قُرْآنٌ مَّجِيدٌ اللَّه އެއުރެންގެ ހުރިހާކަމެއް ފުރިހަމަޔަށް ދެނެވޮޑިގެންވެތެވެ.\n﴿٢٢﴾ فِي لَوْحٍ مَّحْفُوظٍ އަދި ކިއެއްތަ! އެއީ ރައްކާތެރި ކުރައްވާފައިވާ ފިލަޔެއްގައިވާ (އެބަހީ: اللّوح المحفوظ ގައިވާ) މާތް قرآن އެވެ.


Majority ah Thabaavumah Vure Muhinmee Ragalhu Goi Ikhthiyaaru Kurun މެޖޯރިޓީއަށް ތަބާވުމަށް ވުރެ މުހިންމީ ރަނގަޅުގޮތް އިޚްތިޔާރު ކުރުން – Huvadhoo News Majority ah Thabaavumah Vure Muhinmee Ragalhu Goi Ikhthiyaaru Kurun Huvadhoo News\nމެޖޯރިޓީއަށް ތަބާވުމަށް ވުރެ މުހިންމީ ރަނގަޅުގޮތް އިޚްތިޔާރު ކުރުން\nމެޖޯރިޓީއަށް ތަބާވުން މުހިންމެއް ނޫނެވެ. މުހިންމީ ރަނގަޅުގޮތް ތިބާ އިޚްތިޔާރު ކުރުމެވެ.\nމެޖޯރިޓީ އަށް ތަބާވުން ނުވަތަ، ގިނަ މީހުންގެ ޤަބޫލުކުރުންތަކާއި އެއްގޮތަށް ފިކުރު ބައްޓަން ކުރުމަކީ ޑިމޮކްރަސީގެ އުޞޫލުކަމުގައި ގިނަބަޔަކު ދެކެއެވެ. އެހެންމީހުން ވިސްނާގޮތާއި ތަފާތުކޮށް ވިސްނުމަކީ، އަމިއްލަޔަށް ލަނދުގަންނަންޖެހޭ ކަމެއްވެސް ނޫނެވެ. އެހެންމީހުން ނުވިސްނާ ގޮތްގޮތަށް ވިސްނުމަކީ މީހަކު ބާކީ ވާންޖެހޭ ސަބަބެއްވެސް ނޫންމެއެވެ. ދުނިޔެއަށް އައިސްފައިވާ ބޮޑެތި އިންގިލާބުތަކުގެ ފަހަތުގައި ވަނީ އެހެންމީހުންނާއި ތަފާތުކޮށް ވިސްނައި، އާކަންކަން ބަލައި ހޯދުމުގެ ވިސްނުމެވެ. މެޖޯރިޓީއަށް ތަބާވާންޖެހޭ ފަހަރުވެސް އާދެއެވެ. ނަމަވެސް އެހެން ހުރިހާ އެންމެންގެ ވިސްނުން ރަނގަޅު ނޫންކަން ތިބާއަށް ވިސްނޭ ހާލަތުގައި، ރަނގަޅު ގޮތް ދޫކޮށް، ކަނޑައެޅިގެން ހަލާކުގެ ތެރެއަށް އަމިއްލަ ނަފުސު ވައްޓާލުމުގައި، މެޖޯރިޓީއަށް ތަބާވުމެއް ނުވެއެވެ.\nސައިކޮލޮޖިސްޓުންތަކެއް ކޮށްފައިވާ، އެކްސްޕެރިމެންޓަލް ރިސާރޗެއްގައި، ތަފާތު6ބައިވެރިޔަކު ބައިވެރިކުރެއެވެ. މި ހަބައިވެރިންގެ ތެރެއިންނާއި އެންމެނަށް އެނގޭ ތަފާތު ސުވާލުތަށް ކުރިމަތި ކުރުވައެވެ. މި6ބައިވެރިންގެ ތެރެއިން5ބައިވެރިޔަކު ދިރާސާ ކުރިޔަށް ގެންދިޔަ ފަރާތް ބުނެގެން ބައެއް ސުވާލުތަކަށް ކަނޑައެޅިގެން ނުބައި ޖަވާބު އެންމެން އެއް ޖަވާބު ދެއެވެ. ފާހަގަވެގެން ދިޔައީ ވަރަށް ތަފާތު ކަމެކެވެ. އެންމެން އެއްކޮށް އެއް ޖަވާބެއްގެ ގޮތުގައި ނުބައި ޖަވާބެއް ދިނުމުން،6ވަނަ ފަރާތްވެސް، އެއީ ނުބައި ޖަވާބުކަން އެނގޭ ހާލުގައިވެސް، އެންމެން ނުބައި ނުވާނޭކަމަށް ވިސްނައިގެން ހަމަ އެ ނުބައި ޖަވާބު ސުވާލުގެ ޖަވާބުގެ ގޮތުގައި ތަކުރާރު ކުރެއެވެ. ތަފާތު ގިނަ ފަރާތަށް މިއެކްސްޕެރިމެންޓް މިފަދައިން ތަކުރާރުކުރުމުން ވަރަށް މަދު މީހަކު މެނުވީ އެންމެން ދީފައިވަނީ ގިނަ މީހުން ދޭ ޖަވާބަކީ ރަނގަޅު ޖަވާބުކަމަށް ބަލައި އެޖަވާބެވެ. މިއީ އާންމުގޮތެއްގައި އާންމު އިންސާނުން ވިސްނާގޮތެވެ.\nދިރިއުޅުމުގައި ތިބާ ހާޞިލްކުރަން ބޭނުންވާ ލަނޑުދަނޑިއަކަށް މަސައްކަތް ކުރަންޖެހެނީ ތިބާ އެކަންޏެވެ. ބޭނުންވާ މަންޒިލަކަށް ނުވަތަ ހާޞިލްކުރުމަށް ބޭނުންވާ ލަނޑުދަނޑިއަކަށް ވާސިލް ވުމުގައި ތިބާއަށް ތަފާތު ދަތި އުދަނގޫ، ގޮންޖެހުންތަކާއި ތިބާއަށް ކުރިމަތިވުން އެކަށީގެންވެއެވެ. އެހެންކަމުން މިފަދަ ތަފާތު ގޮންޖެހުންތަކާއި ކުރިމަތިލުމުގެ ހިތްވަރު ކޮންމެ މީހަކަށް ލިބިގެން ނުވެއެވެ. ކާމިޔާބީ ހާޞިލްކުރުމަށް ކަޑައްތުކުރާ ރާސްތާގައި، އެއްވެސްކަހަލަ ނުފޫޒެއް ނެތި އަމިއްލަ ވިސްނުމުގައި އަމިއްލަ އިޚްތިޔާރުގައި ކުރިޔަށްދާ މީހާ އަކީ، އެހެން މީހުންގެ ޚިޔާލާއި ފިކުރަށް ބުރަވެ، އެހެން މީހުންގެ އެހީތެރިކަމާއެކު، ކާމިޔާބު ހާޞިލްކުރުމުގެ މަގު އިކްތިޔާރު ކުރާ މީހާއަށްވުރެ، ހިތްވަރުގަދަ، ކާމިޔާބު މީހެކެވެ. އެހެން މީހުންގެ ވިސްނުމަށް ބަރޯސާވެގެން އެހެންމީހުން ދައްކާމަގު، ދިރިއުޅުމުގައި އިޚްތިޔާރުކުރާ މީހާ، ގެރި ބަކަރި ފަދަ ތަކެއްޗާއި އެއްވެސް ތަފާތެއް ނެތެވެ. އެތަކެތިވެސް، ވެރިމީހާ، ނުވަތަ މަގުދައްކާ މީހާ ނުވަތަ އެންމެ ކުރީގައި އޮންނަ ޖަނަވާރު އިޚްތިޔާރު ކުރާމަގުން ކުރިޔަށް ދެއެވެ.\nއުދުހެން ދަސްކުރާ ދޫނި ސޫފާ ސޫފިވެސް އުދުހެން މަސައްކަތްކުރަނީ އެކަންޏެވެ. އުދަހެން ދަސްކުރާ މަރުހަލާގައި، ތަފާތު އެތަށްފަހަރަކު ވެއްޓި އަނިޔާ ވެއެވެ. ނަމަވެސް ދޫކޮށްނުލައި ހިތްވަރާއެކު މިންނެތް މަސައްކަތުން، ދޫނި ސޫފާ ސޫފި، އުދުހެން ދަސްކުރެއެވެ. މިއީ ދިރިއޅުމުގެ ހަޤީޤަތެވެ. ވަކި ލަނޑުދަނޑިޔެއް ނުވަތަ މަޤުސަދެއް ހާޞިލްކުރުމަށް މަސައްކަތް ކުރާމިހާ، އެހެން ބަޔަކު އެމީހާއަށް ސަމާލުކަން ދޭތޯ ބެލުން މުހިންމެއް ނޫނެވެ، ހަޤީޤީ ކާމިޔާބީއަކީ، އަމިއްލަ ބުރަސައްކަތުން ހާޞިލްކުރާ ކާމިޔާބެވެ. ގިނަމީހުން ބޭނުންވާގޮތަކަށް ހެދުން ނުވަތަ ގިނަބަޔަކު ދެކޭގޮތަށް ތިބާގެ ފިކުރު ބައްޓަން ކޮށް ބަދަލުކުރުން މުހިންމެއް ނޫނެވެ. މުހިންމީ ރަނގަޅު ގޮތް އިޚްތިޔާރު ކުރާމީހަކަށް ހުރީ ތިބާ އެކަނިކަމުގައި ވިޔަސް، މުހިންމީ ރަގަޅު ގޮތް ތިބާ އިޚްތިޔާރުކުރުމެވެ.


IFAWPCA Convention ana aharuge October mahu Raajjey gai\nއިފޮޕްކާ ކޮންވެންޝަން އަންނަ އަހަރުގެ އޮކްޓޫބަރު މަހު ރާއްޖޭގަ\nއިފޮޕްކާގެ ރައީސް މުހައްމަދު އަލީ ޖަނާހު ވާޗުއަލްކޮށް ބޯޑު މީޓިންގައި ބައިވެރިވެވަޑައި ގަންނަވަނީ -- ފޮޓޯ: އިފޮޕްކާ\nމި އަހަރު ބާއްވަން ނިންމި، އިންޓަނޭޝަނަލް ފެޑެރޭޝަން އޮފް އޭޝިއަން އެންޑް ވެސްޓާން ޕެސިފިކް ކޮންރެކްޓާސް އެސޯސިއޭޝަންސް (އިފޮޕްކާ) ގެ ކޮންވެންޝަން އަންނަ އަހަރުގެ އޮކްޓޫބަރު މަހު ބާއްވަން ނިންމައިފި އެވެ.\nދުނިޔޭގެ އެންމެ ބޮޑު ކޮންޓްރެކްޓަރުންގެ ޖަމިއްޔާ، އިފޮޕްކާ ކޮންވެންޝަން އަންނަ އަހަރުގެ އޮކްޓޫބަރު މަހުގެ ފުރަތަމަ ހަފުތާގައި ބާއްވަން ނިންމާފައި ވަނީ އެ ޖަމިއްޔާގެ 19 ގައުމުން ބައިވެރި ވެގެން އިއްޔެ ބޭއްވި ބޯޑު ބައްދަލުވުމުގައި އެވެ. މި ބައްދަލުވުމުގެ ރިޔާސަތު ބެލެހެއްޓެވީ އިފޮޕްކާގެ 45 ވަނަ ރައީސް މުހައްމަދު އަލީ ޖަނާހު އެވެ. އޭނާއަކީ ރާއްޖޭގެ ތާރީހުގައި ވެސް މިވަރުގެ ބޮޑު ޖަމިއްޔާއެއްގެ ރައީސްކަން ކުރެއްވި ފުރަތަމަ ދިވެއްސެވެ. އަދި މިހާރު އޭނާ ވެފައިވަނީ އިފޮޕްކާގެ ތާރީހުގައި އެންމެ ގިނަ ދުވަހު ރައީސްކަން ކުރެއްވި ރައީސަށެވެ. އެހެންވީ ކޮވިޑް-19 އާ ގުޅިގެން ދައުރު ދިގު ކޮށްލުމުންނެވެ.\nރާއްޖޭގައި ކޮންވެންޝަން ބާއްވަން ނިންމައި، އިފޮޕްކާ އިން ވާޗުއަލްކޮށް އިއްޔެ ބޭއްވި ބޯޑު ބައްދަލުވުމުގައި މި ހާލަތުގައި ކޮންސްޓްރަކްޝަން ސިނާއަތް ދާގޮތުގެ މައްޗަށް އަލިއަޅުވާލާފައިވެ އެވެ. މީގެ އިތުރުން އަންނަ އަހަރުގެ ބަޖެޓު ފާސް ކުރުމާއި އެ ޖަމިއްޔާ އިން ޓްރަސްޓް ފަންޑެއް އުފެއްދުން ވެސް ހިމެނެ އެވެ. އަދި މި ބޯޑު ބައްދަލުވުމުގައި ޖަނާހުގެ ރައީސް ކަމުގައި ދުނިޔޭގެ ބޮޑެތި މާލީ އިދާރާތައް ކަމަށްވާ ވޯލްޑް ބޭންކް އާއި އައިޑީބީ ފަދަ ޖަމިއްޔާތަކާ ގުޅުން ބަދަހި ވެފައިވާކަން މެންބަރު ގައުމުތަކުން ފާހަގަ ކޮށްފައިވެ އެވެ.\nޖަނާހު ވިދާޅުވި ގޮތުގައި އެ ޖަމިއްޔާއިން އަލަށް އުފައްދާ ޓްރަސްޓް ފަންޑަށް މެންބަރު 19 ގައުމުން 700،000 ޑޮލަރު ލާފައިވާ ކަމަށެވެ.\n"މި ފަންޑުގެ އެހީގައި މެންބަރު ގައުމުތަކުގެ މި ދާއިރާއަށް މީހުން ތަމްރީން ކުރެވޭނެ. މިއީ ރާއްޖެއަށް ލިބިގެންދާނެ ފުރުސަތެއް. މަސީ މެދުވެރިކޮށް ދިވެހިންނަށް މި ފުރުސަތު ލިބިގެން ދާނެ،" މަސީގެ ރައީސްކަން ވެސް ކުރައްވާ، ޖަނާހު ވިދާޅުވި އެވެ.\nއޭނާ ވިދާޅުވި ގޮތުގައި މި ކޮންވެންޝަން ރާއްޖޭގައި ބާއްވަން ނިންމާފައިވަނީ ސަރުކާރުން މިހާލަތަށް ނިންމާފައިވާ ހަރުދަނާ ނިންމުންތަކަށް ވެސް ރިއާޔަތްކޮށް ކަމަށެވެ. އެގޮތުން ބަލި ކޮންޓްރޯލް ކުރުމާއި ވެކްސިން ފޯރުކޮށް ދޭނެ ކަމުގެ ޔަގީންކަން ލިބުމަކީ މި ކޮންވެންޝަން ބާއްވަން ލިބުނު ބާރަކަށްވި ކަމަށް އޭނާ ވިދާޅުވި އެވެ.\nއިފޮޕްކާގެ ކޮންވެންޝަން ބާއްވަން ތައްޔާރުވާއިރު، މި ބައްދަލުވުމަކީ ރާއްޖޭގައި ބާއްވާ އެންމެ ބޮޑު ބައްދަލުވުމަށް ވާނެ އެވެ.\nމުހައްމަދު އަލީ ޖަނާހް މަސީ އިމާރާތް ކުރުން + އިފޮޕްކާ


BREAKING NEWS: Covid-19 Jehigen Maruvi Meehunge Adhadhu 20000 Ah Vure Mahchah - Vaguthu\nކޮވިޑް-19: މަރުވި މީހުންގެ އަދަދު ވިހިހާހުން މައްޗަށް\nކޮވިޑް-19 ޖެހިގެން މަރުވި މީހުންގެ އަދަދު ވިހިހާސް ފަހަނައަޅައި ހިނގައްޖެއެވެ.\nމިހާތަނަށް ލިބިފައިވާ މައުލޫމާތައް ބަލާއިރު ކޮވިޑް-19 ޖެހިގެން މިހާރު 20818 މީހުން މަރުވެއްޖެއެވެ. ކޮވިޑް-19 ޖެހޭ މީހުންގެ ތެރެއިން މަރުވާ މީހުންގެ ނިސްބަތް ވެސް މުޅި ދުނިޔެއަށް ބަލާއިރު މިހާރު ވަނީ އުފުލިފައެވެ. ބަލި ޖެހޭ މީހުންގެ ތެރެއިން 4.4 އިންސައްތަ މީހުން މަރުވާ ކަމަށް މިހާރު ތަފާސް ހިސާބުތަކުން ދައްކައެވެ. ނަމަވެސް އެކި ގައުމުތައް ވަކިވަކިން ބަލާއިރު މިއަދަދު ބައެއް ގައުމުތަކުގައި ދަށެވެ. އަދި ބައެއް ގައުމުތަކުގައި މިއަށްވުރެ މާމައްޗަވެ.\nމިހާތަނަށް 459168 މީހަކު ވަނީ ކޮވިޑް-19 އަށް ފައްސިވެފައެވެ. 113776 މީހަކު ބަލިން ރަނގަޅު ވެފައި ވާއިރު މިހާރު ވެސް 324574 މީހަކު ބަލީގެ ވޭން ތަހައްމަލް ކުރަމުން އެބަގެންދެއެވެ.\nކޮވިޑް-19 އެންމެ ފުރަތަމަ ފެތުރުނު ޗައިނާ މިހާރު އާއްމު ހާލަތަކަށް ރުޖޫޢަ ވަމުން އަންނަ ކަމުގެ ނިޝާންތައް ފެނުނު ނަމަވެސް އެހެން ގިނަ ގައުމުތަކުގެ ހާލަތު ދަނީ ގޯސްވަމުންނެވެ. ހާއްސަކޮށް ޔޫރަޕްގެ ގައުމުތަކާއި އެމެރިކާގައި ބަލި ފެތުރުން ވަނީ ވަރަށް ބޮޑަށް އިތުރުވެފައެވެ. އަދި ދެކުނު އެފްރިކާ ފަދަ ގައުމުތަކުން ވެސް ބަލި ޖެހޭ މީހުންގެ އަދަދު ވަނީ އިތުރު ވެފައެވެ.\nނަމަވެސް މިހާރު އޮތް ހަމައެކަނި ހިތްހަމަޖެހުމަކީ ޗައިނާ އިން ކޮވިޑް-19 މައްޗަށް ކުރި ހޯދި ފަދައިން އެހެން ގައުމުތަކަށް ވެސް ކުރި ހޯދޭނެ ކަމުގެ އުއްމީދެވެ.\nކޮވިޑް-19 ގެ ސަބަބުން ދުނިޔެ ގާތްގަނޑަކަށް ހުއްޓުމަކަށް އައިސްފައި ވާއިރު މިކަމުގެ ސަބަބުން ދުނިޔޭގެ އިޤުތިޞާދަށް ލިބޭނެ ގެއްލުން އެތައް ޓްރިލިއަން ޑޮލަރަކަށް އަރާނެ ކަން މިހާރު ވެސް ވަނީ ކަށަވަރު ވެފައެވެ.\nމާޗް 26, 2020 00:36\nކޮވިޑް ނުޖެހުނު ނަމަވެސް ދުނިޔޭގައި6މަސްތެރޭގައި ވިހި ހާހަށްވުރެ ގިނަ މީހުން މަރުވާނެ . 2019 ވަނަ އަހަރު ކޮވިޑް ނެތީސްވެސް މަރުވި 60 މިލިއަން މީހުން މުޅި ދުނިޔޭން.. ގޫގްލް އިން ތަފާސް ހިސާބުތައް ބަލާބަލަ މީ ދޮގެއްތޯ ؟\nމާޗް 26, 2020 06:41\nމި ކަމުން ދޭހަވަނީ އިންސާނުންގެ ނިކަމެތި ކަމާއި އާރެއްބާރެއް ނެތްކަމެވެ ﷲ ފިޔަވާ ނަސްރު ދޭނެ ފަރާތެއް ނުވާ ކަމެވެ މުޅި ދުނިޔެ މިވަނީ ހަމަ ލޮލަށް ނުފެންނަ ކުޑަ ކުޑަ މަޚްލޫގެއްގެ ކުރިމަތީ ގޮތްހުސްވެ މާޔޫސްވެފައެވެ ކިބުރު ވެރިކަމާ ބޮޑާ ކަމުގެ ދެ މާރިޖް އެމެރިކާ އާއި އިޒްރޭލް ވެސް މިވަގުތު އެވަނީނިކަމެތިވެ ކުޑަކަކުލަށް ތިރިވެފައެވެ


Ice cream virun laskollan dhonkeyo thoshi | Mihaaru\nއައިސް ކޯނެއް: އައިސް ކްރީމް ވިރުވުން ލަސްކޮށްދޭ މާއްދާއެއް މިހާރު ވަނީ ހޯދާފައި.\n29 މާޗް 2018 - 06:25\nއައިސް ކްރީމް ވިރޭލެއް އަވަސްކަމުން އަވަސްއަވަހަށް އެ ބޮއެ ހުސްކުރަން ޖެހެ އެވެ. ހާއްސަކޮށް އައިސްކޯނެވެ. އެހެންވެ، އައިސްކްރީމެއް ބޯލައިގެން ލިބެން ޖެހޭ އުފާ ނުލިބޭ ފަހަރު ވެސް މަދެއް ނޫނެވެ.\nއެކަމަކު ސައިންވެރިން މިހާރު ބުނަނީ އައިސް ކްރީމް މާ އަވަހަށް ވިރޭ މައްސަލަ އަށް ހައްލެއް ހޯދާފައިވާ ކަމަށެވެ.\nމިކަން ރަސްމީކޮށް އިއުލާން ކުރީ އެމެރިކާގެ ނިއު އޯލިއަންސްގައި ބޭއްވި 255 ވަނަ ނެޝަނަލް މީޓިން އެންޑް އެކްސްޕޮޒިޝަން އޮފް ދި އެމެރިކަން ކެމިކަލް ސޮސައިޓީ (އޭސީއެސް) ގަ އެވެ. އެ ބައްދަލުވުމުގައި ކެނެޑާގެ ގުއެލްފް ޔުނިވަސިޓީގެ ސައިންސްވެރިންގެ ޓީމަކުން ހާމަކުރި ގޮތުގައި އައިސް ކްރީމް ނުވިރި ގިނަ އިރު، ބަހައްޓަން ހައްލު ހޯދީ ދޮންކެޔޮ ތޮށިންނެވެ.\nއެ މީހުން ބުނި ގޮތުގައި ދޮންކެޔޮ ތޮށީގައި ހިމެނޭ ފައިބަރުގެ މާއްދާއެއް ކަމަށްވާ ސެލިއުލޯޒަކީ އައިސް ކްރީމް ވިރުން "މައިތިރިކޮށްލާ" މާއްދާއެކެވެ. އެ މާއްދާއަކީ އިސްތަށްޓަކަށް ވުރެ ވެސް ހިމަ އަދި އެ ބޭނުން ކުރުމުން އައިސް ކްރީމްގައި އެކުލެވޭ ފެޓްގެ މިންވަރު ދަށްކޮށްލާ އެއްޗެކެވެ.\nދޮންކެޔޮ ތޮށްޓެއް: މީގައި އެކުލެވޭ ސެލިއުލޯޒްއަކީ އައިސް ކްރީމް ވިރުން ކޮންޓްރޯލްކޮށްދޭ މާއްދާއެއް.\n"އެ މާއްދާގެ ސަބަބުން ހަމައެކަނި އައިިސް ކްރީމް ވިރޭލެއް ލަސްކޮށް ދެނީކީ ނޫން. އޭގެ ސަބަބުން އައިސް ކްރީމްގެ ރަހަ ވެސް މާ ބޮޑަށް ރަނގަޅުކޮށްލަދޭ." ޓީމްގައި ހިމެނޭ ޑރ. ރޮބިން ޒުލުއާގޯ ވިދާޅުވި އެވެ. "އަދި ސެލިއުލޯޒްގެ ސަބަބުން، އައިސް ކްރީމްގައި އެކުލެވޭ ފެޓްގެ މިންވަރު ދަށްކޮށްލާތީ އައިސް ކްރީމަކީ ސިއްހަތަށް ގެއްލުން ކުޑަ އެއްޗަކަށް ހަދައިދޭ."\nއޭނާ ވިދާޅުވި ގޮތުގައި އައިސް ކްރީމް ކަހަލަ ޑެޒަޓްތައް ތައްޔާރު ކުރަން ސެލިއުލޯޒް ވަރަށް ގިނަ ގޮތްގޮތަށް ބޭނުން ކުރެވިދާނެ އެވެ.\n"އޭގެ ސަބަބުން އައިސް ކްރީމްގެ އޮލަކަން އިތުރުކޮށްދޭ. އެހެންވީމަ ހަގީގަތުގައި މިއީ އައިސް ކްރީމް ކަހަލަ ޑެޒަޓް ތައްޔާރުކޮށްލަން ބޭނުން ކުރަން ވަރަށް ރަނގަޅު މާއްދާއެއް." ރޮބިން ވިދާޅުވި އެވެ. "އަހަރެމެން މިހާރު އެބަ ޓެސްޓް ކުރަން ކާށިތެލާއި މިލްކް ފެޓް ކަހަލަ ބާވްތަކުގައި ސެލިއުލޯސް ބޭނުން ކުރުމުން ނުކުންނަނީ ކޮން ކަހަލަ ނަތީޖާތަކެއްތޯ."\nއިތުރު ލިޔުންތައް ދިރާސާ ކެނެޑާ ސައިންޓިސްޓުން ދޮންކެޔޮ


Dhe Masdhuvahu Thereygai Libunu Aamdhaneege Bodubaeh Musaara ah Heydhakohfi\nސިވިލް ސާވިސް ކޮމިޝަނަށް މީހާކު ފޯމެއް ހުށަހަޅަނީ: ފޮޓޯ އައްޑޫލައިވް\nދެ މަސްތެރޭ ލިބުނު އާމްދަނީގެ ބޮޑުބައެއް މުސާރައަށް ހޭދަކޮށްފި\nމިއަހަރުގެ ފުރަތަމަ ދެ މަސް ދުވަހުގެ ތެރޭގައި ލިބުނު އާމްދަނީގެ 39 އިންސައްތަ ދައުލަތުގެ މުވައްޒަފުންގެ މުސާރައަށް ހޭދަކުރިކަން ހާމަވެއްޖެއެވެ.\nފިނޭސް މިނިސްޓްރީން ހާމަކުރި 2019 ވަނަ އަހަރުގެ ފެބުރުއަރީަމަހުގެ ދައުލަތުގެ ތަފާސްހިސާބުތައް ދައްކާގޮތުން ދައުލަތުގެ އާމްދަނީގެ ގޮތުގައި ލިބިފައިވަނީ 4.2 ބިލިއަން ރުފިޔާއެވެ. އެހެން ނަމަވެސް ދައުލަތުގެ މުވައްޒަފުންގެ މުސާރައާއި ޕެންޝަނުގެ ގޮތުގައި 1.6 ބިލިއަން ރުފިޔާ ވަނީ ހަރަދުކޮށްފައެވެ.\nދައުލަތަށް ލިބުނު އާމްދަނީގެ ތެރެއިން 75 އިންސައްތައަކީ ޓެކްސްގެ ގޮތުގައި ދައުލަތަށް ލިބިފައިވާ އާމްދަނީއެވެ. ޓެކްސްގެ ގޮތުގައި ލިބުނު އާމްދަނީތަކުގެ ތެރެއިން އެންމެ ބޮޑު އާމްދަނީއެއް ލިބިފައިވަނީ ގުޑްސް އެންޑް ސަވިސަސް ޓެކްސްއިންނެވެ. މި ޓެކްސްގެ ތެރޭގައި ޖީއެސްޓީއާއި ޓީޖީއެސްޓީ ހިމެނެއެވެ.\nޖީއެސްޓީއަށް 428.9 މިލިއަން ރުފިޔާ ލިބިފައިވާއިރު ޓީޖީއެސްޓީގެ ގޮތުގައި ލިބިފައިވަނީ 872.1 މިލިއަން ރުފިޔާއެވެ. އެކު ޖުމްލަ 1.3 މިލިއަން ރުފިޔާއެވެ. ބިޒްނަސް އެންޑް ޕްރޮޕަޓީ ޓެކްސްގެ ގޮތުގައި 1 ބިލިއަން ރުފިޔާ ލިބިފައިވެއެވެ.\nފާއިތުވި ދެ މަހު ހަރަދުކުރެވިފައިވަނީ 3.4 ބިލިއިން ރުފިޔާއެވެ. އޭގެ ތެރެއިން 81 އިން ސައްތަވަނީ ރިކަރަންޓު ހަރަދުގެ ގޮތުގައި ހޭދަކޮށްފައެވެ.\nކެޕިޓަލް ހަރަދުގެ ގޮތުގައި ހޭދަކޮށްފައިވަނީ މުޅި ޖުމްލަ ހަރަދުގެ 19އިން ސައްތައެވެ.\nމި މުއްދަތުގައި ކުރަންޖެހުނު ހަރަދަށްވުރެ އާމްދަނީ އިތުރުވުމުގެ ސަބަބުން ބެލެންސްގެ ގޮތުގައި ސާޕްލަސް 778.3 މިލިއަން ރުފިޔާ ލިބިފައިވެއެވެ.\nދައުލަތް ސިވިލް ސާވިސް ކޮމިޝަން


vnews - Jumhooree verikamakee rahyithunge baaru libigen hingaa verikameh-Abbas\nޖުމްހޫރީ ވެރިކަމަކީ ރައްޔިތުންގެ ބާރު ލިބިގެން ހިންގާ ވެރިކަމެއް: އައްބާސް\nގުޅިފައިވާ އިއްތިހާދުން ކާނިވާ ސަރަހައްދުގައި ބާއްވާ "އިންސާފުގެ މަގަށް" ޖަލްސާގައި އައްބާސް އިބްރާހިމް ވާހަކަފުޅު ދައްކަވަނީ:\nޖުމްހޫރީ ވެރިކަމަކީ ރައްޔިތުންގެ ތެރެއިން ރައްޔިތުން ބޭނުންވާ ސަރުކާރެއް އުފެއްދުން ކަމަށް ދައުލަތަށް ގިނަ ދުވަހު ޚިދުމަތް ކުރައްވާފައިވާ ކުރީގެ ވަޒީރު އައްބާސް އިބްރާހީމް ވިދާޅުވެއްޖެއެވެ.\nބޮޑު ލަޝަކަރަކާއިއެކު ކާނިވާ ސަރަހަށްދުގައި ގުޅިފައިވާ ޕާޓިތަކުން ބޭއްވި ޖަލްސާގައި ވާހަކަ ދައްކަވަމުން އައްބާސް އިބްރާހީމް ވިދާޅުވީ ޖުމްހޫރީ ވެރިކަމަކީ ރައްޔިތުންގެ ބައިވެރިވުމާ ފަންނުވެރިކަން އިތުރުކޮށް ރައްޔިތުން ބޭނުންވާގޮތަށް ހިންގާ ވެރިކަމެއް ކަމަށެވެ.\nއެހެން ނަމަވެސް ރާއްޖެ މިހާރު މިދަނީ ޖުމްހޫރީ ވެރިކަމަކާ ދިމާލަށްތޯ ސުވާލުކޮށްލަން ޖެހޭ ކަމަށް އައްބާސް ވިދާޅުވިއެވެ.\nދުނިޔޭގެ ބައެއް ގައުމުތަކުގައި މީގެކުރިން ޖުމްހޫރީ ނިޒަމަކާއި ދިމާލަށް މިސްރާބު ޖެހިއިރު ބޮޑެތި އިންގިލާބުތައް އައި ކަމަށާ އެހެން ނަމަވެސް ދިވެހިންގެ ނަސީބު ރަނގަޅުކަމުން ރާއްޖޭގައި ތިއްބެވި ވެރިންނަށް ވިސްނިވަޑައިގެން އެއްވެސް ހަމަނުޖެހުމެއް ނުހިނގާ ރާއްޖެއަށް ޖުމްހޫރީ ވެރިކަމެއް ގެނެސްދެއްވި ކަމަށް އައްބާސް ވިދާޅުވިއެވެ.\nރައީސް މައުމޫނުގެ ތިރީސް އަހަރުގައި ޖުމްހޫރީ ވެރިކަމެއްގެ ސިފަތައް ގެންނަން މަސައްކަތްކުރެއްވި ކަމަށާ، އެގޮތުން ގާނޫނު އަސާސީއަށް ބަދަލުތައް ގެނެސް ކައުންސިލްތައް އުފެއްދުމަށް ގާނޫނުތައް ހަދާ މަސައްކަތް ތަކެއް ކުރެވުނު ކަމަށް އައްބާސް ވިދާޅުވިއެވެ. އެހެން ނަމަވެސް ވޭތުވެދިޔަ ފަސްއަހަރު މިކަންކަން ބަދަލުވެ ކައުންސިލްތަކާ ރައްޔިތުންގެ މަޖިލީހުގެ ބާރުތައްވެސް ވަނީ ކަނޑުވާލާފައި ކަމަށް އައްބާސް ވިދާޅުވިއެވެ.\nމިކަންކަމާމެދު ރައްޔިތުން ވިސްނާ މިއީ ރައްޔިތުން ބޭނުންވާ ޖުމްހޫރީ ވެރިކަންތޯ ވިސްނުމަށް އައްބާސް ވިދާޅުވިއެވެ. އައްބާސް އިތުރަށް ވިދާޅުވީ މިހާރު މަސައްކަތް ކުރަންވީ ކުރިން މިހެދުނު ގޯސް އަލުން ރަނގަޅުކުރެވޭތޯ ކަމަށެވެ.\nސިޔާސީ ޕާޓީތަކުގެ ލީޑަރުން އަމިއްލަ ސިޔާސީ ފިކުރު އެއްފަރާތްކޮށް އިއްތިހާދެއްގެ ގޮތުގައި ނުކުތީ ޖުމްހޫރީ ވެރިކަމެއް އޭގެ އަސްލު ގޮތުގައި ރައްޔިތުންގެ ބާރު ލިބިގެން ގެނެވޭތޯ ކަމަށް އައްބާސް ވިދާޅުވިއެވެ. އެހެން ނަމަވެސް އެމަސައްކަތް ފެށުމާއެކު އޭގެ ނަތީޖާއެއްގެ ގޮތުން ހުރިހާ ޕާޓީތަކެއްގެ ލީޑަރުންނަށް އެކިކަހަލަ ތުހުމަތުކޮށް ޖަލަށްލާފައިވާ ކަމަށް އައްބާސް ވިދާޅުވިއެވެ.\nމިއީ މިފަދަ ޖަލްސާ އެއްގައި އައްބާސް އިބުރަހީމް ބައިވެރިވެވަޑައިގެންނެވި ފުރަތަމަ ފަހަރު ކަމަށްވާއިރު ރައީސް މައުމޫނުގެ ވެރިކަމުގައި ވަޒީރުކަން ކުރެއްވި ކުރީގެ މިނިސްޓަރު އުމަރު ޒާހިރު ވެސް ބައިވެރިވެވަޑައިގެންނެވިއެވެ.


Hisaan bill balaigathumaa dhekolhah MDP ge4menbarun vote dhevvaifi\nހިސާން ބިލް ބަލައިގަތުމާ ދެކޮޅަށް އެމްޑީޕީގެ ހަތަރު މެންބަރުން ވޯޓު ދެއްވައިފި\nހިސާން ބިލް ބަލައިގަތުމާ ދެކޮޅަށް ވޯޓު ދެއްވި އެމްޑީޕީގެ ހަތަރު މެންބަރުން\nމުސްލިމަކާ ދިމާއަށް ލާދިނީ މީހެކޭ ބުނުން ކުށަކަށް ހަދަން އެމްޑީޕީގެ ތުޅާދޫ ދާއިރާގެ މެންބަރު ހިސާން ހުސައިން ގާނޫނުލްއުގޫބާތަށް ހުށަހެޅުއްވި އިސްލާހު މަޖިލީހަށް ބަލައިގަތުމާ ދެކޮޅަށް އެމްޑީޕީގެ ހަތަރު މެންބަރަކު ވޯޓު ދެއްވައިފި އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގެ މިބިލްގެ އިބްތިދާއީ ބަހުސް ނިންމާލުމަށްފަހު ބިލް ބަލައިގަތުމާ މެދު މެންބަރުންނަށް ފެނިވަޑައިގަންނަވާ ގޮތަކަށް ވޯޓު ދެއްވުމަށް ހުޅުވާލުމުން ބިލް ބަލައިގަތުމަށް ވޯޓު ދެއްވީ 38 މެންބަރުންނެވެ. ބިލް ބަލައިގަތުމާ ދެކޮޅަށް 17 މެންބަރުން ވޯޓު ދެއްވާފައިވެ އެވެ.\nމިބިލް ބަލައިގަތުމާ ދެކޮޅަށް ވޯޓު ދެއްވި އެމްޑީޕީގެ މެންބަރުންގެ ތެރޭގައި ފުވައްމުލަކު ސިޓީ އަށް ނިސްބަތްވާ ހުރިހާ މެންބަރުން ވެސް ހިމެނެ އެވެ. އެގޮތުން ބިލާ ދެކޮޅަށް ވޯޓު ދެއްވި ފުވައްމުލަކު ސިޓީގެ ތިން މެންބަރުންނަކީ ފުވައްމުލަކު އުތުރު ދާއިރާގެ މެންބަރު މުހައްމަދު ރަޝީދާއި، ފުވައްމުލަކު މެދު ދާއިރާގެ މެންބަރު ހުސައިން މުހައްމަދު ދީދީއާއި، ފުވައްމުލަކު ދެކުނު ދާއިރާގެ މެންބަރު މުހައްމަދު މުމްތާޒު އެވެ.\nމި ތިން ބޭފުޅުންގެ އިތުރުން ހިސާންގެ ބިލް ބަލައިގަތުމާ ދެކޮޅަށް ވޯޓު ދެއްވި އެމްޑީޕީގެ މެންބަރަކީ ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް އެވެ. އޭނާ ވަނީ ބިލްގެ ބަހުސްގައި ވެސް ބިލާ ދެކޮޅަށް ވާހަކަ ދެއްކެވުމުގެ އިތުރުން ބިލް އަނބުރާ ގެންދިއުމަށްވެސް ގޮވާލައްވާފަ އެވެ.\nހިސާންގެ ބިލާ ދެކޮޅަށް އިތުރަށް ވޯޓު ދެއްވީ އިދިކޮޅު ޕީޕީއެމްއާއި ޕީއެންސީއަށް ނިސްބަތްވާ މެންބަރުންގެ އިތުރުން ޖޭޕީގެ އިސްދޫ ދާއިރާގެ މެންބަރު އަލީ ހަމީދާއި ވިލިމާލެ ދާއިރާގެ އަމިއްލަ މެންބަރު އަހްމަދު އުޝާމް އާއި ނޮޅިވަރަމް ދާއިރާގެ އަމިއްލަ މެންބަރު މުހައްމަދު ނަޝީދު (މޮސްޓާ) އެވެ.\nފުވައްމުލަކު މެދު ދާއިރާގެ މެންބަރު ހުސައިން މުހައްމަދު ދީދީ މިއަދު 'އަވަސް' އަށް ވިދާޅުވީ ހިސާންގެ ބިލް ބަލައިގަތުމާ ދެކޮޅަށް ވޯޓު ދެއްވީ އެ ބިލްގެ ބައެއް މާއްދާތައް އިބާރާތްކޮށްފައި ހުރި ގޮތުން ގާނޫނުއަސާސީގައި ކަށަވަރުކޮށްދީފައިވާ ހިޔާލުފާޅުކުރުމުގެ ހައްގަށް ހުރަސް އެޅޭ ކަމަށް ގަބޫލުކުރައްވާތީ ކަމަށެވެ.\n"ހާއްސަކޮށް ބިލްގެ ފުރަތަމަ ދެ މާއްދާ އޮތް ގޮތުން ހިޔާލުފާޅުކޮށްގެން ޖިނާއީ ދައުވާއެއް ކޮށް އަދަބެއް ދެވޭ ގޮތަށް އޮތުމަކީ ކަންބޮޑުވާ ކަމަކަށް ވާތީ ބިލް ބަލައިގަތުމާ ދެކޮޅަށް ވޯޓު ދިނީ،" ހުސައިން ވިދާޅުވި އެވެ.\nހިސާންގެ ބިލް ބަލައިގަތުމާ މެދު ގޮތެއް ނިންމި ވޯޓުގައި ވަކި ގޮތަކަށް ވޯޓު ދޭން އެމްޑީޕީގެ ޕީޖީ ގުރޫޕްގައި ނިންމުމެއް ނިންމާފައި ނުވާ ކަމަށްވެސް އެމްޑީޕީގެ ބައެއް މެންބަރުން މިއަދު ވަނީ ވިދާޅުވެފަ އެވެ.\nހިސާން ބިލް ހުށަހެޅުއްވީ ގާނޫނުލް އުގޫބާތުގައި ހިމެނޭ ނަފުރަތުގެ އަމަލު ހިންގުމުގެ ބަޔަށް އިތުރު މާއްދާތަކެއް އިތުރު ކުރުމަށެވެ. ސަރުކާރުން ސްޕޮންސާ ކޮށްގެން ހިސާން ހުށަހެޅުއްވި މި ބިލްގައި އާންމު ތަނެއްގައި ވަކި މީހަކަށް ނިސްބަތްކޮށް އިސްލާމްދީނާ ހިލާފަށް އުޅޭ ނުވަތަަ އިސްލާމްދީނާ ދެކޮޅު މީހެއް ކަމަށް ތުހުމަތު ކުރުމާއި އިސްލާމީ އަގީދާއާ ގުޅުވައި މުޖުތަމައުގައި މީހަކާ މެދު ނަފުރަތު އުފެއްދުން ކުށަކަށް ހަދަން ވަނީ ހިމަނުއްވާފަ އެވެ. އަދި އާންމު ތަނެއްގައި މުސްލިމަކު ކާފަރެއްގެ ގޮތުގަައި ސިފަކުރުން ނުވަތަ ސިފަ ކުރުމުގައި ބައިވެރިވުން ނުވަތަ އާންމު ތަނެއްގައި މުސްލިމަކު ކާފަރެއް ކަމަށް ތުހުމަތު ކުރުން ވެސް ކުށަކަށް ހަދަން ވަނީ ހުށަހަޅުއްވާފަ އެވެ. ބިލްގައިވާ ގޮތުން މި ހުރިހާ ކުށަކީ ވެސް ޖުނަހުގެ އެއްވަނަ ދަރަޖައިގެ ކުށެވެ. އެ ކުށުގެ އެންމެ ބޮޑު އަދަބަކަށް އަންނާނީ އެއް އަހަރުގެ ޖަލު ހުކުމެކެވެ.\nމުސްލިމަކު ކާފަރުކޮށް އެ މީހާއާ މެދު އަނިޔާވެރިވުމަށް ހިތްވަރުދީ ނުވަތަ އެކަމުގައި ބައިވެރިވެ އަދި އަނިޔާއެއް ދިނުމަށް ރޭވުމަކީ ޖިނާޔަތުގެ ފަސްވަނަ ދަރަޖައިގެ ކުށަކަށް ހަދަން ވެސް ބިލުގައި ވަނީ ހިމަނާފަ އެވެ. އެ ދަރަޖައިގެ ކުށަކަށް އެންމެ ގިނަވެގެން އަންނާނީ ދެ އަހަރު ދުވަހުގެ ޖަލު ހުކުމެވެ.\nހިސާންގެ މި އިސްލާހާ މެދު އަދި ބައެއް މާއްދާތަކުގައި ބޭނުން ކޮށްފައިވާ އިބާރާތާއި، ބައެއް މާއްދާތައް ތަރުޖަމާ ކުރެވޭ ގޮތް ވަރަށް ފުޅާކޮށް އޮތުމަކީ ދީނީ އިލްމުވެރިންނާއި ދިވެހި ރައްޔިތުންގެ ވަރަށް ބޮޑު ކަންބޮޑުވުމެކެވެ. އެހެންކަމުން އިސްލާހު ހުށައެޅި ހަގީގީ މަގުސަދާ މެދު އެތައް ބަޔަކު މިހާރު ދަނީ ސުވާލު އުފައްދަމުންނެވެ.\nއެމްޑީޕީ ރައްޔިތުންގެ މަޖިލިސް ގދ. ތިނަދޫ + ފުވައްމުލައް ޕޮލިޓިކްސް


ކެންސަރުބަލީގައި އަޅުގަނޑުގެ ދޮންތަ ނިޔާވިއިރު އަޅުގަނޑުގެ އުމުރަކީ 23 އަހަރެވެ. ދޮންތައަކީ އެކަނި3ދަރިން ބަލަމުން އައި އަންހެނެކެވެ. ދޮންތަގެ އެންމެ ފަހުގެ ވަބީއްޔަތަކީވެސް އޭނާގެ3ދަރިން ބަލައިދިނުމެވެ.\nއަޅުގަނޑަށް ވަޒީފާ އަދާކޮށްގެން ލިބޭ ހުރިހާ ފައިސާއެއްހެން ޚަރަދުކުރަމުން އައީ އެ3ކުދިންނަށެވެ. ދޮންތަގެ ވަޞިއްޔަތަށް ޢަމަލުކުރުމަށެވެ. އެފަދަ ގޮތަކަށް އުޅެމުންދަނިކޮށް އަޅުގަނޑުގެ އެންމެ ގާތް އެކުވެރިޔާ ބަލިވެއްޖެއެވެ. އޭނާއަކީ4ދަރިން ބަލަހައްޓާ އެކަނިވެރިމައެކެވެ. އެބަލީގައި އެކުވެރިޔާ މަރުވަމުންވެސް އަޅުގަނޑަށް ވަޞިއްޔަތްކުރީ ވީވަރަކުން އޭނާގެ ދަރިންކޮޅަށް އެހީތެރިވެދިނުމެވެ.\nވިސްނަވާށެވެ. 12 އަހަރުން ދަށުގެ7ދަރިން ބަލަން ޖެހުނީ ކަމަކަށް ނުބުނާނަމެވެ. ބުނާނީ ބަލަން ލިބުނީ ކަމަށެވެ.7ދަރިންގެ ކަންކަން ކޮށްދޭން އަޅުގަނޑަކަށް ބުރައެއް ނޫނެވެ. އޮތީ ހަމައެކަނި އެންމެ މައްސަލައެކެވެ. އެއީ އެކުދިންގެ ކަންކަން ކޮށްދޭން ބޭނުންވާވަރާއި ގާތަކަށްވެސް ފައިސާ ނުލިބޭކަމެވެ. ބައެއް ދުވަސްދުވަހު ކާންދެވެނީވެސް އެންމެ ފަހަރަކުއެވެ.\nއެހެންކަމާއިއެކުވެސް އަޅުގަނޑަށް ހުރި ދަތިތައް ކުދިންނަކަށް ނާންގަމެވެ. ދަސްކޮށްދެމުން އައީ ލިބޭ މިންވަރަށް ޝުކުރުކުރުމަށެވެ. އަބަދުވެސް ބުނަމުން އައީ ހުރިހާ ކުދިންވެސް ގިނަގިނައިން ދުޢާކުރުމަށެވެ. ކޮންމެ ނަމާދެއްގެފަހުގައި ވެސް ދުޢާކުރުމަށެވެ. ހަމައެކަނި ބުނަނީއެއް ނޫނެވެ. ކުދިން ލައްވައި ނަމާދުކުރުވަމެވެ. ހުރިހާ ކުދިންނާއި އަޅުގަނޑު އެކުގައި އަތް އުފުލައި ދުޢާކުރަމެވެ. އަދި ރޭގަނޑު ދަމުނަމާދުކުރުމަށްފަހުގައިވެސް ދުޢާކުރަމެވެ.\nކުއްލިއަކަށް އައި ވިސްނުމެއް ތަންފީޒުކުރީމެވެ. އަމިއްލަ ފޭސްބުކުގައި ޕޯސްޓެއްކޮށްލީމެވެ. އަޅުގަނޑުގެ ޙާލަތު ބަޔާންކޮށްފައެވެ. އަދި ﷲ އަށްޓަކައި އަޅުގަނޑުމެންނާއި އެހީތެރިވާން ބޭނުން މީހަކު ހުރިނަމަ އެހީތެރިވެދިނުމަށެވެ. އަމިއްލަ ދަރިއަކު ނުލިބެނީސް7ދަރިންގެ މަންމައަކަށް އަޅުގަނޑުވީފަދައިން ޔަތީމް ޙާލުގައިތިބި7ކުދިންގެ ބައްޕައަކަށްވާން ބޭނުން ފިރިހެނަކު ހުރިނަމަ އަޅުގަނޑާއި ކައިވެނިކުރުމަށެވެ.\nޕޯސްތް ޖެހުމާއިއެކު މީހުން ގުޅަން ފަށައިފިއެވެ. މައުލޫމާތު ކަށަވަރުކުރުމަށްފަހު ފައިސާގެ އެހީފޮނުވަން ފަށައިފިއެވެ. ޕޯސްޓް ޖެހިތާ3ވަނަ ދުވަހު ޓެކްސީއެއްގައި ޒުވާނަކު އައެވެ. އަޅުގަނޑާއި އަދި7ކުދިންނާއިވެސް ބައްދަލުކުރިއެވެ. މޫނުބުރުގާ ނަގައި މޫނު ދައްކާލަން ބުނުމުން ބުނީމެވެ. "ތިއަކަން ކުރާނީ ކައިވެނިކުރަން ބޭނުންވާ މީހަކު އެދުމުންނެވެ. އަދި ކައިވެނިކުރަން ބޭނުންވާން ވާނީ ވެސް މޫނުގެ ސިފައަކަށް ނޫނެވެ. އެހެން ނޫނީ ޖެހޭނީ އެދޭ އެންމެންނަށް މޫނުދައްކަން ނޫން ހެއްޔެވެ؟ އެހެންކަމަށްވެއްޖެ ނަމަ މޫނު ނިވާކުރުމުގެ ބޭނުމެއް ނެތެއް ނޫންހެއްޔެވެ؟"\nއޭނާގެ ހިތްހަމަ ނުޖެހިދާނެ ކަމަށްވެސް ވިސްނައިގެން ހުރެ އަޅުގަނޑުގެ ވިސްނުން ހާމަކުރީ ޙައްޤުމަގުގައެވެ. ބުނީ އެކަން އޮތް ގޮތަށެވެ. އޭނާ ދަމުން ފައިސާތަކެއް ބޮނޑިކޮށްލާފައި އަޅުގަނޑަށް ދިނެވެ. އަދި ބުންޏެވެ. "މާދަމާ ޢަޞްރުން ފައިބައިގެން އަންނާނަމެވެ. ތިބާއަށާ ހުރިހާ ކުދިންނަށް އައުފޭރާން ގަނެގެން ލައިގެން ޢީދު ހެދިގެން ތިބޭށެވެ." ބުނުމަށްފަހު ކުދިންގެ ބޮލުގައި އަތްފިރުމަފިރުމާފައި ހިނގައްޖެއެވެ.\nއެރޭ އަޅުގަނޑު ހެދުންގަތީމެވެ. އެއީ އެމީހަކު ދިން ފައިސާއަށް އެމީހަކު ބުނިކަމެއް ކުރަންޖެހޭނެތީއެވެ. ކުރިއަށް އޮތީ ހުކުރުދުވަސްކަމުން ހެނދުނު ބާޒާރުކުރަން އުނދަގޫވާނެތީއެވެ.\nކޮންމެއަކަސް އޭނާ ބުނިފަދައިން ކަންކަން ކުރީމެވެ.7ދަރިންނާއި އަޅުގަނޑު ވެސް ޢަޞްރުނަމާދުކުރީ އައުހެދުންލައިގެންނެވެ. ނަމާދު ނިމިގެން އާދައިގެންމަތިން ދުޢާކޮށް ނިމުނުތަނާ ފެނުނީ އެންމެ އަގުބޮޑު ކާރުގެ4ކާރު އައިސް ގޭދޮރުމައްޗަށް މަޑުކޮށްލިތަނެވެ.\nދެވަނައަށް އޮތް ކާރުގެ ޑްރައިވަރު ތެދުވެ ފަހަތު ދޮރުފަތް ހުޅުވުމުން ފޭބީ އިއްޔެ އައި ޒުވާނާއެވެ. ދެން ޒުވާނާ ގޮސް އެންމެ ކުރިއަށް އޮތް ކާރުގެ ދޮރު ހުޅުވުމުން ފޭބީ 60 ވަރަށް އަހަރުގެ އަންހެނަކާއި ފިރިހެނެކެވެ. އަޅުގަނޑުމެން ގޭދޮރުމަތީގައި ސަފަކަށް އެތުރިލައިގެން ތިބީއެވެ. ހިތަށްވެސް ނުގެނެވޭފަދަ ކަންތައްތަކެއް ފެންނަން ފެށުމުންނެވެ. ބުނާނެ އެއްޗެއްވެސް ނުއެނގިފައެވެ.\nއެޒުވާނާ ކުރީގައި ހުރެގެން ހިނގާފައި އައިސް އަޅުގަނޑާއި ހަމަވެފައި އަޅުގަނޑު ތައާރަފްކޮށްދިނުމުން އެއީ އެ ޒުވާނާގެ މަންމަ އާއި ބައްޕަކަން އެނގުނެވެ. އަޅުގަނޑާއި ކުދިން ތަޢާރަފްކޮށްދީފައި ގޮސް އެންމެ ފަހަތުގައި އޮތް ކާރުގެ ދޮރު ހުޅުވާފައި4ކުޑަކުދިން ބާލައިގެން ގެނެސް އަޅުގަނޑުގެ ދަރިންގެ ގާތުގައި ސަފުގައި ބައިތިއްބާފައި ބުނީ ދެން މި ސަފު ހަމަވާނީ މި4ކުދިން ވެސް ލައިގެން ކަމަށެވެ. އަދި އެ4ކުދިންނަކީ އޭނާގެ ދަރިންކަމަށާއި ދަރިންގެ މަންމަވެސް ވަނީ ކެންސަރުބަލީގައި ނިޔާވެފައި ކަމަށެވެ.\nމާގިނަ ވާހަކަތަކެއް ނުދައްކައެވެ. އަޅުގަނޑުގެ މޫނުގެ ސިފަ ބަލާކަށް ވެސް ނޫޅެއެވެ. އޭނާ އާއިއެކު ގެނައި ދެމީހަކު އަޅުގަނޑުގާތު ބުނީ ކައިވެނީގެ ރަން ކިޔުމަށެވެ. ރަންކިޔުމުން އަޅުގަނޑުގެ ވަލީވެރިޔާ ކޮބައިތޯ ސުވާލުކުރުމުން ބުނީމެވެ. "ބޭބެވެސް ވެސް ދިރިއުޅެނީ ދާދި ގާތުގައި ހުރިގެއެއްގައެވެ." އެހެން ބުނުމުން ބޭބެ ގެނުވައި ވަލީހޯދައިގެން ހަމަ އެވަގުތު ކައިވެނިކުރީއެވެ. އޭނާ އައީ ކައިވެނިކޮށްދޭނެ އިމާމަކުވެސް ގޮވައިގެންނެވެ. އެހެންކަމުން ހިނދުކޮޅެއްވެސް ލަސްކުރަން ނުޖެހުނީއެވެ. ކައިވެނިކޮށްގެން ދިއައީ އަޅުގަނޑާއި7ކުދިން ގޮވައިގެންނެވެ. ގެންގޮސް ވެއްދީ ބޮޑު ބިމެއްގައި އަޅާފައި ހުރި ބޮޑު ގެއަކަށެވެ.\nމިވާހަ ޑޯން ނޫހަށް މިހިއްޞާކުރީ އެންމެ ބޭނުމަކުއެވެ. މާބޮޑުތަނަވަސްކަމެއް ލިބިގެން ފަޚުވެރިވާކަށް ނޫނެވެ. ކިތަންމެ ދަތިޙާލުގައިވެސް ޔަތީމް ޙާލުގައި ތިބޭ ކުދިންނަށް އަޅައިލުމުގެ މުހިންމުކަން ފާހަގަކުރުމަށެވެ.\nދަރިއަކު ނުވެސް ލިބޭ އަންހެނަކަށް ކުޑަކުޑަ7ކުދިން ގެންގުޅެން ޖެހުމުން ސިކުނޑިއަށް ކުރާނެ ބާރު ހިތަށް ގެންނާށެވެ. އުފުލަންޖެހޭނެ ބުރަ ވެސް ހިތަށް ގެންނާށެވެ. ނަމަވެސް ދުވަހަކުވެސް އެއްވެސް ކުއްޖެއްގެ ހިތުގައި ޖެހޭނެ ބަހެއްވެސް ނުބުނަމެވެ. އަޅުގަނޑަށް ދެއްކެވީ އެފަދަ ކުދިންގެ ހިތުގައި ނުޖައްސައި ބެލުމުގެ ނަތީޖާއެވެ.\nއަޅުގަނޑަށް ދުނިޔޭގައި މެދުވެރިވި ގޮތް ކޮންމެ މީހަކަށް މެދުވެރިނުވެދާނެއެވެ. ބަލަންވީ މިދުނިޔެއަކަށް ނޫނެވެ. އެކަމުގެ އަގު ޔަޤީންކަމާއި ލިބެން އޮތް އާޚިރަތް ދުވަހަށެވެ.\nކައިވެންޏަށް5ވަނަ އަހަރު އަޅުގަނޑަށް ވަނީ ދަރިއަކު ލިބިފައެވެ. މިހާރު އަޅުގަނދަކީ 12 ދަރިންގެ ވަރަށް ފަޚުރުވެރި މަންމައެވެ. އަޅުގަނޑުގެ ފިރިމީހާއަކީ 12 ދަރިންގެ ފަޚުރުވެރި ބައްޕައެވެ. ދުޢާއަކީ އަޅުގަނޑުމެން މިކުރާ މަސައްކަތް ﷲ ޤަބޫލުފުޅު ކުރެއްވެވުމެވެ.\n- އަންޝާރާ / ފައިސަލް އާބާދު، ޕާކިސްތާން


ޖަލަށް މަސްތުވާތަކެތި ވެއްދި ކަމަށް ތުހުމަތު ކުރެވޭ އޮފިސަރަކު ވަޒީފާއިން ވަކި ކުރަނީ\nޖަލުގައި ބަންދު ކޮށްފައި ތިބި ގައިދީންނަށް މަސްތުވާތަކެއްޗާއި ޖަލަށް ވެއްދުން މަނާ ތަކެތި ފޯރުކޮށްދިން ކަމުގެ ތުހުމަތުގައި އިއްޔެ ފުލުހުން ހައްޔަރު ކުރި ކަރެކްޝަންސް ސަރވިސަސް ގެ އޮފިސަރު ވަޒީފާއިން ވަކި ކުރަން ނިންމައިފިއެވެ.\nމިކަމުގެ ތުހުމަތުގައި ފުލުހުން ހައްޔަރު ކޮށްފައިވަނީ ކަރެކްޝަންސް ސަރވިސަސްގެ ސްޓާފް ސާޖެންޓް ރޭންކުގެ ފިރިހެން އޮފިސަރެއް ކަމަށް މައުލޫމާތު ލިބިފައިވެއެވެ.\nފުލުހުންނާއި ކަރެކްޝަންސް އިން ހިންގި އޮޕަރޭޝަނެއްގައި ފުލުހުން ހައްޔަރުކުރި އެ އޮފިސަރަކީ، ކަރެކްޝަންސް ގެ އޮފިސަރުންނަށް ވެސް މީގެ ކުރިން ޝައްކު ކުރެވިގެން ފާރަލައި ސުވާލުކޮށްފައިވާ މީހެއްކަމަށް މައުލޫމާތު ލިބިފައިވެއެވެ. އެނގިފައިވާ ގޮތުގައި ފުލުހުން އޭނާ އަތުލައިގަތީ ގިނަ ދުވަސްތަކެއް ވަންދެން އޭނާއަށް ފާރަލައިގެންނެވެ.\nމަސްތުވާތަކެއްޗަށް ޓެސްޓު ކުރުމަށް އޭނާގެ ކުޑަކަމުދާތަކެތި ޓެސްޓު ކުރިއިރު އޭނާވަނީ މަސްތުވާތަކެއްޗަށް ޕޮޒިޓިވް ވެފައެވެ. ފުލުހުން އެއޮފިސަރު ހައްޔަރުކުރިއިރު އޭނާގެ އަތުން 18،000 އަށްވުރެ ގިނަ ރުފިޔާ ފެނިފައިވެއެވެ.\nމިމައްސަލައާއި ގުޅިގެން ކަރެކްޝަންސް ސަރވިސަސްގެ މީޑިއާ އޮފިޝަލް "މިއަދުނޫހަށް" މައުލޫމާތު ދެއްވަމުން ވިދާޅުވީ މިއީ "ހިނގާފައިވާ ކަމެއް" ކަމަށާއި މިކަމާއި ގުޅިގެން އެއޮފިސަރު "ވަޒީފާއިން ވަކި ކުރާނެ" ކަމަށެވެ.\nޖަލުން މިނިވަން ކުރިއިރު، ފައިގެ އިނގިލިތަކެއް ހުރީ ގިރިފަ! ޖެހެނީ އެއިނގިލިތައް ބުރިކޮށްލަން!\nޖަލުގައި އަނިޔާކުރުމުގެ ސަގާފަތާއި އަހަރެމެން\nޖަނަވާރުތައް ކޮށީގަ ގެންގުޅޭހެން ޖަލުތަކުގަ މީހުން ނުގެންގުޅެ ޖާގަ ނެތްނަމަ ކުށްވެރިންތައް މިނިވަންކުރަން ސްޕްރީމް ކޯޓުން އަމުރުކޮށްފި\nމާފުށި ޖަލުގެ އިސްއޮފިސަރު އިސްތިއުފާ ދެއްވައިފި


އަލްްފާޟިލާ އާމިނަތު ނިޒާރު - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nޓީޗަރ (ޕްރައިމަރީ)، އަލްމަދްރަސަތުލް ޢަރަބިއްޔަތުލް އިސްލާމިއްޔާ\nއަލްްފާޟިލާ އާމިނަތު ނިޒާރު\nއާމިނަތު ނިޒާރު، ޕްރީސްކޫލް ޓީޗަރެއްގެ މަގާމުގައި ޚިދުމަތް ކުރައްވަން ފެށްޓެވީ،2ފެބުރުވަރީ 1985 ގައެވެ. 35 އަހަރަށްވުރެ ދިގު މުއްދަތެއްގައި ޓީޗަރެއްގެ ގޮތުގައި ހުންނަވައިގެން ޚިދުމަތް ކުރައްވައިފައި ވެއެވެ. ޕްރީސްކޫލުން ފެށިގެން ގޮސް ޕްރައިމަރީއާ ހަމަޔަށް ކިޔަވައިދެއްވައިފައި ވެއެވެ. މިނިސްޓްރީ އޮފް އެޑިޔުކޭޝަންގެ ޕްރީސްކޫލް ޓީޗަރެއްގެ މަގާމުގައި ހުންނަވައިގެން، ހެންވޭރު ސްކޫލް (މިހާރުގެ އަމީރު އަޙްމަދު ސްކޫލް) ގައި، 1985 ން ފެށިގެން 1988 އަށް ޚިދުމަތް ކުރައްވައިފައި ވެއެވެ. އަދި، އެ ސްކޫލްގެ ހެޑްޓީޗަރުކަންވެސް ކުރައްވައިފައި ވެއެވެ. މި މަގާމުގައި ހުންނަވައިގެން، ޓީޗަރުންގެ ކިޔަވައިދިނުމުގެ ކަންކަން ރަނގަޅު ކުރައްވައި، ސްކޫލްގައި ހިންގޭ އިތުރު ހަރަކާތްތައް ރާއްވަވައި ހިންގެވުމުގައިވެސް މުހިންމު ދައުރެއް އަދާކުރައްވައިފައި ވެއެވެ.\nއޭގެފަހުން، އާމިނަތު ނިޒާރު ޚިދުމަތް ކުރައްވަމުން ގެންދެވީ، މާފަންނު މަދަރުސާގައެވެ. 1 ޖަނަވަރީ 1989 ން ފެށިގެން 31 ޖުލައި 2001 އަށް އެ ސްކޫލްގެ ޕްރީސްކޫލް ޓީޗަރެއްގެ ގޮތުގައި ޚިދުމަތް ކުރެއްވިއެވެ. އަދި، އެ ސްކޫލްގެ ހެޑް ޓީޗަރުކަންވެސް ކުރެއްވިއެވެ. މާފަންނު މަދަރުސާގައި ޚިދުމަތް ކުރެއްވިއިރުވެސް، އެ ސްކޫލްގެ މެނޭޖްމަންޓާ ގުޅިވަޑައިގެން އިތުރު ހަރަކާތްތައް ހިންގަވައި ދެއްވައި، އަމިއްލައަށް އިސްނަންގަވައިގެން ބައެއް ކަންކަން ކުރައްވައިފައި ވެއެވެ. މީގެއިތުރުން، މާފަންނު މަދަރުސާގެ ޕްރީ-ސްކޫލް ދަރިވަރުންނަށް ކިޔަވައިދިނުމަށް ރާއްޖޭގައި ފުރަތަމަ ފަހަރަށް ތައްޔާރުކުރި ފޮތްބައި ތައްޔާރުކުރެއްވުމުގައި ޢަމަލީގޮތުން ބައިވެރިވެވަޑައިގެންފައި ވެއެވެ.\nއާމިނަތު ނިޒާރު، 17 ޖުލައި 2001 ން ފެށިގެން ޚިދުމަތް ކުރައްވަމުން ގެންދަވަނީ، އަލްމަދްރަސަތުލް ޢަރަބިއްޔަތުލް އިސްލާމިއްޔާގައެވެ. މިހާރު ހުންނެވީ ޓީޗަރ (ޕްރައިމަރީ) ގެ މަގާމުގައެވެ. އަދި، ޕްރައިމަރީ ޓީޗަރެއްގެ ހައިސިއްޔަތުން ތަފާތު ގްރޭޑްތަކުގައި ކިޔަވައިދެއްވައިފައި ވެއެވެ. އާމިނަތު ނިޒާރު، ޢަރަބިއްޔާ ސްކޫލްގައި ކިޔަވައިދެއްވުމުގެ އިތުރަށް، އިތުރު ހަރަކާތްތައް، އެ މަދަރުސާގައި ހިންގަވައިދެއްވައެވެ. ސްކޫލްގެ ކަންކަން ހަރުދަނާކޮށް ކުރިއެރުވުމަށް ކުރަންޖެހޭ މަސައްކަތްތަކުގައި، ސްކޫލްގެ މެނޭޖްމަންޓަށް އެހީތެރިވެދެއްވައި، އެކި ކަންކަމުގައި ޢަމަލީގޮތުން ބައިވެރިވެވަޑައިގެން ދެއްވަމުން ގެންދަވައެވެ.


Haiti Raees Ge Janaazaa Kuriyah Dhanikoh Badi Jahaifi - Vaguthu\nއަވަހާރަކޮށްލާފައިވާ ހެއިޓީގެ ރައީސް ޖޮވެނެލް މޮއިސްގެ ޖަނާޒާ މިއަދު ކުރިއަށް ދަނިކޮށް އޭނާގެ ސަޕޯޓަރުން ވައިގެ ތެރެއަށް ބަޑި ޖަހަން ފެށުމުން މަސްރަހު ހޫނުވެއްޖެއެވެ. މޮއިސްގެ ސަޕޯޓަރުން ވައިގެ ތެރެއަށް ވަޑިޖެހީ، "އިންސާފު ކޮބާތޯ؟" ސުވާލުކޮށް އަޑުގަދަ ކުރަމުންނެވެ.\nމޮއިސްގެ ޖަނާޒާގައި އެމެރިކާގެ ވަފްދަކާއި އދ.ގެ ވަފްދެއް ވެސް ބައިވެރިވިއެވެ. ނަމަވެސް ޖަނާޒާގެ ތެރޭގައި ބަޑި ޖަހަން ފެށުމުން އެމެރިކާގެ ވަފްދާއި އދ.ގެ ވަފްދު ވަނީ ޖަނާޒާ ކުރިއަށް ދިޔަ ސަރަހައްދުން ދުރަސް ވަޑައިގެންފައެވެ.\nމޮއިސްގެ ޖަނާޒާގައި އަނބިކަނބަލުންނާއި ތިން ދަރިކަލުންނާއި އާއިލާ މެންބަރުންގެ އިތުރުން ގިނަ އަދަދެއްގެ ސަޕޯޓަރުން ބައިވެރިވިއެވެ.\nޖަނާޒާގައި ބައިވެރިވި ހެއިޓީގެ ފުލުހުންގެ ވެރިޔާ ޗާލްސް އާއި މޮއިސްގެ ސަޕޯޓަރުން ވަނީ ދިމާކޮށްލާފައެވެ. މޮއިސްގެ ރައްކާތެރިކަން ކަށަވަރު ކޮށްދިނުމަށް ޗާލްސް އެއްވެސް މަސައްކަތެއް ނުކުރާ ކަމަށާއި، އޭނާ މޮއިސްގެ ޖަނާޒާގައި ބައިވެރިވެގެން ނުވާނެ ކަމަށް ބުނެ ސަޕޯޓަރުން އަޑުއުފުލިއެވެ.\nމޮއިސް އޭނާގެ ގޭގައި ހުންނަވަނިކޮށް އަވަހާރަކޮށްލާފައި ވަނީ ޖުލައި މަހުގެ 07 ވަނަ ދުވަހުގެ ރޭ ދަންވަރު އެވެ. އޭނާ އަވަހާރަކޮށްލި މައްސަލައިގައި ކުރިން ކޮލަމްބިއާ ސިފައިންގެ ތެރޭގައި މަސައްކަތް ކުރި 26 މީހަކާއި އަސްކަރީ ތަމްރީނުތައް ލިބިފައިވާ އެމެރިކާގެ ހަމީހަކު ވަނީ ހައްޔަރު ކޮށްފައެވެ.\nހެއިޓީގެ ސަލާމަތީ ކަންތައްތައް ބަލަހައްޓަން އެމެރިކާ ސިފައިން ފޮނުވައި ދިނުމަށް ހެއިޓީ ސަރުކާރުން ވަނީ އެދިފައެވެ. ނަމަވެސް އެމެރިކާ އިން ވަނީ ހެއިޓީއަށް ސިފައިން ފޮނުވަން ދެކޮޅު ހަދާފައެވެ. އެމެރިކާ އިން ހެއިޓީއަށް ސިފައިން ނުފޮނުވި ނަމަވެސް ހެއިޓީގެ ހާލަތު ބަލަން އެމެރިކާގެ ހާއްސަ މަންދޫބަކު ހެއިޓީއަށް ފޮނުވާނެ ކަމަށް އެމެރިކާގެ ރައީސް ޖޯ ބައިޑެން ވަނީ ވިދާޅުވެފައެވެ.


މަޖިލީހަކީ ޤަވާއިދަށް ހިނގާ ތަނެއް، ދެން އެކަން ހިނގާނީ ރަނުން ރަނަށް: ރ.ނަޝީދު - DhiDaily\nމަޖިލީހަކީ ޤަވާއިދަށް ހިނގާ ތަނެއް، ދެން އެކަން ހިނގާނީ ރަނުން ރަނަށް: ރ.ނަޝީދު\nރައީސް ނަޝީދު މަޖިލީހުގެ ރިޔާސަތުގައި ވާހަކަދައްކަވަނީ\nރައްޔިތުންގެ މަޖިލީހަކީ ޤަވާއިދަށް ހިނގާ ތަނެއް ކަމަށާއި، ދެން އެކަން ހިނގާނީ ރަނުން ރަނަށްކަމަށް، މަޖިލީހުގެ ރައީސް މުޙައްމަދު ނަޝީދު ވިދާޅުވެއްޖެެެއެވެ.\nމަޖިލީހުގެ އިއްޔެގެ ޖަލްސާގައި ވެންޓިލޭޓަރުތަކާއި ގުޅިގެން ބިލެތްދޫ ދާއިރާގެ މެންބަރު އަޙްމަދު ޙަލީމް(ދޮންބިލެތް ހަލީމް) މައްސަލައެއްް ހުށަހެޅުއްވިއެވެ. އެ މައްސަލައިގައި ބަހުސްކުރައްވާން ރިޔާސަތުން އެންމެ ފަހު ފުރުސަތު ދެއްވީ މާފަންނު ހުޅަނގު ދާއިރާގެ މެންބަރު މުޙައްމަދު ފަލާޙަށެވެ.\nފަލާޙް ވާހަކަދައްކަވައި ނުމެނީސް މަޑުއްވަރީ ދާއިރާގެ މެންބަރު އާދަމް ޝަރީފް ޢުމަރު ވަނީ ނިޒާމީ މައްސަލައެއް ނަންގަވާފައެވެ.\n”ޢިއްޒަތްތެރި ރައީސް، މިއީ ވަރަށް މުހިންމު މައްސަލައަކަށް ވާތީވެ، ހަމަ ފުރުސަތެއް ބޭނުންވާތީވެ، އަޅުގަނޑު ހިތަށްއެރީ ވަގުތުކޮޅެއް ނެތްބާވައޭ އިތުރު ކޮށްލެވޭކަށް. އެހެންވީމާ އެ ވާހަކަ ދަންނަވައިލީ.“ ޝަރީފް ވިދާޅުވިއެވެ.\nޝަރީފްގެ ވާހަކައާއި ގުޅިގެން ރިޔާސަތުގައި އިންނެވި ރައީސް ނަޝީދު ވިދާޅުވީ މަޖިލީހަކީ ޤަވާއިދަށް ހިނގާ ތަނެއް ކަމަށާއި, ދެން އެކަން ހިނގާނީ ރަނުން ރަނަށްކަމަށެވެ.\n“ޤަވާއިދަށް ހިނގާތަނެއް މިއީ މި މަޖިލީހަކީ. ދެން އެކަން ހިނގާނީ ރަނުން ރަނަށް. އަޅުގަނޑު އެދުނަސް އެ ބާވަތުގެ ކަންތައްތަކެއް އަޅުގަނޑަކަށް ނުވާނެ. އަޅުގަނޑު ވަރަށް އެދެން ޢިއްޒަތްތެރި މެންބަރަށް ފުރުސަތު އަރުވަން. އެއަށްވުރެ ވަކި ބޮޑަށް މިއަދު އެދޭ ކަމެއް ނެތް. އެހެންނަމަވެސް ޢިއްޒަތްތެރި މެންބަރު އަޅުގަނޑަށް އެކަން ކޮށްދެވޭކަށް ނެތް. އަޅުގަނޑު ތަކުރާރުކޮށް ދަންނަވަން, އަޅުގަނޑަކީ މިތާ އިންނަ ގޮނޑިކޮއްކޮއެކޭ. މި ޤަވާއިދު ބުނި ގޮތަށް އަކުރުން އަކުރަށް އަޅުގަނޑަށް މިކަން މި ކުރެވެނީ.“ ރައީސް ނަޝީދު ވިދާޅުވިއެވެ.\nމި ވާހަކަތައް ދެއްކެވުމަށްފަހު އަނެއްކާވެސް ރައީސް ނަޝީދު ވަނީ މެންބަރު ފަލާޙަށް ފުރުސަތު ދެއްވާފައެވެ.\nޖުހާ….??? ހަމަވާނީ ??


Male' ah beynunvaa gedhoru ninmeyne kamuge yageenkan eba oiy: Fayyaz | Mihaaru\nމާލެއަށް ބޭނުންވާ ގެދޮރު ނިންމޭނެކަމުގެ ޔަގީންކަން އެބަ އޮތް: ފައްޔާޒު\nއެއީ ތެދެކެވެ. އާ ސަރުކާރުގެ ދެ އަހަރު މި ހޭދަވީ ބޯހިޔާވަހިކަމުގެ މައްސަލައަށް ހައްލެއް ހޯދައިދިނުމުގެ އަމަލީ އެއްވެސް މަސައްކަތެއް، އާބާދީ ބޮޑު، މާލެ ސަރަހައްދުގައި ނުފެށި އުޅެނިކޮށެވެ. ދެން ބާކީ އޮތީ ތިން އަހަރެވެ. އޭގެ ތެރެއަށް ވަދެގަނެފައި މި އޮތީ، އެއްވެސް މީހެއްގެ ބާރެއް ނެތް، ކޮވިޑް-19ގެ ބަލިމަޑުކަމާއި އިގުތިސާދީ ހުއްޓުމެވެ.\nއެކަމަކު އިކޮނޮމިކް މިނިސްޓަރު ފައްޔާޒު އިސްމާއިލް، އިދިކޮޅާއި އާންމުންގެ އެ ޝަކުވާއާ މެދު ކަންބޮޑުވެވަޑައެއް ނުގަންނަވަ އެވެ. ސަރުކާރަށް ދެ އަަހަރު ފުރުމާ ދިމާކޮށް "މިހާރު"ން އެދިގެން ދެއްވި އިންޓަވިއުގައި އޭނާ ވިދާޅުވީ މާލެ ސަރަހައްދަށް ބޭނުންވާ 6،000-7،000 ހައުސިން ޔުނިޓް، ކުރިއަށް އޮތް ތިން އަހަރު ތެރޭގައި ދެވޭވަރުވާނެކަމުގެ "ފުދޭވަރެއްގެ ގެރެންޓީއެއް އެބަ އޮތް" ކަމަށެވެ.\nސަރުކާރުގެ ވައުދަކީ ފަސް އަހަރުގެ ތެރޭގައި ގާތްގަނޑަކަށް 25،000 ހައުސިން ޔުނިޓް، ރާއްޖޭގެ އެކި ހިސާބުތަކުގައި ގާއިމްކުރުމެވެ. މިހާތަނަށް މި ސަރުކާރުގެ ހައުސިން އެއްވެސް މަޝްރޫއުއެއް، މާލެ ސަރަހައްދުގައި އަދި ނުފެށުމުގެ މާނައަކީ، އިކޮނޮމިކް މިނިސްޓަރު ވިދާޅުވި ގޮތުގައި، އެކަމާ ގުޅޭ މަސައްކަތްތައް ކުރިއަށް ނުދިއުމެއް ނޫނެވެ. ފައްޔާޒު ވަނީ ބޯހިޔާވަހިކަމާ ބެހޭ ބައެއް ނިންމުންތަކުގެ މައުލޫމާތު ހިއްސާކުރައްވައިފަ އެވެ.\n650 އަކަފޫޓު: ދެ ކޮޓަރީގެ ފްލެޓްގެ ބޮޑުމިން\n8،000-6،000ރ: ދިގު މުއްދަތުން މިލްކުވާ ގޮތަށް މަހު ކުލި\n900 އަކަފޫޓު: ތިން ކޮޓަރީގެ ފްލެޓް\n13،000ރ: ދިގު މުއްދަތުން މިލްކުވާ ގޮތަށް މަހު ކުލި\n"މާލޭ ރީޖަނަށް ބޭނުންވާ 6،000-7،000 [ހައުސިން ޔުނިޓަށް] ފުދޭވަރެއްގެ ޔަގީންކަމެއް އެބަ އޮތް. މިހާރު ދިމާވާ ދައްޗެއް އޮތީ އަތޮޅު ތެރޭގައި [އިމާރާތްކުރާ ހައުސިންއަށް]،" ކުރިއަށް އޮތް ތިން އަހަރުގެ ތެރޭގައި ބޯހިޔާވަހިކަމުގެ ވައުދު ފުއްދޭނެކަމުގެ ޔަގީންކަން އަދިވެސް އެބަ އޮތްތޯ ސުވާލު ދެންނެވުމުން، ފައްޔާޒު ވިދާޅުވި އެވެ.\nރަށްރަށުގައި އަޅަން ރާވާފައިވާ ހައުސިން ޔުނިޓްތައް މި ދައުރުގައި ނުނިންމިދާނެކަމަށް ޝައްކު އުފެދޭ ސަބަބުތަކުގެ ތެރޭގައި މިނިސްޓަރު ފާހަގަކުރެއްވީ ޔުނިޓަކަށް ޖެހޭ އަދަދު ބޮޑުވުމުން ރަށްރަށުގެ ރައްޔިތުންނަށް މަހަކު ދައްކަން ޖެހިދާނެ މިންވަރު މަތިވުމެވެ. މިސާލެއް ދައްކަވަމުން ފައްޔާޒު ވިދާޅުވީ ލޯނެއް ނުނަގާ ސީދާ ސަރުކާރުން ހޭދަކޮށްގެން ހަދާފައިވާ ހައުސިން ޔުނިޓްތަކަށް މަހަކު ދައްކަން ޖެހޭ 2،000ރ ވެސް ބައެއް މީހުން ނުދައްކާ ކަމަށެވެ. އެހެންކަމުން ލޯނު ނަގައިގެން ހަދާ ތަންތަނަށް މަހަކު 5،000ރ ދައްކަން ޖެހިއްޖެ ނަމަ އެކަން ވެސް ވާނީ "ފުދޭވަރެއްގެ ޗެލެންޖަކަށް" ކަމަށް ވިދާޅުވި އެވެ.\nއެކަމަކު އޭނާ ވިދާޅުވި ގޮތުގައި ކަނޑައެޅި އަދަދަށް ނުނިންމުނަސް ރަށްރަށުގައި ވެސް ހައުސިންގެ މަސައްކަތްތައް ކުރިއަށް ދާނެ އެވެ.\nވަރަށް ބާރަށް މަސައްކަތްކޮށްގެން ނޫނީ ނުނިންމޭނެ\nވަރަށް ބާރަށް މަސައްކަތް ކުރިއަށް ގެންގޮސްގެން ނޫނީ މާލެ ސަރަހައްދުގައި ވެސް 6،000-7،000 ފްލެޓް އެޅުމަކީ ތިން އަހަރަށް ބަލާ ނަމަ، ކުޑަ މަސައްކަތެއް ނޫނެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި 7،000 ފްލެޓް އިމާރާތްކުރުމުގެ ބޮޑު މަޝްރޫއު، އެމަނިކުފާނުގެ ދެކަނބަލުން އިފްތިތާހުކުރެއްވީ ނޮވެމްބަރު 18، 2017 ގަ އެވެ. ސަރުކާރު ބަދަލުވި އިރު މަސައްކަތް ނުނިމެ އެވެ. ފްލެޓްތައް ދޫކުރާނީ ތަށިމުށި ޖަހައި، ކުލަ ލައި އަދި ކޮޓަރިތަކުގެ އެތެރޭގެ ދޮރުތައް ވެސް ހަރުކޮށްފައިތޯ ނުވަތަ ނޫންތޯ، އޭރުގެ ސަރުކާރުން ނިންމާފައެއް ނުވެ އެވެ. އެ ހުރިހާ ކަމެއް މަޝްރޫއުގައި ހިމަނައިފި ނަމަ އިތުރަށް 40 މިލިއަން ޑޮލަރު ވަރު ހޭދަކުރަން ޖެހޭނެ ކަމަށް، އެޗުޑީސީން ބުނެފައިވެ އެވެ. އެހެންކަމުން ފަހުން މި ސަރުކާރުން ވެސް ނިންމީ އެތެރޭގެ ފިނިޝިން ބައި ފުރިހަމަނުކޮށް، ފްލެޓްގެ ހައްގުވެރިންނަށް ހަވާލުކުރާށެވެ.\nފައްޔާޒު ވިދާޅުވި ގޮތުގައި ހިޔާ މަޝްރޫއުގެ ފްލެޓްތައް، ކުރީގެ ސަރުކާރުގެ ވެރިން ވިދާޅުވާ ގޮތަށް، މަހަކު 7،000-8،000ރ އަށް ދޭ ނަމަ ދައުލަތުން ހަތަރު ބިލިއަން ރުފިޔާ ސަބްސިޑީއެއްގެ ގޮތުގައި ދައްކަން ޖެހޭނެ އެވެ.\nއެކަމަކު "7000 ފެމިލީއަށްޓަކައި މުޅި ދައުލަތުގެ ޓެކްސްއަކުން ހަރަދެއް ނުކުރެވޭނެ،" ފައްޔާޒު ވިދާޅުވި އެވެ.\nއެޗުޑީސީ އާއި ސަރުކާރުން ލަފާކުރަނީ މަޝްރޫއުއަށް ހޭދަވެފައިވާ މިންވަރަށް ބަލާއިރު މަހަކު 11،000ރ ޖެހޭނެ ކަމަށެވެ. އެކަމަކު ކުރީ ސަރުކާރުގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވެފައި ވަނީ އޭރު ނިންމާފައި އޮތީ މަހަކު 5،600ރ ނުވަތަ އެންމެ ބޮޑުވެގެން ވެސް 7،000ރ ގެ ކުއްޔަކަށް ދޫކުރާ ގޮތަށް ކަމަށެވެ.\nކުރީގެ ސަރުކާރުން އަގު ކަނޑައަޅާފައި އޮތީ ފިނިޝިންގެ މަސައްކަތް ވެސް ހިމަަނައިގެން ކަމެއް ނުވަތަ ނޫން ކަމެއް ނޭނގެ އެވެ. އަދި މި ސަރުކާރުން ވެސް މިހާރު ނިންމާފައި ވަނީ ފިނިޝިން ބައި ނުހިމަނައި، މާނައަކީ އިތުރަށް 40 މިލިއަން ޑޮލަރު ހޭދަނުކޮށް، ފްލެޓްތައް ހަވާލުކުރާށެވެ. އެހެންކަމުން މަހަކު ޖެހޭ ވަރު 11،000ރ އިން ތިރިވުން އެކަށީގެންވެ އެވެ.\nބޯހިޔާވަހިކަން ހުޅުމާލެ ހައުސިން ރައީސް އަބްދުﷲ ޔާމީން ހިޔާ މަޝްރޫއު ފައްޔާޒް އިސްމާއިލް، އިކޮނޮމިކް މިނިސްޓަރު އިކޮނޮމިކް މިނިސްޓްރީ ދިވެހި ސަރުކާރު\n52 ކޮމެންޓް, 67 ރިއެކްޝަންސް\nފްލެޓްގެ އަގު ކަނޑައެޅެނީ ޢާއްމު މުސާރައަށް ބަލައިގެންބާ؟ -/6000 އާއި -/8000 ދެމެދުގެ ޢަދަދެއް ދެއްކޭނީ މަހު މުސާރައަކަށް -/25000 ލިބޭ މީހަކަށް. އެނޫން މީހުން ހަދާނީ ކިހިނެއްބާ؟\nހާދަ ނަލަ ފުޓޯ އެކޭ ސުކުރިއްޔާ ރައީސް ޔާމީނު\nފައްޔާޒު ހުސްވަގުތުގަޔާ އަދި އޮފީސް ގަޑީގަ މައިންޑްކްރާފްޓް ގޭމު އެބަހުރި ވަރަށް ކުޅެލާފަ. މަވެސް ދެކެން މަގޭ5އަހަރުގެ ކުޑަސޮރު ތިޔަބުނާކަހަލަ އިމާރާތްތައް އެންމެ މިނިޓަކުން އަޅާނިންމާލާތަން,\nތިޔަރަށަކީ އަހަރުމެނަށް ޖެހިފައިވާ ސުންޕާ ވަބާއެއް.\nދައުލަތުން ބަދަލުގެ ގޮތުގައި ބިގް ކުންފުނިތަކައް ބިލިއަނުން ފައިސާ ބަހާނުލިނަމަ މިކަންވެސް ކުރެވުނީސް\nއެހެންވިއްޔާ ކާޅުހާލި ހެދިމާ ކޮވެލޮ ބިސްވެސް ނާޅާނެ ކާޅު ހަދާ ހާއްޔަ، ކޮވެލި އަމިއްލެޔަ ހާލި ހަދާގެން ބިސް އަޅާނީ،،،\nކުރީ ދުވަހު ރިސޯޓް ހަދަން ރަށް ކުއްޔަށްދޭވާހަކަ މީނަ ދެއްކި ޓްއަރިޒަމް މިނިސްޓަރީއެއް އޮތަސް. އޭގެ ފަހު ދުވަހު ފެލިވަރުގަ އެތައް ސަތޭކަ މިލިއަނެއް އިންވެސްޓް ކުރާ ވާހަކަ ދެއްކި އެއީ މިނިވަން ކުންފުންޔަކަށްވިއަސް. މިއަދު މާލޭގަ ގެދޮރު އަޅާވާހަކަ އެކަމަށް ހާސަ މިނިސްޓްރީ އެއް އޮތަސް. ދެވަނަ އަދީބުތޯ ސުވާލުކުރަނީ އެހެންވީމަ. އަދިސަރުކާރުން ބަދަލު ލިބޭ ކުންފުނިތަކަކީ މީނަގެ ހިއްސާ އޮންނަ ތަންތަނަށްވީމަ\nމި ސަރުކާރުގެ އެންމެ ބޮޑު ވެއްޓުންމި ފައްޔާޒަކީ.. ފުރަތަމަވެސް އަމިއްލަ ކުންފުންޔަށް (ބިގް) ބޮޑު ލާރި ގަޑެއް އަޅާލީ..\nމާލޭ މީހުން ތިޔަ ފުލެޓް އެއް ބޭނުމެއްނޫން! ރަށްތައްވެސް ހިއްކަނީ ދައުލަތުގެ ފައިސާއިން އެރަށް ތައް ހިއްކާފަ ހިލޭ ގޯތި ދޭ އުސޫލުން ދޭންޖެހޭނީ! ރަށްރަށެއް މާލެއެއް ތަފާތު ކުރުމެއް އޮވެގެން ނުވާނެ! މިހާރު އަހަރުމެން މާލޭ މީހުން މިތިބީ ގޯތި ނުދޭނަމަ ވޯޓް ދޭގޮތަކައް ނޫން! ދޭނަމޭ ދޭނަމޭ ކިޔަސް ވޯޓް ނުލިބޭނެ. ނޯ ގޯތި ނޯ ވޯޓް.\nމީކަމެއްވާ ސަރުކާރެއްނޫން ކޮސްގޮވާސަރުކާރެއް އެހެންތާވާނީ އުޅެންދަސްވެފައޮތީ މީހުންގެ ތައްޕާހުން އަމިއްލަޔަށް އެވެސް ކަމެއްކުރަންއެނގޭ ބަޔެއްނޫން


Bodu Thafaathakun Modi Dhevana Dharurakah\nބޮޑު ތަފާތަކުން މޯދީ ދެވަނަ ދައުރަކަށް\n2 މަސް,4ހަފްތާ, 1 ދުވަސް,6ގަޑި, 56 މިނެޓް, 33 ސިކުންތު ކުރިން 890ފަތޯނާ ފާއިޒް\nއިންޑިއާގެ އާންމު އިންތިހާބުގެ އެންމެ ފުރަތަމަ އިއުލާންކުރި ނަތީޖާތަކުން މޯދީއަށް ދެވަނަ ދައުރެއް ވަނީ ކަށަވަރުވެފައި.\nއިންޑިއާގެ އާންމު އިންތިހާބުގެ އެންމެ ފުރަތަމަ އިއުލާންކުރި ނަތީޖާތަކުން އެގައުމުގެ ބޮޑުވަޒީރު ނަރެންދްރަ މޯދީ ބޮޑު އަޣްލަބިއްޔަތަކުން ކުރި ހޯއްދަވާނެކަން ޔަގީންވެއްޖެއެވެ.\nފާއިތުވި ހަ ހަފްތާގެ ތެރޭގައި އިންޑިއާގެ އެކި ކަންކޮޅުތަކުގައި ވަނީ އާއްމު އިންތިޚާބުގެ ވޯޓުލުން ކުރިއަށް ގެންގޮސްފައެވެ. އަދި އެތައް މިލިއަން މީހުން ނިމިގެން ދިޔަ އިންތިޚާބުގައި ވޯޓުވެސް ވަނީ ލާފައެވެ.\nއިންޑިއާގައި ބޭއްވި އިންތިޚާބުގެ ވޯޓު ގުނުމުގެ މަސައްކަތް މިއަދު ފަށާފައިވާއިރު، އެންމެ ފުރަތަމަ ހާމަކުރި ނަތީޖާތަކުން ވެސް މޯދީގެ ބާރަތިޔާ ޖަނަތާ ޕާޓީ ބީޖޭޕީ އުޅެނީ ވާދަކުރާ 542 ގޮނޑީގެ ތެރެއިން 294 ދާއިރާއަކުން ކުރީގައެވެ. އިދިކޮޅު ނެޝަނަލް ކޮންގްރެސް ޕާޓީއަށް ލިބެނީ 50 ގޮނޑިއެވެ.\nސަރުކާރު އެކުލުވާލުމުގެ ބާރު ލިބޭނީ 272 ގޮނޑި ލިބޭ ޕާޓީއަކަށް ނުވަތަ ކޯލިޝަނަކަށެވެ. މިހާތަނަށް ގުނި ވޯޓުން ބީޖޭޕީ ކުރީގައި އުޅޭއިރު، މިއީ 1984 ވަނަ އަހަރަށް ފަހު، ޖެހިޖެހިގެން ދެ ދައުރު އެއް ޕާޓީއަކުން މަޖިލީހުގެ އަޣުލަބިއްޔަތު ހޯދި ފުރަތަމަ ފަހަރެވެ.\nއިންޑިއާގައި މިފަހަރު ބޭއްވި އާންމު އިންތިހާބުގައި ދެހާހަށްވުރެ ގިނަ ޕާޓީއިން ވާދަކުރެއެވެ. އަދި އަށްހާހަށްވުރެ ގިނަ ކެންޑިޑޭޓުން ވަނީ އިންތިޚާބުގައި ވާދަކޮށްފައެވެ. އިންތިޚާބުގެ ވޯޓު ގުނުން މިއަދު ހެނދުނު ފަށާފައިވާއިރު، މިއަދު އެއްކޮށް އެ މަސައްކަތް ކުރިއަށްދާނެއެވެ.


އިތުރަށް ހަމަ ލޯތްބޭ ވެވެނީ… (ސަތާރަވަނަ ބައި) – Dhen.mv\nއިތުރަށް ހަމަ ލޯތްބޭ ވެވެނީ... (ސަތާރަވަނަ ބައި)\nނައުފާ June 23, 2022 - 11:46 am\nއިތުރަށް ހަމަ ލޯތްބޭ ވެވެނީ... (ޓްރެއިލަރ) އިތުރަށް ހަމަ ލޯތްބޭ ވެވެނީ... (ފުރަތަމަ ބައި) އިތުރަށް ހަމަ ލޯތްބޭ ވެވެނީ... (ދެވަނަ ބައި) އިތުރަށް ހަމަ ލޯތްބޭ ވެވެނީ... (ތިންވަނަ ބައި) އިތުރަށް ހަމަ ލޯތްބޭ ވެވެނީ... (ހަތަރުވަނަ ބައި) އިތުރަށް ހަމަ ލޯތްބޭ ވެވެނީ... (ފަސްވަނަ ބައި) އިތުރަށް ހަމަ ލޯތްބޭ ވެވެނީ... (ހަވަނަ ބައި) އިތުރަށް ހަމަ ލޯތްބޭ ވެވެނީ... (ހަތްވަނަ ބައި) އިތުރަށް ހަމަ ލޯތްބޭ ވެވެނީ... (އަށްވަނަ ބައި) އިތުރަށް ހަމަ ލޯތްބޭ ވެވެނީ... (ނުވަވަނަ ބައި) އިތުރަށް ހަމަ ލޯތްބޭ ވެވެނީ... (ދިހަވަނަ ބައި) އިތުރަށް ހަމަ ލޯތްބޭ ވެވެނީ... (އެގާރަވަނަ ބައި) އިތުރަށް ހަމަ ލޯތްބޭ ވެވެނީ... (ބާރަވަނަ ބައި) އިތުރަށް ހަމަ ލޯތްބޭ ވެވެނީ... (ތޭރަވަނަ ބައި) އިތުރަށް ހަމަ ލޯތްބޭ ވެވެނީ... (ސާދަވަނަ ބައި) އިތުރަށް ހަމަ ލޯތްބޭ ވެވެނީ... (ފަނަރަވަނަ ބައި) އިތުރަށް ހަމަ ލޯތްބޭ ވެވެނީ... (ސޯޅަވަނަ ބައި) އިތުރަށް ހަމަ ލޯތްބޭ ވެވެނީ... (ސަތާރަވަނަ ބައި) އިތުރަށް ހަމަ ލޯތްބޭ ވެވެނީ... (އަށާރަވަނަ ބައި)\nސޯފާގެ ކުރިމަތީގައި ހުރި ބިއްލޫރި މޭޒުމައްޗަށް ދެފައި އަރުވައިލައިގެން ޓީވީއިން ދައްކަމުންދިޔަ ސިޔާސީ ޕްރޮގްރާމަކަށް ގެއްލި ހުސްވެފައި ޚާލިދު އިނެވެ. އިރުއިރުކޮޅާ އަތުގައި ހުރި ހޫނު ސައިތަށިން އެތި ފޮދެއް އޭނާ ބޯލައެވެ. މޭޒުމަތީގައި އޮތް ފޯނު ވައިބްރޭޓް ވާން ފެށީ އޭނާ އެހެން އިންދައެވެ. މިފަދަ ވަގުތެއްގައި ގުޅަނީ ކާކުކަމާމެދު ސުވާލު އުފެދިފައި އިނދެ އޭނާ ގުދުވެލައި ފޯނު ނަގައި ބަލައިލިއެވެ. ސްކްރީނަށް އަރައިފައި އިން ދައިސްގެ ނަން ފެނި ޚާލިދުގެ ތުންފަތް ދެފަރާތަށް ދެމިލިއެވެ. ހިނިއައިސްފައި ޓީވީގެ އަޑު މަޑުކޮށްލަމުން އަވަސް އަވަހަށް ފޯނު ނަގައި ކަންފަތުގައި ޖަހައިލަމުން ހެލޯއޭ ބުނެލިއެވެ.\n"އަހަރެން ޚާލިދު ގާތު ވަރަށް ބޮޑު ވާހަކައެއް ދައްކަންވެފަ އެބަ އޮތް.." ޚާލިދުގެ އަޑު ކަންފަތުގައި ޖެހުމާއެކު ދައިސް ބުނެލިއެވެ. "އަވަހަށް ބުނޭ.." ގޮނޑީގައި ހަމަޖެހިލަމުން ޚާލިދު ބުނެލީ ޝައުގުވެރިކަމާއެކުއެވެ. ދައިސް ދައްކަން އުޅޭ ވާހަކައަކަށް އޭނާގެ ހުރިހައި ސަމާލުކަމެއް ހުއްޓައިލި ފަދައެވެ.\n"ފޯނުން ދެއްކޭ ވަރަށްވުރެ ބޮޑު ވާހަކައެއް.. މާދަން އަހަރެން ވިޔަފާރި ދަތުރަކު ފުރަން މިއުޅެނީ.. އެނބުރި އައިސް އެންމެ ފުރަތަމަވެސް އަހަރެން ބޭނުންވަނީ ޚާލިދާ ބައްދަލުކުރަން.. ދެހަފުތާއެއްހާ ދުވަސްފަހުން އަހަންނަށް އާދެވޭނީ.. އަހަރެން އައީމަ ޚާލިދު ވާނެ ކޮންމެވެސް ވަގުތުކޮޅެއް އަހަންނަށް ހުސްކޮށްލަ ދޭން.." ދައިސްގެ އަޑުގައިވީ ކެތްތެރިކަން ކުޑަކަމެވެ. އެންމެ ރަނގަޅޭ ބުނަމުން ދައިސްގެ އެދުމަށް ޚާލިދު ވަގުތުން އެއްބަސްވިއެވެ. އޭރު އެހިތުގައި ސުވާލު އުފެދިފައިވީ ދައިސް ދައްކަން ބޭނުންވެގެން އުޅޭ ވާހަކައަކާ ގުޅޭ ގޮތުންނެވެ. ވަރަށް މުހިންމު ވާހަކައަކަށް ނޫނީ ނުވާނެކަން ޔަގީނެވެ. އެހެންނޫންނަމަ އެފަދަ ވަގުތެއްގައި އޭނާއަށް ދައިސް ނުގުޅީހެވެ. ފޯނުކޯލު ނިމުނުފަހުންވެސް ޚާލިދުގެ ސިކުނޑީގައި ބުރުޖަހަމުން ދިޔައީ އެ ޚިޔާލުތަކާ ފިކުރުތަކެވެ. ވިސްނަން އިރުކޮޅަކު އިނުމަށްފަހު ޓީވީ ނިންވައިލަމުން އޭނާ އައިސް ކޮޓަރިއަށްވަދެ ދޮރުލައްޕައިލިއެވެ.\nރާޔާމެން ގޭ ކުރިމައްޗަށް ކާރު މަޑުކޮށްލުމާއެކު ރޭގަނޑުގެ ސަލާމް ކުރުމަށްފަހު ކާރުން ރާޔާ ފައިބާން އުޅުނެވެ. އެވަގުތު އޭނާގެ އަތުގައި މަޑުމަޑުން ހިފައިލަމުން އެ މަޑުކަފަކޮޅެއްފަދަ އަތްތިލައިގައި ލުއިލުއިކޮށް ރީއާން ބޮސްދިނެވެ. އަދި ގެއަށް ގޮސް ގުޅާނަން ކަމުގައި ބުނަމުން އޭނާ ވެސް ރޭގަނޑުގެ ސަލާމް ކޮށްލިއެވެ. ހިނިތުންވެފައި ހުރެ ކާރުން ފައިބައިގެން އައިސް ރާޔާ ގެއަށްވަނީ ސިއްރު ސިއްރުންނެވެ. ސިޓިންގްރޫމްގައި ޚާލިދު އިންތޯ އޭނާ ޔަގީންކޮށްލީއެވެ. އެއްވެސް މީހެއްގެ ހިލަމެއް ނެތުމުން ހިތްހަމަޖެހިފައި ހުރެ ބާރުހިނގުމެއްގައި އައިސް ކޮޓަރިއަށްވަދެ ދޮރު ލައްޕައިލިއެވެ. އުފާވެރިކަން އެންމެ ސިކުންތުކޮޅަކަށްވެސް އެމޫނުމަތިން ނުފިލައެވެ. ހިތްއެދޭ ލޯތްބެއް ލިބުމުން އުފާނުވާނީ ކާކު ހެއްޔެވެ.\nދުވަސްތައް އޭގެ ހަލުވި މިނުގައި ފާއިތުވަމުން ދިޔައީ ރާޔާ އާއި ރީއާންގެ ޒުވާން ހިތުގައި ޖަހައިލި ލޯބީގެ ވިންދު އިތުރަށް ވަރުގަދަކޮށްދެމުންނެވެ. ދޮންތަގެ ހަޔާތަށް އައި ބައިވެރިޔާ ޔުނާލްއަށްވެސް ނުހަނު ކަމުދިޔައެވެ. ދޮންތައަށްޓަކައި އޭނާ ހުރީ ނުހަނު އުފަލުންނެވެ. އެލޯބީގެ ފަލްސަފާ އެންމެ ގާތުން ދުއް ބަޔަކީ ޖީލާން އާއި ސަމަދެވެ. ދެހިތުގައިވި ތެދުވެރި ލޯބި ފެންނަ ކޮންމެ މީހަކަށްވެސް އިހުސާސުވާނެކަން ގައިމެވެ.\nމަޑުމަޑުން ސަމަދުގެ އުޅުމަށްވެސް ބަދަލު އަންނަންފެށީ ޖީލާންއާ ދިމާވިފަހުންނެވެ. ކުރީގެ އުޅުން މުޅިން ދޫކޮށްލައި އޭނާގެ މުޅި ދުނިޔޭގައި ފަރިވެރި ފޮޅިފައިއިން ހަމައެކަނި މަލަކީ ޖީލާން ކަމުގައި ވެއްޖެއެވެ. ހަގީގީ ލޯތްބަކީ ކޮބައިކަން އޭނާއަށް ދަސްވީ ޖީލާންގެ ފުށުންނެވެ. ގިނަ ދުވަސްތަކެއްނުވެ އޭނާވެސް ޖީލާން އަށް ލޯބި ހުށައެޅީ ދުވަހަކުވެސް އެއަންހެންކުއްޖާ ގެއްލެން ނޭދޭތީއެވެ. ހަތަރު މީހުން އެކުގައި ހޭދަކުރާ ވަގުތުތައް އިތުރުވެފައިވިއެވެ. ވަޒީފާގެ ކަންކަމަށްފަހު ގޭތެރޭގެ ކަންކަމުން އަވަދިވުމުން ލިބޭ ގިނަ ހުސްވަގުތުތައް ރާޔާ ހޭދަކުރަމުން އައީ ރީއާންއާ އެކުއެވެ. ދުވަހެއް ދުވަހަކަށް އެދެމެދުގައިވި ލޯބި ކުރިލައި ހެދެމުން ދިޔައީ ހީވެސް ނުކުރާހައި އަވަހަށެވެ. ރީއާންގެ ފުށުން ކޮންމެ ކަމެއްގައިވެސް އޭނާ އަށް ލިބޭ އޯގާތެރިކަމާއި އެއްބާރުލުން ރާޔާގެ ހިތުން ރީއާނަށްޓަކައިވި މަޤާމު އިތުރަށް ވަރުގަދަކުރުވި ކަމަކަށް ވިއެވެ. އެފަދަ ޒުވާނަކު ހަޔާތަށް އައުމުން ކޮންމެ ދުވަހަކު އެތައް ފަހަރަކު އެކަމަށްޓަކައި ޝުކުރުވެރި ވެވެއެވެ. ރީއާންއާ ގުޅި ރީތި ދިރިއުޅުމެއް އުޅުމުގެ ހުވަފެން ރާޔާ ދެކެންފެށީ އެހެންވެއެވެ. އުފައުވެރި ހަމަޖެހޭ އާއިލާއެއް ބިނާކުރުމަކީ އޭނާ ދެކޭ ނުހަނު ބޮޑު ހުވަފެނެކެވެ.\nޚުދު ރީއާންގެ ހިތުގައިވެސް ފަހަކަށް އައިސް ބުރުޖަހަމުން ދިޔައީ އެފަދަ ޚިޔާލުތަކެވެ. ހުރިހައި ގޮތަކުންވެސް ރާޔާ ހަމައެކަނި އޭނާގެ މީހަކަށް ހެދުމަށް ބޭނުންވެފައި ވުމުންނެވެ. އެ ޚިޔާލުތައް ސަމަދާ ހިއްސާކުރުމުން އެކަމަކީ އޭނާ ވެސް ނުހަނު ތާއީދު ކުރިކަމަކަށް ވިއެވެ. އަމިއްލަ ދިރިއުޅުމުގެ ކަންތައްތައް ރީއާން ނިންމަމުން ދިޔައީ ހިތުގައި އުފެދިފައި ގަދަ އިޝްޤުގެ އޮއެވަރުގެ މައްޗައް ބުރަވެ ހުރެއެވެ. އޭނާގެ ނިންމުންތަކާ މައިންބަފައިން ފާޑު ނުކިޔާނެކަން އޭނާ ދަނެއެވެ. ހިތްހަމަޖެހުން ލިބިފައިވީ އެހެންވެއެވެ. އަމިއްލަ ނިންމުންތަކާމެދު ރީއާންގެ ޔަގީންކަށް އޮތެވެ. އެކުވެރިޔާގެ އުފަލުގައި ސަމަދު ބައިވެރިވީ އޭނާގެ އެއްބާރުލުން ކޮންމެ ކަމެއްގައިވެސް ލިބޭނެކަމަށް ބުނަމުންނެވެ.\nގޭގެ ބެލް އަޅައިލިއަޑަށް ބަދިގޭގައި ހުރި ރާޔާ އެދިމާއަށް ބަލައިލިއެވެ. ކުރަން ހުރި މަސައްކަތްތައް ހުއްޓައިލުމަށްފަހު ކުޑަ ތުވާލިކޮޅަކުން އަތް ފުހެލަމުން އޭނާ އައިސް ދޮރު ހުޅުވައިލިއެވެ. ކުރިމަތީގައި ހުރި ދައިސް ފެނި އޭނާއަށް ލިބުނީ ހައިރާންކަމެވެ. ދައިސް އަށްވެސްވީ އެފަދަ ގޮތެކެވެ. އެންމެ އުއްމީދު ނުކުރާ މީހާ އައިސް ދޮރުހުޅުވުމުން ހިނދުކޮޅަކަށް ހުއްޓުން އަރައިފައި އޭނާއަށް ހުރެވުނީއެވެ. ނަމަވެސް ދެވަނަ ސިކުންތުގައި އޭނާގެ ތުންފަތް ދެފަރާތަށް ދެމިލައިފިއެވެ. ފުން ނަޒަރަކުން ރާޔާގެ ދޮން މޫނުކޮޅަށް އޭނާ ބަލައިލިއެވެ.\n"ޚާލިދު އެބަ އުޅޭތަ.." ނޫންކަމަށް ހެދެމުން ގޭތެރަށް ނަޒަރު ހިންގައިލައިފައި އޭނާ އެއްސެވެ. ބޯޖަހައިލުމާއެކު އަންނާށޭ ބުނެ ރާޔާ ހިނގައިގަތީ އެތެރަށެވެ. ފޫހިވިއަސް ޚާލިދުގެ އެކުވެރިއެއްކަން އެނގި ދައިސްއާ މެދުގައި އިހާނެތިކޮށް ކަންތައްކުރަން އޭނާއަށް ނުކެރުނީއެވެ. ގޭތެރަށް ވަދެގެން އައިސް އޭނާ އިނށީދެލީ ސިޓިންގްރޫމްގައި ހުރި ސޯފާތަކުން ސޯފާއެއްގައެވެ. އިރުކޮޅެއްފަހުން އެތަނަށް އައިސް ހުއްޓިލަމުން ޚާލިދު އެބައާދޭ ކަމުގައި ރާޔާ ބުނެލިއެވެ. ދައިސް ބޯޖަހައިލުމާއެކު އޭނާ އަވަސްވެގަތީ ޚާލިދު އައުމުގެ ކުރިން ދައިސްއަށް ބޯލާނެ ކޮންމެވެސް އެއްޗެއް ގެނެސް ދިނުމަށެވެ. ބަދިގެއަށްވަދެ ކަބަޑެއް ހުޅުވައިލަމުން އެތެރޭގައި ބަހައްޓައިފައިހުރި ދަޅުގެ މަތިނަގައި އޭގެއަށް އަޅައިފައިހުރި ކޮފީ ޕެކެޓްތަކުން ދެޕެކެޓް އޭނާ ނެގިއެވެ. އަދި ފެންކައްކާ ޖަގަށް ފެން އަޅައިލުމަށްފަހު އެ އޮންކޮށްލަމުން ޖޯޑަކަށް ކޮފީ ޕެކެޓްތައް ކަނޑައިފައި އަޅައިލިއެވެ. ރާޔާ ހުރީ ބަދިގެއަށް ވަންނަ ދޮރަށް ފުރަސްގަސްދީގެން ކަމުން ކުދިފިޔަވަޅުތަކެއްގައި ދޮރުމައްޗަށް އައިސް ހުއްޓުނު ދައިސް އޭނާ އަކަށް ނުފެނެއެވެ. އަތްމަތި އަވަސް ކޮށްލައިފައި އުޅުނު ރާޔާ ސިހުނީ އޭނާގެ ކޮނޑާ ދިމާލުން ފަހަތުން މީހަކު ގާތްވެލައި ކަންފަތާ ދިމާއަށް ފުމެލިކަމުގެ އިހުސާސުވުމުންނެވެ. ސިހިފައި ފަހަތަށް އެނބުރުނުއިރު އޭނާއާ ދާދި ގާތުގައި ހިނިއައިސްފައި ދައިސް ހުއްޓެވެ. ލައިގެންހުރި އަޅި ފަޓުލޫނުގެ ޖީބަށް އަތްޖަހައިލައިގެން ހުރިގޮތުން އޭނާގެ ހައިބަތު އިތުރުކޮށްދެއެވެ. ދެބުމަ ގޮށްޖެހުމާއެކު ރާޔާއަށް ދަތްކުނޑި ވިކައިލެވުނީ ގަސްދަކާނުލައެވެ. ލަދެއް ހަޔާތެއް ނެތިގެން އައިސް އޭނާއާ އެފަދަ ސަމާސައެއް ކުރުމަށް އެފިރިހެނާއަށް ކެރިދާނެކަމަށް އޭނާ ހިއެއް ނުކުރެއެވެ.\n"ހާދަ މީރުވަސް ދުވައޭ.." ލާނެތް ގޮތަކަށް އެތެރަށް ނޭފަތް ދަމައިލަމުން ދައިސް ބުނެލިއެވެ. އެއަޑުގައިވީ ސަމާސައެވެ. އެއްވެސް އެއްޗެއް ނުބުނެ ދައިސްގެ ކުރިމަތިން އެއްފަރާތަކަށް ޖެހިލުމަށް ރާޔާ އުޅުނެވެ. ވަގުތުން އޭނާގެ އަތުގައި ދައިސް އަށް ހިފަހައްޓައިލެވުނެވެ. ތެޅިގަނެފައި ރާޔާ އުޅުނީ ދައިސްގެ އަތްދަށުން މިނިވަން ވުމަށެވެ.\n"ކިހިނެއް ވެގެންތަ ކަލޭ ތިއުޅެނީ.. ބޭބެ ހޯދަން އައިއްޔާމުން އޭނާ އަންނަންދެން އެތަނުގައި ހުރީމަވީނު.. މިތަނަށް ކަލޭ އަންނަންޖެހޭ ސަބަބެއް ނެތް.. ހަމަ މިހާރު އަހަރެންގެ އަތުން ދޫކޮށްލާ.." ކަޅިއަޅައިލުމާއެކު ދަތްތަކަށް ބާރުކޮށްލަމުން ރާޔާ ބުނެލިއެވެ.\n"ހާދަ ރުޅިއެއް ތިއައީ.. އަދި އަހަރެން މަންޖެ ރުޅިއަންނަވަރު ކަމެއް ނުވެސް ކުރަމެއްނު.. ތިހާ ރީތި ކުއްޖަކު އެހާ ރުޅި ގަދަވާކަށް ނުވާނެ.." ރާޔާގެ ވާހަކަތަކުން ދައިސްއަށް މާބޮޑު އަސަރެއް ކުރިހެނެއް ހިއެއްނުވެއެވެ. އަދިވެސް އެއަޑާއި ހަރަކާތްތަކުގައިވީ ލާނެއްކަމާއި ސަމާސަ އެކުލެވިފައެވެ.\n"ކަލޭ ލަދެއް ނުގަނޭތަ ކަލޭގެ ދަރިއުމުރުގެ އަންހެންކުއްޖަކާ ތި މޭރުމުން ވާހަކަދައްކާކަށް.. ބުނުފީމެއްނު ދޫކުރާށޭ.." އަތަށް ބާރުކޮށްލަމުން ރާޔާ ބުންޏެވެ. އޭނާގެ އަޑުގައިވީ ރުޅިއާއި ހަރުކަށިކަމެވެ. އެއާއެކު ދައިސް ޖަހައިލީ ހިނިގަނޑެކެވެ.\n"އުމުރުގެ ފަރަޤަކީ މިހާރު ބަލާއެއްޗެއް ނޫން.. އަހަންނަށް ރާޔާ ވަރަށް ކަމުގޮސްފި.. އަހަންނާ އިންނަންވީނު.. ރާނީއެއްހެން ގެންގުޅޭނަން.. އަދި ބުނަން.. އަހަރެން އެކުން މިގެއަށް މިއައީކީ ހަމައެކަނި ޚާލިދާ ބައްދަލުކުރާކަށް ނޫން.. މަންޖެވެސް ދެކިލަން ބޭނުންވެގެން.." އެއްމިޔަކަނުން ހިނިތުންވެފައިހުރެ ދައިސް ބުނެލިއެވެ. އޭނާގެ ވާހަކަތަކުން ލިބުނު ސިހުމުގައި ރާޔާއަށް ދެލޯބޮޑުކޮށްލެވުނެވެ. އަތަށް ލެވުނުހައި ބާރެއް ލައިފައި ދައިސްގެ އަތްދަށުން ގަދަކަމުން އަތްދަމައިގަތެވެ. އެއާއެކު ރާޔާގެ އަތްތިލަ ހިފަހައްޓައިގެންހުރި އަތަށް ބަލައިލަމުން ދައިސް ކުޑަކޮށް މުށްކަވައިލިއެވެ.\n"އައްޗި.. ކަލޭ ތިހުރީ ހަމަ ރަނގަޅަށްވެސް މޮޔަވެފަ.. އަހަރެން އެބަ އުޅޭތަ ކަލެއާ އިންނަ ހިތުން.. އެންމެ ފުރަތަމަ ފެނުނު ދުވަހުވެސް ހިތަށް އެރި ކަލޭގެ ނިޔަތް ރަނގަޅެއް ނޫނޭ.. ބުނަން ރަނގަޅު ވާހަކައެއް.. އަހަރެން ހަޅޭއްލަވައި އަޑުގަދަ ނުކުރަނީސް މިތަނުން ނުކުމޭ.. ޖަވާބު ކަލެއަށް ލިބިއްޖެކަމަށް ހީކުރަން.." ރާޔާގެ އަޑުގައިވީ ނުރުހުމުން ދައިސް އަށް ލިބުނީ އިތުރު ހިތްވަރެކެވެ. އެންމެ ހިނދުކޮޅަކަށްވެސް އޭނާގެ ތުންފަތުގައިވި ހިނިތުންވުން ފަނޑުނުވެއެވެ. އިރުކޮޅަކު ރާޔާ އަށް ބަލަން ހުރުމަށްފަހު ދެކޮނޑު އަރުވައިލަމުން އޭނާ ފަހަތަށް ޖެހިލިއެވެ.\n"މަންޖެއަށް އަދި އަހަރެންގެ ގޮތް ރަނގަޅަށް ނޭނގެނީ.. އަހަންނަނީ އަހަރެން ހިތުލައިފި ކަމެއް ކުރާ މީހެއް.. ބޭނުންވެއްޖެ އެއްޗެއް ހޯދާ މީހެއް.. އެވަރިހަމަ ފޭރިގަނެގެންވިއަސް.. ކިތަންމެ ނުރުހުނަސް މަންޖެ އިންނާނީ ހަމަ އަހަންނާ.." ލާނެތް ރާގަކަށް ބުނިނަމަވެސް ދައިސްގެ ވާހަކަތަކުގައިވީ އިންޒާރެކެވެ. ހިނދުކޮޅަކަށް އެ ވާހަކަތަކުން ރާޔާގެ ހިތަށް ބިރުވެރިކަން ވަނެވެ. ނަމަވެސް ދެވަނަ ސިކުންތުގައި ކަޅިއަޅައިލުމާއެކު އޭނާ މޫނު އަނބުރައިލީ އަނެއް ފަރާތަށެވެ. ރާޔާގެ ފަރާތުން އެވާހަކަތަކަށް ޖަވާބެއް ނުލިބުމުން އިރުކޮޅަކު އެތަނުގައި ހުރެފައި ދައިސް ނުކުންނަން މިސްރާބުޖެހިއެވެ. ދެލޯކުރިމަތިން އެ ސޫރަ ގެއްލުމުން ހިފަހައްޓައިގެން ހުރި ނޭވާ ރާޔާއަށް ދޫކޮށްލެވުނެވެ. މަޑުމަޑުން ބޮލުގައި އޭނާ އަތްޖައްސައިލުމާއެކު ދައިސްގެ ވާހަކަތަށް ކަންފަތްބުޑުގައި ގުގުމައިލިއެވެ. ހަގީގަތުގައިވެސް އެދަރަޖައަށް ދައިސް ގޮސްފާނެބާއޭ އަމިއްލަ ނަފުސާ ތަކުރާރުކޮށް ސުވާލުކޮށްލެވުނެވެ.\nދައިސް ބަދިގެއިން ނުކުތް ވަގުތަކީ ކޮޓަރިން ނުކުތް ޚާލިދުވެސް އެހިސާބަށް އައިސް ހަމަކުރި ވަގުތެވެ. ދައިސް ފެނުމާއެކު އޭނާގެ މޫނުމަތި ވަގުތުން އުޖާލާވެގެން ދިޔައެވެ.\n"އަނހާ.. ދެ ހަފުތާ ފަހުން އަންނާނަމޭ ކިޔާފަ ހާދަ ދުވަހެކޭ ތިވީ.. މިހާރު ދައިސް ދައްކަން ތިއުޅޭ ވާހަކައެއް އަޑުއަހައިލާ ހިތުން އަހަންނަށް ކެތްވަނީކީ ނޫން.."\n"އާން.. ވިޔަފާރީގެ ކަންތަކުގަ މާބޮޑަށް ބުރަވީމަ އަވަހަށް އާދެވޭ ގޮތް ނުވީ.. ހިނގާބަލަ ކޮފީއަކަށް ގޮސްލަން.. ހިތްއެދޭފަދަ ވާހަކައެއް ދެއްކޭނީ އެފަދަ މާހައުލެއްގަތިބެ.." ޚާލިދުގެ ކޮނޑުގައި ޖަހައިލަމުން ދައިސް ބުނެލިއެވެ. އަވަހަށް ބޯޖަހައިލަމުން ދާން ހިނގާށޭ ބުނެ ދައިސްގެ ފަހަތުން ގެއިން ނުކުންނަން ޚާލިދު ހިނގައިގަތެވެ. އޭރު ދައިސް ދައްކަން އެއުޅޭ ވާހަކައަކާމެދު ވިސްނައި އޭނާގެ ހިތްވީ އަވަސް ވެފައެވެ.\nރޭގަނޑުގެ ހަމަހިމޭން ވަގުތެވެ. އިޝާ ނަމާދު ކޮށްލައިގެން އެނދުގައި ރާޔާ ޖައްސައިލީ ވެފައިހުރި ވަރުބަލި ފިލުވައިލުމުގެ ގޮތުންނެވެ. އޭރުވެސް އޭނާގެ ސިކުނޑީގައި އެނބުރެމުން ހިތަށް އުނދަގޫކުރަމުން ދިޔައީ ދައިސް ދެއްކި ވާހަކަތަކެވެ. އެއްވެސް މާނައެއްނެތް ވާހަކަތަކެއް ކަމުގައި ދެކި އެކަން ހިތުން ފުހެލަން އުޅެއުޅެވެސް އޭނާ އަށް ކާމިޔާބުވާ ގޮތެއް ނުވިއެވެ. ހަވީރު ދައިސްއާ އެކުގައި ގެއިން ނުކުތް ގޮތަށް އަދިވެސް ޚާލިދު ގެއަށް ނާދެއެވެ. ދައިސް ބުނިފަދައިން އޭނާ ކަންތައް ކޮށްފާނެތީ ރާޔާ ޖެހިލުންވަނީއެވެ. އެހެން އޮއްވައި ކޮޓަރީގެ ދޮރުގައި ޓަކިޖަހައިލަމުން ރާޔާގެ ނަމުން ޚާލިދު ގޮވައިލި އަޑު އިވުނެވެ. ކަށްޓެއްހެން ކޮޅަށް ޖެހުމާއެކު އޭނާ އައިސް ދޮރު ހުޅުވައިލިއެވެ.\n"އާދެބަލަ އަހަންނާއެކު.. ވާހަކައެއް ދައްކާލަން.." ހިނިއައިސްފައި ހުރެ ޚާލިދު ބުނެލިއެވެ. ޚާލިދުގެ އަމަލުތައް ހުރިގޮތުން ރާޔާގެ ބޮލުގައި ކުއްލިއަކަށް ރިއްސައިގަތެވެ. ދެކޮޅުހަދަން ބޭނުންވިއަސް ދައްކާނެ ބަހަނާއެއް ނުވިސްނުނެވެ. ޚާލިދު ދައްކަން އެއުޅެނީ ރަނގަޅު ވާހަކައެއް ނޫނޭ ހިތްބުނެލިއެވެ. ޖެހިލުންވެފައި ހުއްޓެއްކަމަކު ޚާލިދުގެ ފަހަތުން އޭނާ އައިސް ސިޓިންގްރޫމަށް ނުކުތެވެ. ގޭތެރަށް ވެރިވެފައިވީ މަރުފަދަ ހިމޭންކަމެވެ. އެއްފަރާތުގައި ހުރި ޔުނާލްގެ ކޮޓަރިއަށް ނަޒަރެއްދެމުން ރާޔާ ހުއްޓިލީ ޚާލިދާ ކުރިމަތިވާނެ ހެންނެވެ.\n"ޔުމްނާ ނިޔާވީއްސުރެ ތި ތިންކުދިންގެ ޒިންމާ ނަގަމުން މިހާތަނަށް މިއައީ އަހަރެން.. ކޮންމެ ހާލަކާ ލައިގެންވިއަސް އަހަރެން ކަލޭމެން ކުދިން ބެލެހެއްޓިން.. ދެރައެއް ނުވަތަ ގެއްލުމެއްވާނެ ކަމެއް ނުކުރަން.. ތިއިން ކުއްޖަކަށް އިހުމާލެއް ނުވަން.. އެހެންނު.. އެހެންވީމަ އަހަރެން ދެކެނީ އަހަރެން ބުނާ ކޮންމެ ކަމެއް ކުރަން މިއަދު ތިކުދިންނަށް ޖެހޭނެކަމަށް.. އަހަރެން ކޮށްދިން ހެޔޮކަމުގެ ބަދަލު ކޮންމެވެސް ގޮތަކުން އަދާކޮށްދޭން ޖެހޭނެކަމަށް.." ސީދާ ރާޔާގެ ދެލޮލަށް ބަލަން ހުރެ ޚާލިދު ބުނެލިއެވެ.\n"ބޭބެ ތިބުނަން އުޅޭ އެއްޗެއް ނުވިސްނުނު.." މަޑުމައިތިރި ގޮތަކަށް ރާޔާ ބުންޏެވެ. އޭރު އޭނާގެ ހިތް ނެގިނެގިފައި ޖެހެމުންދިޔައީ ކެތްނުވާވަރަށެވެ.\n"ރާޔާ ވެސް މިހާރު ތިހުރީ ޒުވާންވެފަ.. ކައިވެންޏެއް ކޮށް ދިރިއުޅުމެއް ފަށާ އުމުރަށް ގޮސްފަ.. ތިއުމުރުގަ ބޭރަށް ގޮސް ފިރިހެނުންނާއެކު ގޮތްގޮތަށް އުޅެން ވެއްޖެއްޔާ ހުތުރުއަރާނީ ހަމަ އަހަރެންގެ ނަމަށް.. އެހެންވީމަ އެގޮތަށް އެކަން ނުވަނީސް އަހަރެން އެދެނީ ރާޔާ އަވަހަށް ޒަވާޖީ ޙަޔާތެއް ފަށަން.. ގިނަ ފަހަރަށް އަބުރު ގެއްލިދާނީ އަންހެން ކުދިންގެ.. އެހެންވީމަ މިހުރިހާ ކަމަކާ ދޭތެރޭވެސް އަހަންނަށް ވިސްނެނީ.. ބުނަން މިއުޅެނީ އަހަރެން ރާޔާގެ ކައިވެންޏަށް ބައިވެރިއަކު ޚިޔާރުކޮށްފީމޭ.. ހުރިހާ ގޮތަކުންވެސް ރާޔާއާ އެކަށީގެންވާފަދަ ބައިވެރިއެއް.." މޫނުމަތިން ސީރިއަސްކަން ފައުޅުވަމުންދިޔަސް އޭނާގެ އަޑުން ޚާލިދު ހުރީ ނުހަނު ހިތްހަމަޖެހި އުފައުވެފައިކަން އަންގައިދެއެވެ.\n"އެކަމަކު ބޭބޭ.. އަހަރެން.."\n"އަދި މަޑުކުރޭ.. އަހަރެންގެ ވާހަކައެއް ނުނިމޭ.. މިއަދު ހަވީރު ދައިސް އަހަރެންނާ ބައްދަލުކުރަން އައީ އެވާހަކަތައް ދައްކަން ބޭނުންވެގެން.. އޭނާ އަކީ އަހަރެންވެސް ނުހަނު ރުހޭ މީހެއް.. މާލޭގެ ނަން މަޝްހޫރު ވިޔަފާރިވެރިންގެ ތެރެއިން ވިޔަފާރި ވެރިއެއް.. އަހަންނަށްވެސް ގޮތް އެނގޭ އިތުބާރުހިފޭ މީހެއް.. އޭނާއާ ކައިވެނިކުރުމުން ރާޔާގެ ދިރިއުޅުންވެސް އުޖާލާވާނެ.. އުފާވެރިކަމުން ފުރޭނެ.. ދެކޮޅަކަށް އެއްވެސް ބަހަނާއެއް އަހާކަށް އަހަރެން ބޭނުމެއްނޫން.. އަހަރެން މިއައީ ދައިސް އަށް ވަޢުދުވެފަ.. ރާޔާގެ ކައިވެނި ކުރެވޭނެ ހަމައެކަނި މީހަކީ އެއީ ކަމުގަ.." ވާހަކަތައް ނިންމައިލަމުން ޚާލިދު ހަށިފުރާ ނޭވާއެއް ދޫކޮށްލިއެވެ. ބުނާނެ އެއްޗެއް ނޭނގި ހުއްޓުން އަރައިފައި ހިނދުކޮޅަކު ރާޔާއަށް ހުރެވުނެވެ. އިރުކޮޅެއްފަހުން ހަމަހޭވެރިކަން ލިބުނު މީހަކު ފަދައިން އޭނާ މަޑުމަޑުން ދެފަރާތަށް ބޯހޫރައިލިއެވެ.\n"އެކަމަކު ބޭބޭ.. އެއީ ބޭބެމެން އުމުރުގެ މީހެކޭ.. އަހަރެން ކިހިނެއް.. އެހެންނޫނަސް.. އަހަރެން.. އަހަރެން ލޯބިވާ މީހެއް އެބަހުއްޓޭ ބޭބޭ.. އަހަންނަކަށް.. ބޭބެގެ ތި އެދުން ފުރިހަމަކޮށެއް ނުދެވޭނެ.. ތިނޫން އެހެން ކަމަކަށް ބޭބެ އެދުނު ނަމަ އަހަރެން އެކަމެއް ކޮށްދިނީމުސް.." ދެލޮލަށް ކަރުނަތައް ބޮނޑިވެ ގަތުމާއެކު ރާޔާއަށް އިސްޖަހައިލެވުނެވެ.\n"އަހަރެން ނުބުނަންތަ އެއްވެސް ބަހަނާއެއް އަޑުއަހާކަށް ބޭނުމެއް ނޫނޭ.. ބަލަ އަހަރެން ކަލޭމެން ކުދިން ބަލައިބޮޑުކޮށްފަ ތިތިބީ އަހަންނަށްވެސް އެކަމުން ފައިދާއެއް ވާނެކަމަށް.. މިއަދު އަމިއްލަ ފައިމައްޗަށް ތެދުވެވުނީމަ އަހަރެން ކޮށްދިން އެއްވެސް ހެޔޮކަމެއް ނެތް ދޯ.. ބުނަން ރަނގަޅު ވާހަކައެއް.. ރާޔާއަށް ޖެހޭނީ މިކައިވެނި ކުރަން.. އެހެންނޫނީ އަހަންނަށް ދެވަނަ ވިސްނުމަކަށް ދާން ޖެހިދާނެ.."\nތުންފިއްތައިލުމާއެކު އަނެއްކާވެސް ރާޔާ ދެފަރާތަށް ބޯހޫރައިލިއެވެ. އަމިއްލަ ގޮތުގައި ހިފެހެއްޓުމަށް އަޒުމު ކަނޑައަޅައިގެން ހުރި ކަހަލައެވެ.\n"އެންމެ ރަނގަޅު.. އަހަންނަށް އެނގޭ މާކުރިންވެސް ކަންތައް ވާނީ މިހެންކަން.. އެހެންވެ އަހަރެން ދައިސް ގާތު ދެވަނަ ޚިޔާލެއްވެސް ފައުޅުކުރިން.. އޭނަ ހުރީ އެގޮތާވެސް ރުހިގެން.. މިބުނީ ރާޔާ އޭނާއާ ގުޅެން އެއްބަސް ނުވެއްޖެނަމަ ޔުނާލްއާ ގުޅެންވެސް އޭނަ ތައްޔާރޭ.. އެކަމަކު ކައިވެނިކުރާ އުމުރުގެ ހުރި ހަމައެކަނި ކުއްޖަކީ ރާޔާއަށް ވީމަ އަހަރެން އެންމެ ފުރަތަމަވެސް މި ވާހަކަތައް ރާޔާ ގާތު ދައްކަން ޖެހުނީ.. ކުރާނެ ކަމެއްނެތް.. ދެން މިވީގޮތުން އަހަންނަށް ޖެހޭނީ ޔުނާލްގެ ކިޔެވުން މެދުކަނޑައިލާފަ ދައިސްއާ ދެވަން.." ގޮތްހުސްވެފައި ވާގޮތް މޫނުމަތިން ދައްކަމުން ޚާލިދު ބުންޏެވެ.\n"ވަޓް.. ބޭބޭ.. ތިކިޔޭ އެއްޗެއް އެބަ އެނގޭތަ.. ޔުނާ.. ޔުނާ އެއީ އަދި އެންމެ ސޯޅަ އަހަރުގެ ކުއްޖެކޭ.. ބޭބެގެ ހިތުގަ ރަހުމުގެ ކަންފުޅެއްވެސް ނެތީތަ.." ނަފުސު ވަށައިލި ރުޅިވެރިކަމާއެކު ރާޔާއަށް ދައްތައްޖައްސައި ބާރުކޮށްލެވުނެވެ.\n"ރަހުމުގެ ކަންފުޅެއްވެސް ނެތީ ކަލޭގެ.. އެކުއްޖާއާމެދު ކުޑަވެސް ރަހުމެއް ހުރިއްޔާ ކަލޭ މިކައިވެންޏާ ރުހޭނެ.. ދެން ހެޔޮ.. އަހަރެން ދައްކަން ބޭނުންވި ވާހަކައެއްވިއްޔާ ދައްކައިފިން.. ގޮތް ނިންމާނީ ރާޔާ.." ރާޔާގެ ބަސްމަގު ހުރިގޮތުން ޚާލިދު ގާތަށްވެސް ރުޅިއަންނަގޮތް ވިއެވެ. އިތުރަށް އެންމެ ހިނދުކޮޅަކުވެސް އެތަނުގައި މަޑުކުރުމެއްނެތި އޭނާ އެތަނުން ދިޔައީއެވެ. މޭގައި އަތްޖައްސައިލަމުން ރާޔާއަށް ތުންފަތުގައި ދަތްއަޅައިލެވުނީ ލިބުނު މާޔޫސްކަމުންނެވެ. އެވަގުތު އެއްލިކަޅިއަކުން ކުޑަކުޑަކޮށް ކޮޓަރީގެ ދޮރުހުޅުވައިލަގެން ރޮވިފައި އޭނާއަށް ބަލަހައްޓައިގެންހުރި ޔުނާލް ރާޔާގެ ލޮލުގައި އަޅައިގަތެވެ. މަޑު އާހެއް ތުންފަތް ފޫއަޅުވައިލުމަށްފަހު ބޭރުވެލުމާއެކު އޭނާގެ ދެލޯވެސް ފުރިގެން އައީ ބަސްބުނާހާ ކުޑަ ހިނދުކޮޅެއްގެ ތެރޭއެވެ.\nއިތުރަށް ހަމަ ލޯތްބޭ ވެވެނީ\nވަރަށް ރީތި… އަށާރަ ވަނަ ޕާޓުގެ އިންތިޒާރުގައި\nއިތުރަށް ހަމަ ލޯތްބޭ ވެވެނީ... (އަށާރަވަނަ ބައި)\nއިތުރަށް ހަމަ ލޯތްބޭ ވެވެނީ... (ސޯޅަވަނަ ބައި)\nއިތުރަށް ހަމަ ލޯތްބޭ ވެވެނީ... (ފަނަރަވަނަ ބައި)\nއިތުރަށް ހަމަ ލޯތްބޭ ވެވެނީ... (ސާދަވަނަ ބައި)\nލިބޭތޯ ޔާރު ޖަންނަތުން (ހަތްވަނަ ބައި)\nޖާބިރުގެ ޑީއާރުޕީންވެސް 3000 މެމްބަރުން ހަމަކޮށްފި\nކޮވިޑް ގިނަ ވާތީ ޢީދުގައި ހަވާ އެރުވުމާއި ޝޯ ނުބާއްވަން ނިންމައިފި\nރިލްވާނާއި ޔާމީންގެ މައްސަލައިގައި ހައްޔަރުކުރި3މީހުން ޝަރީޢަތް ނިމެންދެން ބަންދަށް\nބަރަހަނާއެއް ނުވަން، ބިރު ދެއްކީ ދެ ލައްކަ ޑޮލަރު ހޯދަން: ނަޝީދު\nCopyright © 2022 Dhen Media Pvt. Ltd.


Ranbir aa Deepika rulhivee red-hand koh hifaafa\nރަންބީރު އާ ދީޕިކާ ރުޅިވީ ރެޑް-ހޭންޑް ކޮށް ހިފާފަ\nދީޕިކާ އާއި ރަންބީރު\nރަންބީރު ކަޕޫރާއި ދީޕިކާ ޕަދުކޯނަކީ އެއް އިރެއްގައި ވަރަށް ގަދަޔަށް ލޯބިވެގެން އުޅުނު ދެ ލޯބިވެރިންނެވެ. އިންޑިޔާގެ ބައެއް ނޫސްތަކުގައިވާ ގޮތުން މި ދެ އެކްޓަރުންގެ މެދުގައި ލޯބީގެ ގުޅުން އުފެދުނީ އެ ދެ ތަރިން އެކުގައި ކުޅުނު "ބަޗްނާ އޭ ހަސީނޯ" ގެ ސެޓުގަ އެވެ. ދާދި އަވަހަށް މި ޚަބަރު އެންމެންނަށް އެނގުނެވެ.\nނަމަވެސް މާ ގިނަ ދުވަސްތަކެއް ނުވެ އެމީހުން ރުޅިވި ވާހަކަ އިވެން ފެށި އެވެ. އަދި ރަންބީރު އާއި ކެޓުރީނާ ކައިފްގެ މެދުގައި ލޯބީގެ ކަނިތައް ބުރަމުންދާ ކަމުގެ ހަބަރުތައް ލިބެން ފެށި އެވެ.\nއެހާ ލޯބިން އުޅެފައި ކުއްލިއަކަށް ރަންބީރާއި ދީޕިކާ ރުޅިވީ ކީއްވެ ހެއްޔެވެ؟ ދީޕިކާ ވަނީ އޭނާ އާއި ރަންބީރު ވަކިވާން ޖެހުނު ސަބަބު ކިޔައިދީފަ އެވެ.\nވާވް މެގަޒިންއަށް 2011 ގައި ދީޕިކާ ދީފައިވާ އިންޓަވިއު އެއްގައި ދީޕިކާ ވަނީ ރަންބީރުގެ ނަން ސީދާ ނުބުނެ އޭނާ ރަންބީރު އާ ރުޅިވާން ޖެހުނު ސަބަބުތައް ކިޔައިދީފަ އެވެ. ދީޕިކާ ބުނި ގޮތުގައި އޭނާ ރައްޓެހިވީ އެއްވެސް މީހަކަށް އޭނާ ބޭވަފާތެރިއެއް ނުވެ އެވެ. އަދި ނުވެސް ވާނެ އެވެ.\n"ސިންގަލްކޮށް ހުރެގެން މަޖާ ކުރަން ބޭނުމިއްޔާ ލޯބީގެ ގޮތުން ގުޅޭނެ ކަމެއް ނެތް. މިއީ އަހަރެން ގަބޫލު ކުރާ ގޮތް. ނަމަވެސް މިއީ ހުރިހާ އެންމެން ގަބޫލުކުރާ އުސޫލެއް ނޫން. މާޒީގައި އަހަރެންގެ ހިތް އެހާ ބޮޑަށް ހަލާކުވީ އަހަރެން މިގޮތަށް ގަބޫލުކުރާތީ ކަމަށް ވެދާނެ. އޭނާ އާދޭސް ކުރި ވަރުން ދެ ވަނަ ފުރުސަތެއް ދެވުނީ ވެސް އަހަރެންގެ މޮޔަ ކަމުން. އަހަރެން އޭނަ ރެޑް-ހޭންޑްކޮށް ހިފީ. އެއަށްފަހު ރުޅިވީ. އެ ގުޅުން ކަނޑާލުމުން އަހަރެންނަށް ވަރަށް ހިތާމަ ލިބުނު. ނަމަވެސް ދެން ދުވަހަކު ވެސް އަލުން އޭނާއާ ނުގުޅެން އަހަރެން އެ ފަހަރު ނިންމިން،" ދީޕިކާގެ އިންޓަވިއުގައި ބުނެފައި ވެއެވެ.\nރަންބީރު އާ ރުޅިވާން ނިންމީ ދީޕިކާ ނަަމަވެސް އެކަމުގެ ސަބަބުން އޭނާއަށް ފުން އަސަރުތަކެއް ކޮށް ޑިޕްރެޝަންގެ ޝިކާރައަކަށް ވެގެން ވެސް ގިނަ ދުވަސް ތަކަކު އުޅެން ޖެހުނެވެ.\nރަންބީރު އޭނާއަށް ބޭވަފާތެރިވީ ގޮތުގެ ވާހަކަތައް އެއް ފަހަރަށް ވުރެ ގިނަ ފަހަރު ދީޕިކާ ދައްކާފައި ވެއެވެ.\n"ފުރަތަމަ ފަހަރަށް އޭނާ އަހަންނަށް ބޭވަފާތެރިވީ ފަހަރު އަހަރެން ހީކުރީ އަހަރެންގެ ނުވަތަ އަހަރެމެންގެ ގުޅުމުގައި މައްސަލައެއް އުޅެނިއްޔޭ. ނަމަވެސް އެއް ފަހަރަށް ވުރެ ގިނަ ފަހަރު ތަކުރާރުކޮށް ބޭވަފާތެރިވާން ފެށުމުން މައްސަލަ އުޅެނީ އަހަރެންގެ ނޫންކަން އޭނާގެ ކަން ގަބޫލު ކުރެވުނު. އަހަރެން އެ ގުޅުން ދެމެހެއްޓޭތޯ ވަރަށް މަސައްކަތް ކުރިން. އޭގެ ބަދަލު އަހަންނަށް އެއްވެސް ވަރަކަށް ލިބޭނެ ކަމުގެ އުންމީދެއް ވެސް ނުކޮށް،" ދީޕިކާ ބުންޏެވެ.\nދީޕިކާ ބުނި ގޮތުގައި ކޮންމެ ގޮތެއް ވިޔަސް ވަކިވާން ނިންމީ ބޭވަފާތެރިވެ މަކަރު ހަދާކަން ޔަގީންވީމަ އެވެ. އެފަދަ ކަމެއް ދިމާވުމުން ލޯބިވެރިޔާއަށް ކުރާ އިހުތިރާމް ވަޔަށް އަރައިގެން ދާ ކަމަށާއި އިތުބާރު ގެއްލި އެ ގުޅުމުގެ ބިންގަލަށް ލޮޅުން އަރާކަމަށް ވެސް ދީޕިކާ ބުންޏެވެ.\nދީޕިކާ ބުނި ގޮތަށް އޭނާ ރަންބީރު އާ ދިމާލަށް އެންމެ ފަހަރަކު ވެސް އެނބުރި ބައެއް ނުލަ އެވެ. އެންމެ ފަހުން ރަންބީރު ދީޕިކާ އާ ރުޅިވެފައި ރައްޓެހިވީ އޭނާ އެ ބަތަލާއަކާ އެކު ލޯބީގެ ގުޅުމެއް ބާއްވަނިކޮށް ދީޕިކާ ރެޑް-ހޭންޑްކޮށް ހިފި އެކްޓަރު ކެޓުރީނާ އާ އެވެ. ނަމަވެސް ހަތް އަހަރު ފަހުން މި ފިލްމުވެސް ނިމުނީ ދެރަ ނިމުމަކުންނެވެ.\nދިޕިކާ ޕަދުކޯން ރަންބީރު ކަޕޫރު\nލަވް ރަންޖަންގެ އާ ފިލްމުގައި ރަންބީރާއި ދީޕިކާ